গাড়িতে ‘সংসদ সদস্য’ মেটাল ডিস্ক, আলোচনায় কাদের মির্জার ছেলে তাশিক মির্জা - aj sarabela\nHome Second Lead গাড়িতে ‘সংসদ সদস্য’ মেটাল ডিস্ক, আলোচনায় কাদের মির্জার ছেলে তাশিক মির্জা\nসারাবেলা রিপোর্ট: মাদারীপুরেও আলোচনা সমালোচনার জন্ম দিয়েছেন নোয়াখালীর বসুরহাট পৌর মেয়র কাদের মির্জার ছেলে তাশিক মির্জা। প্রাইভেট কারে ‘সংসদ সদস্য’ লেখা মেটাল ডিস্ক লাগিয়ে মাদারীপুরের একটি ইউপি নির্বাচনে নির্বাচনী প্রচারণায় নেমে ছিলেন। বিষয়টি নিয়ে সামাজিক যোগাযোগ মাধ্যমে আলোচনা সমালোচনার ঝড় উঠেছে। প্রাইভেট কারে ‘সংসদ সদস্য’ লেখা মেটাল ডিস্ক লাগানোয় ১০ হাজার টাকা জরিমানা গুনেছেন নোয়াখালীর বসুরহাট পৌর মেয়র আব্দুল কাদের মির্জার ছেলে তাশিক মির্জা।\nজানা যায়, নোয়াখালীর বসুরহাটের পৌর মেয়র কাদের মির্জার ছেলে তাশিক মির্জা মাদারীপুরের শিবচর উপজেলার নিখলী ইউনিয়নে চেয়ারম্যান পদপ্রার্থী ওয়াসিম মাদবর পক্ষে প্রাইভেট কার নিয়ে ইউনিয়ন পরিষদ নির্বাচনে প্রচার-প্রচারণা চালাচ্ছিলেন। বিষয়টি ভ্রাম্যমাণ আদালতে নজরে এলে শনিবার রাতে ওই চেয়ারম্যান প্রার্থীকে ১০ হাজার টাকা আর্থিক জরিমানা করেন উপজেলা নির্বাহী কর্মকর্তা মো. আসাদুজ্জামান। স্থানীয় ও ভ্রাম্যমাণ আদালত সূত্র জানায়, শনিবার বিকেলে কিছু বহিরাগত লোক সংসদ সদস্য লেখা মেটাল ডিস্ক লাগানো একটি প্রাইভেট কার (ঢাকা মেট্রো-খ ১৩-১৭৫৬) নিয়ে নিলখী ইউনিয়নের চেয়ারম্যান প্রার্থী ওয়াসিম মাদবরের বাড়িতে এসে অবস্থান করেন। বহিরাগতরা নিলখী ইউনিয়নের চেয়ারম্যান প্রার্থী ওয়াসিম মাদবরের পক্ষে সংসদ সদস্য লেখা প্রাইভেটকারটি নিয়ে ঘুরে কলাতলা, নিলখীবন্দর, বাগমারাসহ নির্বাচনী এলাকা ভোটারদের কাছে ওয়াসিম মাদবরের পক্ষে ভোট চান। প্রতিপক্ষ প্রার্থীরা সংসদ সদস্যের স্টিকার দেখে প্রশাসনের কাছে জানান।\nনির্বাচন চলাকালীন বিষয়টি আচরণ বিধি লঙ্ঘন হওয়ায় শিবচর থানা পুলিশ ওই প্রাইভেট কারসহ চেয়ারম্যান প্রার্থী ও বহিরাগতদের উপজেলা নির্বাহী কর্মকর্তার কাছে নিয়ে আসেন। উপজেলা নির্বাহী কর্মকর্তা ইউনিয়ন পরিষদ নির্বাচনে আচরণ বিধি লঙ্ঘনের অপরাধে নিলখী ইউনিয়নের চেয়ারম্যান প্রার্থী ও বর্তমান চেয়ারম্যান ওয়াসিম মাদবরকে ১০ হাজার টাকা জরিমানা করেন। চেয়ারম্যান প্রার্থী ওয়াসিম মাদবর বলেন, সংসদ সদস্যের স্টিকার লাগানো গাড়িতে বসুরহাটের পৌর মেয়র কাদের মির্জার ছেলে তাশিক মির্জা ছিলেন। তিনি আমার ভাগ্নে রাইসুল ইসলাম অনিকের বন্ধু। তাশিক মির্জা আমার নির্বাচনে কোন প্রচারণা চালাননি বলে দাবি করেন তিনি। জরিমানার বিষয় জানতে চাইলে তিনি বলেন, ‘জরিমানার ১০ হাজার টাকা আমি প্রদান করিনি। ওই টাকা ভ্রাম্যমাণ আদালতকে কে পরিশোধ করেছে সেটা আমি জানি না।’\nআরেক চেয়ারম্যান প্রার্থী হারুণ-অর রশীদ বলেন, ‘ওয়াসিম মাদবর বর্তমান নিখলী ইউনিয়নে চেয়ারম্যান। তাই তার দাপট বেশি। নির্বাচনী আচারণ বিধি তিনি কিছুই মানেন না। প্রার্থী ওয়াসিমের ভাগ্নে রাইসুল ইসলাম এলাকায় প্রভাব খাটাতে সংসদ সদস্যের ব্যবহৃত গাড়িতে তাশিক মির্জাকে নিয়ে আসেন।\nভ্রাম্যমাণ আদালতের বিচারক ও শিবচর উপজেলা নির্বাহী কর্মকর্তা মো. আসাদুজ্জামান বলেন, নির্বাচনী আচরণ বিধি লঙ্ঘনের ব্যাপারে উপজেলা প্রশাসন কঠোর অবস্থানে রয়েছে। প্রাইভেট কার নিয়ে নির্বাচনী প্রচারণা করলে আচারণ বিধি লঙ্ঘন হবে। কিন্তু এক চেয়ারম্যান প্রার্থী নিয়ম না মেনে দুটি প্রাইভেট কার নিয়ে নির্বাচনী প্রচারণা করছিলেন। আচরণ বিধি লঙ্ঘন করায় ওই প্রার্থী ওয়াসিম মাদবরকে ১০ হাজার টাকা আর্থিক জরিমানা করে সর্তক করা হয়েছে। এ ব্যাপারে শিবচর থানা ভারপ্রাপ্ত কর্মকর্তা (ওসি) মো. মিরাজ হোসেন বলেন, খবর পেয়ে ঘটনাস্থলে পুলিশ দুটি প্রাইভেট কার শিবচর উপজেলা নির্বাহী অফিসারের কাছে নিয়ে আসে। উপজেলা নির্বাহী অফিসার যাচাই-বাছাই করে ওই চেয়ারম্যান প্রার্থীকে অর্থদণ্ড করেন। আটককৃত প্রাইভেট কারে কারা ছিল এ বিষয় আমরা নিশ্চিত করে কিছু বলতে পারছি না।\nPrevious articleমহামারি অচল করে দিতে পারে ভারতের স্বাস্থ্য কাঠামো\nNext articleঈদে এক কোটি পরিবারকে আর্থিক সহায়তা দেবে সরকার


দেশের বিভিন্ন নদ-নদীর ৯৩টি পয়েন্টের মধ্যে ৭৩টি পয়েন্টে পানি বাড়ছে। ছবি সংগৃহীত\nতুমুল বৃষ্টির কারণে ঢাকা, চট্টগ্রাম, গাজীপুরসহ বেশির ভাগ বড় শহরে তীব্র জলাবদ্ধতা দেখা দিয়েছে।\nপ্রকাশিত: ১৫ জুলাই ২০১৯, ১৪:০৩ আপডেট: ১৫ জুলাই ২০১৯, ১৪:০৩\n(প্রিয়.কম) টানা ভারী বর্ষণ ও উজান থেকে নেমে আসা পাহাড়ি ঢল অব্যাহত থাকায় দেশের বিভিন্ন জেলায় বন্যা পরিস্থিতির অবনতি হয়েছে। আকস্মিক বন্যায় লাখ লাখ মানুষ পানিবন্দী হয়ে পড়েছেন। ত্রাণ সংকটের কারণে অনাহারে-অর্ধাহারে দিন পার করছেন এসব জেলার বন্যাকবলিত মানুষ। দেখা দিয়েছে বিশুদ্ধ পানির সংকট। স্কুল-কলেজে পানি প্রবেশ করায় বন্ধ রয়েছে পাঠদান কার্যক্রম। রাস্তায় পানি ওঠায় বেশকয়েকটি জেলা শহরের সঙ্গে উপজেলাগুলোর যোগাযোগ বন্ধ রয়েছে। বিভিন্ন জেলায় নদ-নদীর পানি বাড়ছে। প্রবাহিত হচ্ছে বিপদসীমার ওপর দিয়ে। এখন আবার শুরু হয়েছে নদীভাঙন। তাই কেউ কেউ অন্যত্র ঘরবাড়ি ভেঙে নিয়ে যাচ্ছে।\nসরকারের বন্যা পূর্বাভাস ও সতর্কীকরণ কেন্দ্রের পূর্বাভাসে বলা হয়েছে, আগামী দুই-এক দিনের মধ্যে দেশের ২০ জেলায় বন্যা ছড়িয়ে পড়তে পারে। দেশের চারটি নদী অববাহিকায় একযোগে পানি বাড়তে পারে। এতে আগামী এক সপ্তাহ টানা বন্যা পরিস্থিতির অবনতি হতে পারে। এরপর পরিস্থিতির উন্নতির সম্ভাবনা আছে।\nগতকাল ১৪ জুলাই, রবিবার দেশের ১৬টি জেলায় বন্যার পানি ঢুকে পড়েছে। দেশের বিভিন্ন নদ-নদীর ৯৩টি পয়েন্টের মধ্যে ৭৩টি পয়েন্টে পানি বাড়ছে, এর মধ্যে ২৫টি পয়েন্টে পানি বিপৎসীমা অতিক্রম করেছে। এসব নদীর পানি প্রতিদিন তিন থেকে চার ইঞ্চি বাড়ছে।\nদেশের বেশির ভাগ এলাকাজুড়ে বৃষ্টির কারণে ঢাকা, চট্টগ্রাম, গাজীপুরসহ বেশির ভাগ বড় শহরে তীব্র জলাবদ্ধতা দেখা দিয়েছে। বিভিন্ন সড়ক ও মহাসড়ক পানিতে ডুবে গিয়ে যানবাহন চলাচলে বিঘ্ন ঘটছে।\nনেত্রকোনায় ২২৯ স্কুল বন্ধ ঘোষণা\nনেত্রকোনায় বন্যা পরিস্থিতি অপরিবর্তিত অবস্থায় রয়েছে। জেলার উব্ধাখালি, সোমেশ্বরী ও কংশ নদীর পানি বৃদ্ধি অব্যাহত রয়েছে। দুর্গাপুর, কলমাকান্দা ও বারহাট্টা উপজেলার ১৫টি ইউনিয়নের তিন শতাধিক গ্রাম প্লাবিত হয়ে লক্ষাধিক মানুষ পানিবন্দী অবস্থায় রয়েছেন। দুই শতাধিক স্কুলে পানি উঠায় বন্ধ ঘোষণা করা হয়েছে। জেলার বন্যার্তদের সব ধরনের সেবা দিতে স্থানীয় প্রশাসনের কর্মকর্তা কর্মচারি ও উপজেলার চিকিৎসকসহ স্বাস্থ্য সহকারীদের ছুটি বাতিল করা হয়েছে।\nরবিবার দুপুরে জেলার বন্যাকবলিত কলমাকান্দা, দুর্গাপুর ও বারহাট্টা উপজেলার ২২৯টি সরকারি প্রাথমিক বিদ্যালয় বন্ধ ঘোষণা করেছেন সংশ্লিষ্ট উপজেলার শিক্ষা কর্মকর্তারা।\nএ ব্যাপারে জেলা প্রাথমিক শিক্ষা কর্মকর্তা মোহাম্মদ ওবায়দুল্লাহ বলেন, বিদ্যালয়ে ও বিদ্যালয়ের শ্রেণিকক্ষে বন্যা পানি প্রবেশ করার কারণে শিক্ষার্থীদের নিরাপত্তার কথা চিন্তা করেই বিদ্যালয়গুলোর পাঠদান কার্যক্রম বন্ধ রাখার নির্দেশ দেওয়া হয়েছে।\nসুনামগঞ্জে কয়েকদিনের টানা বৃষ্টি ও পাহাড়ি ঢলে বিভিন্ন নিম্নাঞ্চল প্লাবিত হওয়ায় জেলার ১৬৮টি সরকারি প্রাথমিক বিদ্যালয়ে পাঠাদান কার্যক্রম বন্ধ রাখা হয়েছে। গত বৃহস্পতিবার বিকেলে জেলা প্রাথমিক শিক্ষা কর্মকর্তা মো. জিল্লুর রহমান এমন তথ্য জানিয়েছেন।\nজেলা প্রাথমিক শিক্ষা অফিসের তথ্যমতে, অতিবৃষ্টি ও পাহাড়ি ঢলে সুনামগঞ্জের বিভিন্ন উপজেলার প্রাথমিক বিদ্যালয়গুলোতে পানি প্রবেশ করায় পাঠদান বন্ধ করে দেওয়া হয়েছে। এর মধ্যে সুনামগঞ্জ সদর উপজেলার ২২টি, দোয়ারাবাজার উপজেলার ১৮টি, বিশ্বম্ভরপুর উপজেলার ২৭টি, দক্ষিণ সুনামগঞ্জ উপজেলার ৩টি, ছাতক উপজেলার ১০টি, জামালগঞ্জ উপজেলার ৩০টি, তাহিরপুর উপজেলার ১৯টি ও ধর্মপাশা উপজেলার ৫৯টি সরকারি প্রাথমিক বিদ্যালয়ে পাঠদান বন্ধ রয়েছে।\nজেলা প্রাথমিক শিক্ষা অফিসার মো. জিল্লুর রহমান জানান, অতিবৃষ্টিতে সুনামগঞ্জের নিম্নাঞ্চলগুলো প্লাবিত হয়েছে। এতে জেলার ১৬৮টি বিদ্যালয়ে পানি প্রবেশ করায় আমরা সেগুলো বন্ধ রেখেছি। তা ছাড়া আমরা যেসব বিদ্যালয় উঁচু বা আশ্রয়কেন্দ্র হিসেবে ব্যবহার করা যাবে সেগুলোর প্রধান শিক্ষক ও দফতরিকে সার্বক্ষণিক বিদ্যালয়ে অবস্থান করার নির্দেশনা দেওয়া হয়েছে। যদি একজন মানুষও আশ্রয়ের জন্য আসেন তাহলে তাকে বিদ্যালয়ে থাকার ব্যবস্থা করে দেওয়া হবে।\nলালমনিরহাটে ৫৮ স্কুল-মাদরাসায় পাঠদান বন্ধ\nলালমনিরহাটে বন্যা পরিস্থিতি অপরিবর্তিত রয়েছে। বন্যার পানি বিদ্যালয়ে ঢোকার কারণে জেলার বিভিন্ন উপজেলার ৪৬টি সরকারি প্রাথমিক বিদ্যালয় ও ১২টি মাধ্যমিক বিদ্যালয়ে পাঠদান কার্যক্রম বন্ধ রাখা হয়েছে।\nবন্যায় ফেনীর ১০ স্কুলে পাঠদান বন্ধ\nটানা বৃষ্টি ও পাহাড়ি ঢলে পানিবন্দী হয়ে ফেনীর পরশুরাম ও ফুলগাজী উপজেলার ১০টি সরকারি প্রাথমিক বিদ্যালয়ের পাঠদান কার্যক্রম বন্ধ হয়ে গেছে। লাগাতার বৃষ্টি ও পাহাড়ি ঢলের পানির চাপে মুহুরী-কহুয়া নদীর অন্তত ১১ স্থানের বন্যা নিয়ন্ত্রণ বাঁধ ভেঙে যায়। প্রবল বেগে বন্যার পানি ঢুকে পড়ে লোকালয়ে। এতে সড়ক, ঘরবাড়ি, মৎস্য খামার, আমনের বীজতলা, ব্যবসা ও শিক্ষা প্রতিষ্ঠান প্লাবিত হয়েছে। বিভিন্ন গ্রামে অবস্থিত সরকারি প্রাথমিক বিদ্যালয়গুলো পানিবন্দি হয়ে পড়েছে। ফলে বন্ধ রাখা হয়েছে দুই উপজেলার ১০টি প্রাথমিক বিদ্যালয়ের পাঠদান কার্যক্রম।\nফুলগাজী উপজেলা শিক্ষা অফিসার ফাতেমা ফেরদৌসি জানান, ফুলগাজী সদর ইউনিয়নের ৪টি বিদ্যালয় বন্যায় পানিবন্দী হয়ে পড়েছে। পরিস্থিতি স্বাভাবিক হলে পাঠদান কার্যক্রম শুরু হবে।\nবন্যার পানির কারণে গাইবান্ধার চরাঞ্চল ও নদীবেষ্টিত ১৪৫টি শিক্ষা-প্রতিষ্ঠানসহ প্রাথমিক বিদ্যালয়ে পাঠদান বন্ধ ঘোষণা করা হয়েছে।\nরবিবার সন্ধ্যায় গাইবান্ধা জেলা প্রাথমিক শিক্ষা কর্মকর্তা হোসেন আলী বলেন, বন্যার কারণে বিভিন্ন প্রাথমিক বিদ্যালয়ের মাঠে পানি উঠেছে। বিদ্যালয়গুলো পানিবন্দি হওয়ায় শিক্ষার্থীদের ক্লাস করানোর পরিবেশ নেই। বিভিন্ন সড়ক তলিয়ে গিয়ে বাড়িঘরে পানি প্রবেশ করায় কোমলমতি শিক্ষার্থীরা বিদ্যালয়ে আসা নিরাপদ নয়। যে কোনো সময় দুর্ঘটনা ঘটতে পারে। এসব কারণে বন্যাকবলিত ১৪৫টি বিদ্যালয় বন্ধ ঘোষণা করা হয়েছে।


অবশেষে চোপড়ার গোল! জিতল কেরল - wr8sports\nHome / ISL-3 / Kerala Blasters / Match Report / Mumbai City FC / আই এস এল / ফুটবল / অবশেষে চোপড়ার গোল! জিতল কেরল\nঅবশেষে চোপড়ার গোল! জিতল কেরল\nKashinath Bhattacharjee October 14, 2016 0\nকেরালা ব্লাস্টার্স ১ মুম্বই সিটি এফসি ০\n[caption id="attachment_1988" align="alignleft" width="300"] গোলের ঠিক আগের মুহূর্তে চোপড়া। ছবি - আইএসএল[/caption]\nহিরো ইন্ডিয়ান সুপার লিগের সঙ্গে ইংরেজদের সম্পর্ক খুব ভাল ছিল না, যা নিয়ে চিন্তিত ছিলেন ইংরেজ কোচ স্টিভ কোপেল। কথা দিয়েছিলেন, সেই সম্পর্কের ধারা পাল্টাতে চেষ্টা করবেন। কোচিতে নিজেদের মাঠে শেষ পর্যন্ত এমন একটা দিন এল তৃতীয় আইএসএল-এ যেখানে ইংরেজ বা ইংল্যান্ড বা ব্রিটিশ দ্বীপপুঞ্জের কোচ-ফুটবলাররা থাকলেন শীর্ষে!\nকেরালা ব্লাস্টার্স জিতল, কোচ কোপেল ইংরেজ। ম্যাচের একমাত্র গোল মাইকেল চোপড়ার যিনি ফুটবল খেলেছিলেন ইংল্যান্ডে। আর, মুম্বইকে সমতা ফেরাতে দিলেন না অ্যারন হিউজ, যাঁর দেশ নর্দার্ন আয়ারল্যান্ড।\nদলের পারফরম্যান্স যেমনই হোক না কেন, হলুদ ঝড় বয়ে যায় কোচিতে, কেরালা ব্লাস্টার্সের খেলা থাকলেই। ৫৫ হাজার মানুষ মাঠে আসেন প্রিয় দলকে সমর্থন জানাতে। আগের তিন ম্যাচে একটিও গোল না-পাওয়া ব্লাস্টার্স, শুক্রবার শুরুই করেছিল আক্রমণাত্মক মেজাজে। রফিক, রফি, চোপড়া,বেলফোর্ট – চার ফরোয়ার্ডকে প্রথম এগারয় রেখেই শুরু করেছিলেন কোপেল। সুযোগ তৈরি হচ্ছিল, কিন্তু গোল আসছিল না যথারীতি। রফি শুরুতেই বেশ কয়েকবার সুযোগ নষ্ট করেন। বিশেষ করে কর্নার থেকে বিনা বাধায় হেড করার সুযোগ পেয়েও তিনকাঠিতে রাখতে পারেননি, যে ভুলের মাসুল দিতে হতে পারত কেরলকে, গোলটা না-পেলে।\nশেষ পর্যন্ত প্রতিযোগিতায় প্রথম গোল পেল কেরল, ৫৮ মিনিটে। বেলফোর্ট শট নিতে চেয়েছিলেন গোলে। বল এক ডিফেন্ডারের পায়ে লেগে চলে এসেছিল মাইকেল চোপড়ার পায়ে। সামনে একা গোলরক্ষক। ডানপায়ের টোকায় কেরলের হয়ে তৃতীয় আইএসএল-এ প্রথম গোল এনে দিলেন নিউক্যাসলের প্রাক্তন ফুটবলার। সেই কারণেই ম্যাচের নায়কও হলেন চোপড়া।\n৬৯ মিনিটে ১-১ করে ফেলতে পারতেন সোনি নর্দে, কিন্তু কেরলের মার্কি ফুটবলার অ্যারন হিউজ গোললাইন থেকে বল বের করে দেন। হাইতির ফরোয়ার্ড মাঠে আসার তিন মিনিটের মধ্যেই পৌঁছে গিয়েছিলেন গোলমুখে। সন্দেশ ঝিঙ্গনকে পরাস্ত করে ভেতরে ঢুকে এসে শট নিয়েছিলেন যা কেরলের গোলরক্ষক সন্দীপ নন্দীকেও পরাস্ত করে ফেলেছিল। কিন্তু নর্দার্ন আয়ারল্যান্ডের হয়ে ২০১৬ ইউরোয় খেলে-আসা হিউজ ঠিক সময়ে ঠিক জায়গায় পৌঁছে বল বের করে দেন অসাধারণ দক্ষতায়।\nতিন ম্যাচে ৭ পয়েন্ট নিয়ে মুম্বইয়ের সামনে সুযোগ ছিল, এই ম্যাচে জিতে ১০ পয়েন্ট নিয়ে তালিকায় শীর্ষে পৌঁছনর। কিন্তু এই মরসুমে প্রথম হারল মুম্বই। থেকে গেল দ্বিতীয় স্থানে,নর্থইস্ট ইউনাইটেডের পেছনেই। কোচ গিমারায়েস বাড়তি রক্ষণাত্মক ছিলেন। চোট থাকায় ফোরলান ছিলেন না, প্রণয় হালদার ছিলেন না আগের ম্যাচে লাল কার্ড দেখে। সেই কারণেই কি?\nতিন পয়েন্ট পেল কোপেলের দল। কিন্তু, টানা তিনটি ম্যাচ ঘরের মাঠে খেলে এখন ষষ্ঠ কেরলের আগামী চার ম্যাচ‘অ্যাওয়ে’। যথাক্রমে পুনে, গোয়া, চেন্নাই ও দিল্লির বিরুদ্ধে। আইএসএল-এ সত্যিই দম ফেলার ফুরসত নেই কারও!\nISL-3 Kerala Blasters Match Report Mumbai City FC আই এস এল ফুটবল


১২টি কমোড ক্রয়ে ১১ লাখ টাকা: চট্টগ্রাম বন গবেষণাগারে হরিলুট!\nBy নিউজডেস্ক on ডিসেম্বর ৩, ২০১৯ অপরাধজগৎ, আইন-আদালত, সারাদেশ\nএকটি ইংলিশ কমোডের বাজার মূল্য ৬ থেকে ১৫ হাজার টাকা। কিন্তু এমন ১২টি কমোড চট্টগ্রাম বন গবেষণা ইনস্টিটিউট কিনতে ব্যয় দেখিয়েছে ১০ লাখ ৯০ হাজার ৯২০ টাকা। হিসেব করলে দেখা যায় একটি কমোডের মূল্য ধরা হয়েছে ৯০ হাজার ৯১০ টাকা।\nএকইভাবে ১৯শ’ স্কয়ার ফিটের শুধুমাত্র একটি বাসায় টাইলস লাগানোর জন্য ব্যয় দেখানো হয় ৩ লাখ ৮৪ হাজার ৫৩০ টাকা। যদিও টাইলস দেখে বাজার দর যাচাই করে দেখা যায় ক্রয় ও ফিটিংসে সর্বোচ্চ খরচ হওয়ার কথা মাত্র দেড় লাখ টাকা। কিন্তু তার চেয়ে আড়াইগুণ বেশি দেখানো হয়েছে তাতে। এমন ৪টি বাসার চিত্র ছিল একই।\nচট্টগ্রাম বন গবেষণা ইনস্টিটিউটের পরিত্যক্ত ৪টি বাসা মেরামতে সরকারি টাকা হরিলুটের এই দৃশ্য পাওয়া গেছে অনুসন্ধানে। বিষয়টি নজরে এসেছে স্বয়ং দুর্নীতি দমন কমিশন-দুদকেরও।\nখোঁজ নিয়ে জানা যায়, বন গবেষণা ইনস্টিটিউটের পশ্চিম পাহাড়ে অবস্থিত ৪টি বাসা অ-স্থায়ীভাবে বাংলাদেশ রাবার বোর্ডকে ভাড়া দেওয়ার সিদ্ধান্ত নেওয়া হয়। যার জন্য প্রতিমাসে বন গবেষণা ইনস্টিটিউট পাবে ২৬ হাজার ৮০৪ টাকা করে। তবে এসব বাসা পরি-ত্যক্ত থাকায় তা সংস্কার করে রাবার বোর্ডকে বুঝিয়ে দিতে সিদ্ধান্তও নেয় কর্তৃপক্ষ। কিন্তু এই সংস্কারের নামেই এক সিন্ডিকেটের মাধ্যমেই লোপাট হয়েছে সরকারি অর্থ।\nঅনুসন্ধানে দেখা যায়, একটি বাসায় ছাদ মেরামত, পানি, বিদ্যুৎ, স্যানিটারি, রঙ, টয়লেট, জানালা মেরামতের ব্যয় দেখানো হয় ২১ লাখ ২২ হাজার ২৯৮.৯৮ টাকা। একই ধরনের কাজে ৪টি বাসার ব্যয় দেখানো হয় ৮৪ লাখ ৮৯ হাজার ১৯৫ টাকা ৯২ পয়সা। এর বাইরে ৪টি বাসার পাশে গার্ডেনিং কাজের জন্য ব্যয় দেখানো হয় ৭ লাখ ৯২ হাজার ২২৭ টাকা। ২টি গ্যারেজ মেরামতের ব্যয় দেখানো হয় ১ লাখ ৮৮ হাজার ৪০৪ টাকা। বাসাগুলোর চারপাশে নিরাপত্তার জন্য বাউন্ডারি ওয়াল নির্মাণের জন্য ব্যয় দেখানো হয় ৩১ লাখ ৮৭ হাজার ৭৮৩ টাকা।\nএই ৪টি বাসা মেরামতের ব্যয়ের তথ্য যাচাই করে দেখা যায়, ৪টি বাসার ছাদ মেরামতের কাজে বন গবেষণা কর্তৃপক্ষ ব্যয় দেখিয়েছে ১৯ লাখ ৩৮ হাজার ৬০৪ টাকা। যদিও রাবার বোর্ডকে বুঝিয়ে দেওয়া বাসায় এখনো বৃষ্টির পানি পড়ছে। একইভাবে পানি, বিদ্যুৎ ও স্যানিটারি বাবদ ব্যয় দেখানো হয় ১১ লাখ ৪২ হাজার ৩৬১ টাকা। তেমনি ১৯শ’ স্কয়ার ফিটের একটি বাসায় রঙের কাজের ব্যয় দেখানো হয় ১৮ লাখ ৭৭ হাজার ১৯৬ টাকা। টাইলস ও অন্যান্য কাজে ব্যয় দেখানো হয় ১৫ লাখ ৩৮ হাজার ১২০ টাকা। জানালা মেরামত কাজে ব্যয় দেখানো হয় ৯ লাখ ১ হাজার ৯৮৮ টাকা। এসব তথ্য পর্যালোচনা করে দেখা যায় সর্বোচ্চ এই ৪টি বাসায় খরচ হওয়ার কথা ছিল মাত্র ৩০ থেকে ৪০ লাখ টাকা। কিন্তু বন গবেষণা ইনস্টিটিউটের ব্যয়ের তথ্য রীতিমত চমকে উঠার মত।\nগত জুলাই মাসে ৪টি বাসা মেরামত বাবদ সর্বমোট ১ কোটি ২৯ লাখ ৯৮ হাজার ১১৬ টাকা ব্যয় দেখিয়ে ব্যাংক থেকে উত্তোলন করা হলেও শুধুমাত্র ই-১১ নম্বর বাংলোটিই মেরামত করে বুঝিয়ে দিয়েছে রাবার বোর্ডকে। সম্পূর্ণ টাকা জলবায়ু তহবিল থেকে খরচ করা হয়। যদিও বন গবেষণা কর্তৃপক্ষ বলছেন এগুলো তাদের নিজস্ব তহবিলের টাকা। তবে সংশ্লিষ্ট সুত্র বলছে মেরামতের নামে জলবায়ু ফান্ডের এসব টাকা হরিলুট করেছে বন গবেষণা কর্তৃপক্ষ।\nগত ৩ সেপ্টেম্বর মেরামত করা একটি বাসাতেই অফিসিয়াল কার্যক্রম শুরু করেছে রাবার বোর্ড।\nবাকি বাসাগুলো এখনও পড়ে আছে আগের মতো। হয়নি গ্যারেজ মেরামত কিংবা অন্য কাজও। অথচ তথ্যমতে গত জুলাই মাসেই এ ৪টি বাসা মেরামত ব্যয় দেখিয়ে ব্যাংক থেকে অর্থ উত্তোলন করেন বন গবেষণা কর্তৃপক্ষ।\nসরেজমিনে দেখা যায়, রাবার বোর্ডকে বুঝিয়ে দেওয়া বাসার দরজায় যে কাঠ ব্যবহার করা হয়েছে সেগুলো কাঁচা ও নিম্মমানের। যার কারণে দরজা খোলা ও বন্ধ করতেও রীতিমত সমস্যায় পড়তে হয় সংশ্লিষ্টদের। একটি বাসার ছোট-বড় ১৩টি জানালা মেরামতে ২ লাখ ২৫ হাজার ৪৯৭ টাকা ব্যয় দেখানো হলেও জানালার গ্রিল আগে থেকেই রয়েছে। শুধুমাত্র তাতে রঙ ও গ্লাস লাগিয়েই বুঝিয়ে দেওয়া হয়। রঙের কাজে ৪ লাখ ৬৯ হাজার ২৯৯ টাকা দেখানো হলেও কোন কোন স্থানে খসে পড়ছে তা। ছাদ মেরামত বাবদ ৪ লাখ ৮৪ হাজার ৬৫১ টাকা দেখানো হলেও রান্না ঘরে বৃষ্টি হলে পানি পড়ে বলে জানান রাবার বোর্ড কর্তৃপক্ষ।\nএমন ব্যয়ের বিষয়ে জানতে বন গবেষণা ইনস্টিটিউটের নির্বাহী কর্মকর্তা নাদিম সরোয়ারের কার্যালয়ে যাওয়া হলে তিনি এই বিষয়ে কিছুই জানেন না বলে জানান। তিনি এ ব্যাপারে বিভাগীয় কর্মকর্তা (প্রশাসন) জাহাঙ্গীর আলমের সাথে কথা বলতে বলেন।\nপরে তার কার্যালয়ে গিয়ে তাকে না পাওয়ায় পুনরায় নাদিম সারওয়ারের কাছে জানতে চাইলে তিনি জানান, এখন পর্যন্ত কোন টাকাই মন্ত্রণালয় থেকে ছাড় পায়নি। কিন্তু টাকা না পেয়ে একটি বাসার কাজ কীভাবে করা হলো- জানতে চাইলে তিনি পরে আসতে বলেন এবং এ বিষয়ে কথা বলতে রাজি হননি।\nযদিও মেরামতের এসব টাকা বিভাগীয় কর্মকর্তা প্রশাসন জাহাঙ্গীর আলমের স্বাক্ষরে বন গবেষণার বেতনের টাকার সাথে ব্যাংক থেকে উত্তোলন করা হয়েছে বলে দায়িত্ব পালনকারী হিসাবরক্ষণ কর্মকর্তা ছবি বড়ুয়ার একটি অডিও ফোন আলাপে এ তথ্য জানা যায়। তবে এ বিষয়ে জানতে একাধিকবার যোগাযোগ করা হলে ছবি বড়ুয়া সংবাদপত্রের পরিচয় পাওয়ার সাথে সাথে ফোন বিচ্ছি’ন্ন করে বন্ধ করে দেন। সর্বশেষ অন্য নম্বর দিয়ে যোগাযোগ করে এসব বিষয়ে জানতে চাইলে তিনি অ-সংলগ্ন কথাবার্তা বলেন। একপর্যায়ে ‘৯৯৯’ এ অভিযোগ করারও হুম’কি দেন তিনি।\nবিভাগীয় কর্মকর্তা (প্রশাসন) জাহাঙ্গীর আলমের সাথে যোগাযোগ করা হলে তিনি বলেন, এসব কাজ করেছেন নাদিম সারওয়ার। তিনি এ বিষয়ে বলতে পারবেন। আমি এ বিষয়ে কিছুই জানি না। না জানলে ব্যয়ের প্রাক্কলনে তার স্বাক্ষর কীভাবে এসেছে- জানতে চাইলে তিনি বলেন, ‘আমাকে দেওয়া হয়েছে, আমি স্বাক্ষর করেছি। এর বাইরে কিছুই জানি না’। সর্বশেষ তিনি প্রতিবেদককে বন গবেষণা ইনস্টিটিউটের পরিচালকের কক্ষে নিয়ে যান। তার সাথেই এ প্রসঙ্গে কথা বলতে বলেন।\nবন গবেষণা ইনস্টিটিউটের পরিচালক ড. মাসুদুর রহমান বলেন, ‘বিষয়গুলো আমি দায়িত্ব পাওয়ার আগের ঘটনা। আমি এর কিছুই জানি না। এসব ছোটখাট বিষয় নিয়ে নিউজ না করারও অনুরোধ করেন তিনি। একপর্যায়ে তিনি বলেন, ‘বন গবেষণার অনেক উন্নয়ন কাজের নিউজ আছে। সেসব করেন’।\nকিন্তু দুর্নীতির বিষয়ে জানতে চাইলেও তিনি তার অধীনস্থ কর্মকর্তা নাদিম সারওয়ারের সাথে কথা বলতে বলেন। এ বিষয়ে তিনিও কিছু জানেন না বলে জানান।\nড. মাসুদুর রহমানের সামনেই নাদিম সারওয়ারের সাথে যোগাযোগ করা হলে তিনি বলেন সবকিছুই প্রশাসন অফিসে রয়েছে। আমি বাইরে আছি। এখন কথা বলতে পারবো না।


বিস্ফোরক মিতালী রাজ লিখলেন বিসিসিআইকে চিঠি, কী বললেন?\nবিসিসিআইকে লেখা চিঠিতে বিস্ফোরক মিতালী রাজ\nBCCIICC T20 World CupMithali Rajআইসিসি টি২০ বিশ্বকাপবিসিসিআইমিতালী রাজ\nজাস্ট দুনিয়া ডেস্ক: বিস্ফোরক মিতালী রাজ । একটা কথা অনেকদিন আগে থেকেই মনে হচ্ছিল, মিতালী রাজ চুপ করে বসে থাকার মেয়ে নন। তা হলে কেন তিনি কোনও কথা বলছেন না তাঁর বাদ পড়া নিয়ে, হরমনপ্রীতের মন্তব্য নিয়ে। মনে পড়ছিল, একবার এক সাংবাদিক তাঁকে প্রশ্ন করেছিলেন, তাঁর প্রিয় ছেলে ক্রিকেটার কে? তাঁকে মিতালী পাল্টা প্রশ্ন ছুঁড়ে দিয়েছিলেন এই প্রশ্নটা আপনি ছেলে ক্রিকেটারদের করতে পারবেন তো, তাঁদের প্রিয় মেয়ে ক্রিকেটারকে? মিতালীর সেই প্রতিবাদী চরিত্রকে সেই সময় সবাই কূর্নিশই করেছিল। কিন্তু যখন নিজের সঙ্গে অন্যায় হল তখন চুপ মিতালী!\nসোমবারই বিসিসিআই-এর সিইও রাহু জোহুরি ও ক্রিকেট অপারেশনসের জিএম সাবা করিমের সঙ্গে দেখা করেন মিতালী, হরমনপ্রীত ও দলের ম্যানেজার ত্রুপ্তি ভট্টাচার্য। তাঁদের কথা শোনার পর রিপোর্ট তৈরি করে সিওএ-কে দেবে এই দু’জন, এমনই শোনা গিয়েছে। তবে মঙ্গল অন্য খবর সামনে চলে আসে। শোনা যায় নিজের বক্তব্য বিসিসিআইকে চিঠি লিখে জানিয়েছেন মিতালী। আর সেখানেই বিস্ফোরক মন্তব্য করেছেন তিনি।\nসব থেকে বড় অভিযোগ কোচ রমেশ পাওয়ারের দিকে। মিতালী বলেন, ‘‘যেমন ধরুন নেটে সবার ব্যাটিং দেখছেন কিন্তু আমি যখনই ব্যাটই করতে নামলাম তখনই উনি উঠে চলে গেলেন। যখন তাঁর সঙ্গে কথা বলতে গিয়েছি তখন তিনি নিজের ফোনের দিকে তাকিয়ে আমাকে অবজ্ঞা করে এগিয়ে গিয়েছেন। এটা যেমন অস্বস্তির তেমনই অপমানের। কিন্তু তা স্বত্বেও আমি মাথা ঠান্ডা রেখেছিলাম।’’\nতা হলে শেষ পর্যন্ত মুখ খুললেন মিতালী রাজ! দীর্ঘদিন ভারতীয় দলের গুরুত্বপূর্ণ সদস্য। দলের ক্যাপ্টেন। তার পরও তাঁকে বাদ দেওয়া হল। এমন একটা ম্যাচে যেখানে টি২০ বিশ্বকাপের মঞ্চে ইংল্যান্ডের বিরুদ্ধে সেমিফাইনাল খেলতে নামছিল ভারত। আর তাঁকে বাদ দেওয়া হল যাঁর ঝুলিতে রয়েছে সব থেকে বেশি অভিজ্ঞতা, সব থেকে বেশি টি২০ রান আর এই টুর্নামেন্টে পর পর দুটো হাফ সেঞ্চুরি। প্রশ্ন তাই অনেকগুলোই উঠছিল।\nতিনি বিসিসিআইকে লিখেছেন, ‘‘ক্ষমতায় থাকা কিছু মানুষ আমাকে ধ্বংস করার চেষ্টা করছেন।’’ সিওএ সদস্য ডায়না এডুলজিকে একপেশে বলার পাশাপাশি ভারতীয় মহিলা দলের কোচ রমেশ পাওয়ার বিরুদ্ধে তাঁকে ‘অপদস্ত’ করার অভিযোগও এনেছেন মিতালী।\nআবারও হার, আবারও সেই ইংল্যান্ড\nমিতালী লেখেন, ‘’২০ বছরের ক্রিকেট কেরিয়ারে এই প্রথম আমি হতাশায় ভেঙে পড়েছি। আমি এটা ভাবতে বাধ্য হচ্ছি যে আমার দেশের জন্য আমার দরকার নেই। কিছু মানুষ আমাকে ধ্বংস করতে চাইছে। আমার আত্মবিশ্বাস ভাঙতে চাইছে।’’ এই চিঠি মিতালী বিসিসিআই সিইও রাহুল জোহুরি ও ক্রিকেট অপারেশনসের জিএম সাবা করিমকে লিখেছেন।\nমিতালী আরও বলেছেন, ‘‘আমার টি২০ ক্যাপ্টেন হরমনপ্রীত কাউরের বিরুদ্ধে কোনও অভিযোগ নেই। ও শুধু কোচের সিদ্ধান্তকে সমর্থন করেছে। আমি আমার দেশের হয়ে বিশ্বকাপ জিততে চেয়েছিলাম। আমার এটা ভেবে খারাপ লাগছে যে আমরা একটা সুবর্ণ সুযোগ হারালাম।’’\nমিতালী বলেন, ‘‘আমি সব সময় ডানা এডুলজির উপর আস্থা রেখেছি, তাঁকে সম্মান দিয়েছি। আমি কখনও ভাবিনি তিনি তাঁর পদের ব্যবহার আমার বিরুদ্ধে এ ভাবে করবেন। ওয়েস্ট ইন্ডিজে টুর্নামেন্ট চলাকালীন কী কী ঘটেছে সবটাই তাঁকে জানিয়েছিলাম। কিন্তু তিনি নির্লজ্জভাবে আমাকে দলে না রাখার সিদ্ধান্তকে সমর্থন করলেন।’’


কোষ্ঠকাঠিন্যের যন্ত্রণা থেকে মুক্তি পাবো কী করে ? - ক্যোয়ারী অ্যানসারস\nআমার বয়স ৩৫ বছর। উচ্চতা ৫’১০”। ওজন ৪৯ কেজি। আমি একেবারেই শুকনা। আর আমার মুখে চাপা ভেঙে ভেতরে ঢুকে গেছে। আমার আরেকটি সমস্যা হল বহু বছর ধরে কোষ্ঠকাঠিন্য সমস্যায় ভুগছি। কিছুতেই সারছে না। দিন দিন আরো শুকিয়ে যাচ্ছি। আমি একজন অবিবাহিত পুরুষ। কীভাবে আমি স্বাস্থ্যবান হব আর এই যন্ত্রণা থেকে মুক্তি পাবো জানাবেন।\nকোষ্টকাঠিন্যের অনেকগুলো কারণ রয়েছে। এর মধ্যে অন্যতম হলো আঁশযুক্ত খাবার কম খাওয়া এবং মডিফাইড ফুড তথা বেকারী তৈরীকৃত খাবার বেশী খাওয়া, কম পানি পান করা ইত্যাদি। এছাড়া কিছু বিশেষ রোগ যেমন হরমোনজনিত সমস্যা, ডায়াবেটিস, মলদ্বারের জন্মগত ত্রুটির কারণেও কোষ্টকাঠিন্য হতে পারে। কোষ্টকাঠিন্য দূরীকরণে প্রতিদিন অন্তত ৩০ মিনিট হাঁটার অভ্যাস গড়ে তুলুন, বেশী আঁশযুক্ত খাবার যেমন ইসুবগুলের ভুষি, শাক সব্জী খান এবং চর্বি জাতীয় খাবার সম্পূর্ণ বর্জন করুন। এরপরেও যদি কাজ না হয় তাহলে চিকিৎসক এর পরামর্শ নিন। আর ওজন কমে যাওয়ার অনেক কারণ থাকতে পারে, সেগুলো না দেখে খুঁজে বের করা মুশকিল। মনে রাখবেন ফার্মেসির দোকান থেকে পায়খানা নরম করার কোন ঔষধ খাবেন না, তাহলে আপনি এ ঔষধের উপর নির্ভরশীল হয়ে যেতে পারেন।\nশুচিবায়ু সমস্যা থেকে মুক্তি পাবো কী করে ?\nশুচিবায়ু সমস্যা থেকে মুক্তির উপায়\nকী করে সর্দি সমস্যা থেকে মুক্তি পাবো ?\nনাক বন্ধ হবার কারন\nকোষ্ঠকাঠিন্য থেকে মুক্ত থাকার উপায় কী ?\nসাইনাসের সমস্যা থেকে মুক্তি পাবো কী করে ?\n02 অক্টোবর 2019 "রোগ ব্যাধি" বিভাগে জিজ্ঞাসা করেছেন তানিয়া


মাটিতে নয়, এখন থেকে সাইকেল চলবে শূন্যে!\nHome » বিজ্ঞান- প্রযুক্তি » মাটিতে নয়, এখন থেকে সাইকেল চলবে শূন্যে!\nপ্রকাশের সময়: আগস্ট ৮, ২০১৯, ৭:১৮ অপরাহ্ণ\nজন্মের পর থেকেই হয়তো দেখে আসছেন, সাইকেল চলে মাটির উপর দিয়ে। কখনো হয়তো কল্পনাও করেননি সাইকেল আকাশে উড়বে। তবে এমনই সাইকেল আবিস্কার করেছেন চেক রিপাবলিকের বিজ্ঞানীরা। তাদের তৈরি সাইকেল মাটিতে নয়, চলবে শূন্যে।\nব্রিটিশ সংবাদমাধ্যম টেলিগ্রাফের এক প্রতিবেদনে বলা হয়েছে, চেক রিপাবলিকের বিজ্ঞানীরা উড়ন্ত সাইকেল আবিষ্কার করেছেন। সাইকেলের নাম দিয়েছেন ‘ফ্লাইং বাইসাইকেল’। তবে এটি নিয়ন্ত্রণ করা খুব একটা সহজ নয়। এর ওজন ৯৫ কিলোগ্রাম। তবে এটি কিভাবে ক্রেতাদের জন্য সুবিধাজনক অবস্থানে নিয়ে আসা যায়, তা নিয়ে এখনো কাজ চলছে। এই সাইকেল বিদ্যুতের মাধ্যমে শূন্যে চলবে বলে জানিয়েছেন তারা।\nচেক রিপাবলিকের রাজধানী প্রাগে এই উড়ন্ত সাইকেলের সফল পরীক্ষা চালানো হয়েছে। জানা গেছে, সাইকেলটি চূড়ান্তভাবে পরীক্ষাতে সফল হয়েছে। তবে দ্রুতই এটাকে বাজারে ছাড়া হবে না। সাধারণ মানুষের উপযোগী করেই ছাড়া হবে বাজারে।\nPrevious: সাম্প্রদায়িক সম্প্রীতির রোল মডেল বাংলাদেশ : নরেন্দ্র মোদি\nNext: বৃক্ষ মেলার উদ্বোধন শেষে যা বললেন খাদ্যমন্ত্রী


মুরাদ পদত্যাগপত্রেও ভুল করেছেন মুরাদ পদত্যাগপত্রেও ভুল করেছেন – সিসি নিউজ\nসিসি নিউজ ডেস্ক ।। প্রতিমন্ত্রীর পদ থেকে অব্যাহতি চেয়ে প্রধানমন্ত্রীর কাছে পাঠানো পদত্যাগপত্রে ভুল করেছেন তথ্য ও সম্প্রচার প্রতিমন্ত্রী মুরাদ হাসান। ২০১৯ সালের ১৯ মে মুরাদকে তথ্য প্রতিমন্ত্রী নিয়োগ দেওয়া হলেও পদত্যাগপত্রে তিনি লিখেছেন ২০২১ সালের ১৯ মে ওই পদে নিয়োগ পেয়েছিলেন।\n২০১৯ সালের ৭ জানুয়ারি নতুন মন্ত্রিসভা গঠন করে মুরাদকে স্বাস্থ্য প্রতিমন্ত্রীর দায়িত্ব দেন শেখ হাসিনা। ওই বছরের ১৯ মে স্বাস্থ্য মন্ত্রণালয় থেকে সরিয়ে তাঁকে তথ্য প্রতিমন্ত্রী করা হয়।\nতথ্য ও সম্প্রচার প্রতিমন্ত্রীর পদ থেকে ব্যক্তিগত কারণে স্বেচ্ছায় পদত্যাগের কথা আবেদনে লিখেছেন মুরাদ। সেখানে তিনি লিখেছেন, ‘মন্ত্রিপরিষদ বিভাগের গত ১৯ মে ২০২১ খ্রি. তারিখের ০৪.০০. ০০০০.৪২১. ৮৪.০০৪. ১৯.১৪২ নম্বর স্মারকমূলে আমাকে গণপ্রজাতন্ত্রী বাংলাদেশ সরকারের তথ্য ও সম্প্রচার প্রতিমন্ত্রী হিসেবে দায়িত্ব প্রদান করা হয়। আমি অদ্য ০৭.১২.২০২১ খ্রি: তারিখ হতে প্রতিমন্ত্রীর দায়িত্ব হতে ব্যক্তিগত কারণে স্বেচ্ছায় পদত্যাগ করতে ইচ্ছুক।’\nতথ্য মন্ত্রণালয়ের একজন কর্মকর্তা জানান, পদত্যাগপত্রে নিয়োগের তারিখ ভুল করায় মুরাদ হাসানকে তারিখ ঠিক করে আবার পদত্যাগপত্র পাঠাতে বলা হয়েছে। এ ছাড়া পদত্যাগপত্রের হার্ড কপি মন্ত্রণালয়ে পাঠাতে বলা হয়েছে।\nচিত্রনায়িকা মাহিয়া মাহির সঙ্গে মুরাদ হাসানের অশ্লীল কথোপকথোনের অডিও সামাজিক যোগাযোগমাধ্যমে ভাইরাল হয়। তাঁকে আইনশৃঙ্খলা রক্ষাকারী বাহিনীর সদস্যদের দিয়ে তুলে নিয়ে ধর্ষণেরও হুমকি দেন তিনি। এসব নিয়ে ব্যাপক সমালোচনার মুখে মন্ত্রিসভা থেকে মুরাদের পদত্যাগের দাবি ওঠে। এরপর সোমবার রাতে আওয়ামী লীগের সাধারণ সম্পাদক ওবায়দুল কাদের জানান, মুরাদকে মঙ্গলবারের মধ্যে পদত্যাগ করতে নির্দেশ দিয়েছেন প্রধানমন্ত্রী।\nমঙ্গলবার দুপুর ১২টার দিকে নিজের জনসংযোগ কর্মকর্তার মেইলে পদত্যাগপত্র পাঠান মুরাদ হাসান। এরপর সেটি তথ্য ও সম্প্রচার সচিবের দপ্তরে পাঠানো হয়। মুরাদের পদত্যাগপত্রটি মন্ত্রিপরিষদ বিভাগের মাধ্যমে প্রধানমন্ত্রীর কাছে পাঠানোর প্রস্তুতির মধ্যেই তাতে তথ্য প্রতিমন্ত্রী হিসেবে যোগদানের তারিখ ভুল থাকার বিষয়টি ধরা পড়ে। এরপর এ বিষয়ে মন্ত্রণালয় থেকে মুরাদ হাসানের সঙ্গে যোগাযোগ করা হচ্ছে।\nএদিকে তথ্য প্রতিমন্ত্রী ডা. মুরাদ হাসান ক্ষমা চেয়েছেন। আজ মঙ্গলবার বেলা ১টা ৪ মিনিটে তাঁর ভেরিফায়েড ফেসবুক পেজে এসংক্রান্ত একটি স্ট্যাটাস দেওয়া হয়। তাতে তিনি বলেছেন, ‘আমি যদি কোনো ভুল করে থাকি অথবা আমার কথায় মা-বোনদের মনে কষ্ট দিয়ে থাকি, তাহলে আমাকে ক্ষমা করে দিবেন।’


আসবাব কিনতে ও ফ্ল্যাটে ওঠাতেই সাড়ে ২৫ কোটি টাকা! আসবাব কিনতে ও ফ্ল্যাটে ওঠাতেই সাড়ে ২৫ কোটি টাকা! – জনতার বাংলা\nJune 3, 2020, 5:17 am\nপোষ্ট করার সময় Friday, May 17, 2019\nনির্মাণাধীন দেশের অন্যতম মেগা প্রকল্প রূপপুর পারমানবিক বিদ্যুত প্রকল্পের কর্মকর্তা-কর্মচারীদের বসবাসের জন্য নির্মিত গ্রিনসিটিতে আসবাবপত্র ও অন্যান্য জিনিসপত্র ক্রয়ে লাগামছাড়া দুর্নীতির তথ্য ফাঁস হয়েছে। একটি বালিশের পেছনে ব্যয় দেখানো হয়েছে ৬ হাজার ৭১৭ টাকা। এরমধ্যে এর দাম বাবদ ৫ হাজার ৯৫৭ টাকা আর সেই বালিশ নিচ থেকে ফ্ল্যাটে ওঠাতে খরচ ৭৬০ টাকা উল্লেখ করা হয়েছে।\nসরকারি টাকায় আকাশ সমান দামে এসব আসবাবপত্র কেনার পর তা ভবনের বিভিন্ন ফ্ল্যাটে তুলতে অস্বাভাবিক হারে অর্থ ব্যয়ের এ ঘটনা ঘটিয়েছেন গণপূর্ত অধিদফতরের পাবনা গণপূর্ত বিভাগের কর্মকর্তারা। শুধুমাত্র আসবাবপত্র কেনা ও ফ্ল্যাটে ওঠাতে ব্যয় হয়েছে ২৫ কোটি ৬৯ লাখ ৯২ হাজার ২৯২ টাকা। নথিপত্র ঘেঁটে এমন তথ্যই উঠে এসেছে বলে খবর প্রকাশ করেছে একটি সংবাদপত্র।\nজানা গেছে, প্রতিটি ফ্ল্যাটের জন্য ৪৩ হাজার ৩৫৭ টাকা দরে ১১০টি খাট কিনতে খরচ হয়েছে ৪৭ লাখ ৫৯ হাজার ২৭০ টাকা। খাটগুলোর প্রত্যেকটি ফ্ল্যাটে নিতে খরচ দেখানো হয়েছে ১০ হাজার ৭৭৩ টাকা। একেকটি সোফা কেনা হয়েছে ৭৪ হাজার ৫০৯ টাকা, ভবনে ওঠাতে খরচ হয়েছে ২৪ হাজার ২৪৪ টাকা করে। ১৪ হাজার ৫৬১ টাকা দরে কেনা সেন্টার টেবিলের প্রত্যেকটি ভবনে তুলতে লেগেছে ২ হাজার ৪৮৯ টাকা।\nকেজিখানেক ওজনের একটি বৈদ্যুতিক কেটলি নিচ থেকে ফ্ল্যাটে তুলতেই খরচ হয়েছে প্রায় তিন হাজার টাকা। একই রকম খরচ দেখানো হয়েছে জামা-কাপড় ইস্ত্রি করার কাজে ব্যবহৃত প্রতিটি ইলেক্ট্রিক আয়রন ওপরে তুলতে। প্রায় আট হাজার টাকা করে কেনা প্রতিটি বৈদ্যুতিক চুলা ফ্ল্যাটে পৌঁছে দিতে খরচ দেখানো হয়েছে সাড়ে ছয় হাজার টাকার বেশি। ঘুমানোর জন্য প্রতিটি বালিশ ভবনে ওঠাতে খরচ দেখানো হয়েছে ৭৬০ টাকা করে। আর একেকটি ওয়াশিং মেশিন ওঠাতে খরচ দেখানো হয়েছে ৩০ হাজার টাকারও বেশি। এভাবে ওয়াশিং মেশিনসহ অন্তত ৫০টি পণ্য ওঠাতে খরচ দেখানো হয়েছে ক্রয়মূল্যের প্রায় অর্ধেক, কোনো কোনোটিতে ৭৫ শতাংশ।\nঅস্বাভাবিক এই অর্থ ব্যয় কেবল ভবনে ওঠানোর ক্ষেত্রেই নয়, আসবাবপত্র কেনার ক্ষেত্রেও দেখানো হয়েছে। প্রতিটি বিছানার চাদর কেনা হয়েছে ৫ হাজার ৯৮৬ টাকা করে। এ হিসাবে ৩৩০টি চাদর কিনতে খরচ হয়েছে ১৯ লাখ ৭৫ হাজার ৩৮০ টাকায়। ৩৩০টি বালিশের ক্ষেত্রেও দেখানো হয়েছে কাছাকাছি ব্যয়। কাপড় পরিষ্কারের জন্য ১১০টি ওয়াশিং মেশিনের প্রত্যেকটি কেনা হয়েছে ১ লাখ ৩৬ হাজার ১১২ টাকা করে। ১১০টি টেলিভিশনের প্রত্যেকটি কেনা হয়েছে ৮৬ হাজার ৯৬০ টাকায় এবং সেগুলো রাখার জন্য টেলিভিশন কেবিনেট কেনা হয়েছে ৫২ হাজার ৩৭৮ টাকা করে।\nসংশ্লিষ্টরা জানান, সরকারের অগ্রাধিকার তালিকায় থাকা রূপপুর পারমাণবিক বিদ্যুৎকেন্দ্র প্রকল্পের আওতায় মূল প্রকল্প এলাকার বাইরে সাহাপুর ইউনিয়নের নতুনহাট মোড়ে হচ্ছে গ্রিনসিটি আবাসন পল্লী। সেখানে এই বিদ্যুৎকেন্দ্রে কর্মরত কর্মকর্তা-কর্মচারীদের থাকার জন্য ২০তলা ১১টি ও ১৬তলা আটটি ভবন করা হচ্ছে। এরই মধ্যে ২০তলা আটটি ও ১৬তলা একটি ভবন নির্মাণ সম্পন্ন হয়েছে। প্রতিটি ২০তলা ভবনে ১১০টি ও ১৬তলা ভবনে ৮৬টি ফ্ল্যাট থাকবে।\nনির্মাণ সম্পন্ন হওয়া ৯টি ভবনের ৯৬৬টি ফ্ল্যাটের জন্য আসবাবপত্র কেনা শেষ হয়েছে। এর মধ্যে একটি ২০ তলা ভবনের ১১০টি ফ্ল্যাটের আসবাবপত্র কেনা ও তা ভবনে ওঠাতে সব মিলে ব্যয় হয়েছে ২৫ কোটি ৬৯ লাখ ৯২ হাজার ২৯২ টাকা। অস্বাভাবিক অর্থ ব্যয়ের এ হিসাব প্রকল্পের নথিপত্র ঘেঁটে জানা গেছে। তবে প্রকল্পে সংশ্লিষ্টরা দাবি করেছেন, নিয়ম মেনেই কেনাকাটা করা হয়েছে।\nপ্রকল্পের আসবাবপত্র কেনার নথিপত্র পর্যালোচনায় আরও দেখা যায়, ২০তলা ওই ভবনের ১১০টি ফ্ল্যাটের জন্য ৮৬ হাজার ৯৭০ টাকা দরে ১১০টি টেলিভিশন কেনা হয়েছে ৯৫ লাখ ৬৬ হাজার টাকায়। টেলিভিশনগুলো ফ্ল্যাটে ওঠাতে খরচ দেখানো হয়েছে আট লাখ ৪০ হাজার টাকা। প্রতিটি ফ্ল্যাটের জন্য ৯৪ হাজার ২৫০ টাকা দরে মোট ১১০টি ফ্রিজ কিনতে খরচ হয়েছে এক কোটি ৩৬ লাখ সাড়ে সাত হাজার টাকা। সেগুলোর প্রত্যেকটি ভবনে তুলতে খরচ হয়েছে ১২ হাজার ৫২১ টাকা।\nএকইভাবে ১ লাখ ৩৬ হাজার ১১২ টাকা দরে মোট এক কোটি ৫০ লাখ টাকা ব্যয়ে কেনা ১১০টি ওয়াশিং মেশিন ফ্ল্যাটে তুলতে খরচ দেখানো হয়েছে ৩৩ লাখ ৪৬ হাজার টাকা। ৩৮ হাজার ২৭৪ টাকা দরে কেনা মাইক্রোওয়েভ ওভেন ফ্ল্যাটে পৌঁছাতে খরচ দেখানো হয়েছে ৬ হাজার ৮৪০ টাকা করে। ছয়টি চেয়ারসহ ডাইনিং টেবিলের একেকটি সেট কেনা হয়েছে এক লাখ ১৪ হাজার ৬৭৪ টাকায়, ভবনে তুলতে লেগেছে ২১ হাজার ৩৭৫ টাকা করে। ৫৯ হাজার ৮৫৮ টাকা দরে ওয়ারড্রব কিনে ভবনে ওঠাতে খরচ দেখানো হয়েছে ১৭ হাজার ৪৯৯ টাকা করে। ৩৬ হাজার ৫৭ টাকা দরে ৩৩০টি মেট্রেস ও তোশক কেনা হয়েছে মোট এক কোটি ১৯ লাখ টাকায়, যার প্রতিটি ভবনে ওঠাতে খরচ করা হয়েছে সাত হাজার ৭৫২ টাকা করে। এরকম সব জিনিসের ক্ষেত্রেই অবাস্তব খরচ দেখানো হয়েছে যা প্রকাশ পাওয়ার পর থেকে সামাজিক যোগাযোগ মাধ্যমে ভাইরাল হয়ে গেছে।\nএ সম্পর্কে জানতে চাইলে প্রকল্পের দায়িত্বে থাকা পাবনা গণপূর্ত বিভাগের নির্বাহী প্রকৌশলী মাসুদুর রহমান বলেন, আমরা গণপূর্ত অধিদফতরের বিধিবিধান মেনেই কাজ করে থাকি। এখানে উন্মুক্ত দরপত্র দিয়ে মালামাল কেনাসহ অন্যান্য কাজ করা হয়েছে। কোনো ধরনের অনিয়মের সুযোগ নেই। সবকিছু যাচাই-বাছাই করেই করা হয়েছে।\nগণপূর্ত অধিদফতরের প্রধান প্রকৌশলী মো. শাহাদাত হোসেন বলেন, আমি দায়িত্ব নেয়ার আগেই এসব কাজ সম্পন্ন হয়েছে। তাই খোঁজখবর না নিয়ে কোনো মন্তব্য করতে পারছি না। যদি কোনো সমস্যা থাকে, তা তদন্ত করে দেখা হবে।\nগৃহায়ন ও গণপূর্ত সচিব মো. শহীদ উল্লা খন্দকার বলেন, এ ধরনের একটি বিষয় আমাদের দৃষ্টিতে আসার পর দরদাম ও অন্যান্য বিষয়াদি দেখার জন্য কমিটি গঠন করে দিয়েছিলাম। এরপর তারা কী করেছে, তা এই মুহূর্তে বলতে পারছি না। বিষয়টি খোঁজ নিয়ে দেখা হবে।


ডা. এমআর খানের ইন্তিকালে জামায়াতের শোক\nবাংলাদেশের শিশু রোগ চিকিৎসার ফাদার খ্যাত জাতীয় অধ্যাপক ডা. এমআর খানের ইন্তিকালে বাংলাদেশ জামায়াতে ইসলামীর আমীর মকবুল আহমাদ গতকাল শনিবার শোকবাণী দিয়েছেন।\nশোকবাণীতে তিনি বলেন, ডা. এমআর খানের ইন্তিকালে বাংলাদেশ চিকিৎসা বিজ্ঞানের এক শক্তিশালী স্তম্ভকে হারাল। তার মত একজন নিবেদিত প্রাণ চিকিৎসকের ইন্তিকালে যে শূন্যতার সৃষ্টি হয়েছে তা সহজে পূরণ হবার নয়। আজীবন তিনি আর্ত-পীড়িত মানুষের কল্যাণে উৎসর্গ প্রাণ ছিলেন। চিকিৎসক হিসেবে তিনি সরকারি-বেসরকারি বিভিন্ন উপকরণকে কাজে লাগিয়ে মানুষকে সেবা দিয়েছেন। তার পাশাপাশি তিনি নিজেও হাসপাতালসহ অনেক দাতব্য প্রতিষ্ঠান গড়ে তুলে আল্লাহর তায়ালার দেয়া মেধা এবং যোগ্যতাকে উজার করে দিয়ে আর্ত-পীড়িত মানুষের পাশে দাঁড়িয়েছেন।\nতিনি বলেন, ব্যক্তিগত জীবনে অত্যন্ত পরিচ্চন্ন, সমাজ ও মানুষের জন্য নিবেদিত প্রাণ এবং দেশপ্রেমিক এ মহান চিকিৎসকের জীবনের সকল নেক খেদমত কবুল করে আল্লাহ তায়ালা তাকে জান্নাতে উচ্চ মর্যাদা দান করুন এবং তার শোক সন্তপ্ত পরিবারকে ধৈর্য ধরার তাওফিক দান করুন মহান রবের দরবারে সে দোয়াই করছি। পাশাপাশি তিনি মরহুমের পরিবার ও স্বজনদের প্রতি সমবেদনা জ্ঞাপন করেন।


Covid vaccine: মাত্র ১০ মিনিটের ব্যবধানে দেওয়া হল টিকার দু’টি ডোজ! - both covid vaccine doses has been given toaperson from bangladesh just in 10 minute | Eisamay\nboth covid vaccine doses has been given toaperson from bangladesh just in 10 minute\nমাত্র ১০ মিনিটের ব্যবধানে দেওয়া হল টিকার দু’টি ডোজ!\nTuhina Mondal | EiSamay.Com | Updated: Jul 30, 2021, 5:53 PM\nCovid Vaccine: ১০ মিনিটের ব্যবধানে দু’টি করোনা টিকা দেওয়া হয় এক ব্যক্তিকে (Bangladesh News)। ঘটনায ছড়িয়েছে চাঞ্চল্য। কেমন আছেন তিনি, জেনে নিন বিস্তারিত…\nমাত্র ১০ মিনিটের ব্যবধানে এক যুবককে দেওয়া হল করোনার দু’টি টিকা!\nদু’টি টিকা দেওয়ার ক্ষেত্রে ৪ থেকে ৮ সপ্তাহ ব্যবধান থাকা উচিত।\nসেখানে, বাংলাদেশের একটি সরকারি হাসপাতালে মাত্র ১০ মিনিটের ব্যবধানে দেওয়া হল দু’টি টিকা।\nএই সময় ডিজিটাল ডেস্ক: কী কান্ড! মাত্র ১০ মিনিটের ব্যবধানে এক যুবককে দেওয়া হল করোনার দু’টি টিকা! দু’টি টিকা দেওয়ার ক্ষেত্রে ৪ থেকে ৮ সপ্তাহ ব্যবধান থাকা উচিত। বিশ্ব স্বাস্থ্য সংস্তা বা WHO এই পরামর্শ দিয়েছে। সেখানে, বাংলাদেশের একটি সরকারি হাসপাতালে মাত্র ১০ মিনিটের ব্যবধানে দেওয়া হল দু’টি টিকা।\nএই ঘটনা কী করে ঘটল তা খতিয়ে দেখা বলে বলা জানিয়েছে ওপার বাংলার স্বাস্থ্য দফতর। জানা গিয়েছে, খোকসার বুজরুক মির্জাপুর গ্রামের বাসিন্দা বাসারুজ্জামান বৃহস্পতিবার করোনার টিকা নেন। তাঁকে প্রথম টিকা দেওয়া হয় সাড়ে ১২ টা নাগাদ। তার মিনিট দশেক পরেই আবার তাঁকেই দ্বিতীয়বার টিকা দেওয়া হয়। এটা যে বড় ভুল ছিল তা মেনে নিয়েছেন সংশ্লিষ্ট স্বাস্থ্যকেন্দ্রের আধিকারিকরা।\nআপাতত ৩৮ বছর বয়সী বাসারুজ্জামানকে আপাতত পর্যবেক্ষণে রাখা হয়েছে। বাংলাদেশের খুলনা জেলার খোকসা উপজেলার স্বাস্থ্যকেন্দ্রের চিকিৎসক এইচএম আনোয়ারুল ইসলাম জানান, এখনও পর্যন্ত ওই ব্যক্তির শরীরে কোনও সমস্যা বা প্রতিক্রিয়া দেখা যায়নি।\nএইচএম আনোয়ারুল ইসলাম বলেন, ‘টিকা নেওয়ার মিনিট দশেক পরে ওই ব্যক্তি ফিরে আসেন। সেখানে যাঁরা টিকা দিচ্ছিলেন, তাঁরা তাঁর টিকা নেওয়ার কার্ড দেখেন নি। আবার তাঁকে টিকা দিয়ে দেন।’ এইসঙ্গেই ব্যক্তিটিকেও দায়ী করেন তিনি। তাঁর দাবি, ‘ ওই ব্যক্তি যে কিছুক্ষণ আগেই টিকা নিয়েছিলেন তা তাঁদের জানান নি।’\nঅন্যদিকে, বাংলাদেশেরই নারায়ণগঞ্জ এলাকার এক বাসিন্দা নিয়েছেন তিনটি টিকা। ঢাকার বঙ্গবন্ধু শেখ মুজিব মেডিক্যাল কলেজ বিশ্ববিদ্যালয়ে, সোমবার, তিনটি টিকা নিয়েছেন ওমর ফারুক নামের ওই ব্যক্তি। নারায়ণগঞ্জের ওই বাসিন্দাকে কড়া পর্যবেক্ষণে রাখা হয়েছে। কাউকে টিকা দেওয়ার পরে স্বাস্থ্যকর্মীদের একটি কার্ড পূরণ করতে হয়। একই ব্যক্তিকে , একই কেন্দ্রে একদিনে কী করে তিনটি টিকা দেওয়া হয়েছে তার কোনও ব্যাখ্যা দিতে পারেনি বিশ্ববিদ্যালয় কর্তৃপক্ষ। ওই টিকা নেওয়া ব্যক্তি জানিয়েছেন, তাঁকে স্বাস্থ্যকর্মীরা যা যা করতে বলেন তিনি সেই নিয়মগুলি পালন করেছেন।\nওপার বাংলায় ১২ কেজির সিলিন্ডারে দাম বাড়ল ১০২ টাকা পরের খবর\nভ্যাকসিন করোনার ভ্যাকসিন করোনার টিকা Covid vaccine coronavirus bangladesh covid crisis\nWeb Title : both covid vaccine doses has been given toaperson from bangladesh just in 10 minute


করোনা ভাইরাস: চাপের মুখে গণতন্ত্র! | সমাজ সংস্কৃতি | DW | 09.04.2020\nকরোনা ভাইরাস: চাপের মুখে গণতন্ত্র!\nচীন সরকার গত ২৩ জানুয়ারি যখন উহান শহরকে লকডাউন করে, এশিয়ার বাইরের দেশগুলো তখন সেদিকে বিস্ময় নিয়ে তাকিয়েছে৷ করোনাভাইরাস যে ইউরোপ এবং উত্তর আমেরিকার শিল্পোন্নত দেশগুলোতেও আঘাত হানতে পারে তা বোঝা যায়নি তখন৷\nধীরে ধীরে নিউইয়র্ক, বার্লিন, মাদ্রিদের মতো ইউরোপীয় শহরগুলোতেও কোভিড-১৯ ভাইরাস থেকে বাঁচতে জনগণের মৌলিক অধিকারে হস্তক্ষেপ করার মতো সিদ্ধান্ত নিতে হয়েছে৷ ঘরের বাইরে যাওয়ায় এসেছে নিষেধাজ্ঞা, জানানো হয়েছে জীবন যাপনে পরিবর্তন আনার আহ্বান৷ সংসদ অধিবেশন বসছে সীমিত পরিসরে৷ কোনো কোনো দেশের সরকারপ্রধানও হয়েছেন করোনা ভাইরাসে সংক্রমিত৷\nওদিকে চীনের মানুষ স্বাভাবিক জীবনে ফিরতে শুরু করেছে৷ তাদের দেখে অনেক দেশের মানুষের এখন হয়ত হিংসে হচ্ছে৷\nএমন পরিস্থিতিতে স্বৈরতন্ত্র কি গণতন্ত্রের চেয়ে বেশি কার্যকর? এই প্রশ্নের উত্তর খুঁজতে শুরু করেছেন অস্ট্রেলিয়ার গবেষক তামারা এহস৷ করোনা ভাইরাসের বিস্তার রোধে চীনের সাফল্য প্রশংসনীয় হলেও স্বচ্ছতা জলাঞ্জলি দেয়ার বিষয়টিকে অবশ্য তিনি সমালোচনার চোখেই দেখছেন৷\nদেশে দেশে মৌলিক অধিকারে হস্তক্ষেপ\nসান্ধ্য আইন, বড় জমায়েতে নিষেধাজ্ঞা এবং ধর্মীয় স্বাধীনতায় হস্তক্ষেপ- এসব এখন আর স্বৈরতান্ত্রিক শাসন ব্যবস্থার অংশ নেই৷ এই সত্য স্বীকার করে ইইউ কমিশনের ভাইস প্রেসিডেন্ট ভেরা জুরোভা বলেছেন, ইউরোপের দেশগুলো এখন এক ধরনের 'জরুরি আইন' কার্যকর করেছে৷\nঅস্ট্রেলিয়ার গবেষক তামারা এহস অবশ্য এই পদক্ষেপগুলোকেও গণতান্ত্রিক ব্যবস্থার উপযোগী মানতে রাজি, যদি সেগুলো যৌক্তিকভবে নেয়া হয় এবং সব পদক্ষেপ করোনাভাইরাস রোধে কার্যকর ভূমিকা রাখে৷\nসংসদীয় নিয়ন্ত্রণের গুরুত্ব\nতামারা এহস মনে করেন, বর্তমান পরিস্থিতিতেও সংসদ কার্যকর থাকা উচিত, কারণ, "সংসদ এমন জায়গা যেখানে সব কন্ঠ শোনা যায়, যেখান থেকে বিরোধী মত বেরিয়ে আসে৷" কিন্তু হাঙ্গেরিতে সংসদ অধিবেশন চলতে দেয়া হয়নি৷ অথচ প্রধানমন্ত্রী ভিক্টর ওরবান অনির্দিষ্টকালের জন্য বিশেষ ক্ষমতা পেয়ে গেছেন৷\nসুশীল সমাজের গুরুত্ব\nতামারা এহস মনে করেন, চলতি সময়েও সরকারের বিরুদ্ধে গুরুত্বপূর্ণ ভূমিকা রাখতে পারে সুশীল সমাজ৷ তার মতে, গণতান্ত্রিক সরকার গুলো খুব দ্রুত স্বৈরতন্ত্রের দিকে এগিয়ে যাবে এমন আশঙ্কা নেই৷ তবে কোথাও কোথাও জনমনে ভয় জাগতে পারে বলে তিনি মনে করেন৷\nসংকটকালীন আচরণ: ম্যার্কেল-রানি বনাম ট্রাম্প\nআঙ্গেলা ম্যার্কেল আর রানি দ্বিতীয় এলিজাবেথ কী দিলেন, যা ডনাল্ড ট্রাম্প পারেননি? এই প্রশ্নের উত্তর, করোনার বিরুদ্ধে লড়াইয়ে নেতাদের কাছ থেকে নাগরিকরা যা আশা করেন তার উপর আলো ফেলছে বলে মনে করেন ডিডাব্লিউর মেলিন্ডা ক্রেন৷ (09.04.2020)\nকি-ওয়ার্ডস করোনা ভাইরাস, বিশ্ব, গণতন্ত্র, রাজনীতি, ইউরোপ, স্বৈরতন্ত্র, রাষ্ট্রব্যবস্থা\nপ্রতিদিন তিন হাজার মৃত্যুর সম্ভাবনা অ্যামেরিকায় 05.05.2020\nনিউ ইয়র্ক টাইমসে প্রকাশিত একটি রিপোর্ট বলছে ১ জুন থেকে অ্যামেরিকায় প্রতিদিন তিন হাজার মানুষের মৃত্যু হতে পারে।


উপজেলা ছাত্রদলের আহ্বায়ক হলেন ছাত্রলীগের সাবেক নেতা! | AmaderBrahmanbaria.Com – আমাদের ব্রাহ্মণবাড়িয়া\nউপজেলা ছাত্রদলের আহ্বায়ক হলেন ছাত্রলীগের সাবেক নেতা!\nবাউফল সংবাদদাতা : দীর্ঘ ১৭ বছর পর সম্প্রতি গঠন করা হয়েছে পটুয়াখালীর বাউফল উপজেলা ও পৌর ছাত্রদলের আহ্বায়ক কমিটি। এ কমিটি ঘোষণার পর উপজেলা ছাত্রদল নেতাকর্মীদের মধ্যে শুরু হয়েছে তোলপাড়। তাদের দাবি, বাউফল উপজেলা ছাত্রদলের নবগঠিত আহ্বায়ক কমিটির আহ্বায়ক মুজাহিদুল ইসলাম ছাত্রলীগের সাবেক নেতা।\nগতকাল বুধবার নবগঠিত কমিটির কয়েকজন প্রভাবশালী যুগ্ম আহ্বায়ক সংবাদ সম্মেলন করে এ দাবি করেন। সংবাদ সম্মেলনে ছাত্রদলের এ নেতারা দাবি করেন, মুজাহিদুল ইসলাম ২০০৯ সালে পটুয়াখালী পলিটেকনিক কলেজের ছাত্রলীগের ধর্ম বিষয়ক সম্পাদক ছিলেন। এ ছাড়া অছাত্র ও বিবাহিতদের নিয়ে কমিটি গঠন করা হয়েছে। এ কমিটি প্রত্যাখান করে ত্যাগী নেতাকর্মীদের নিয়ে পুনরায় কমিটি গঠনের দাবি জানান করেন তারা। সংবাদ সম্মেলনে উপজেলা ও পৌর ছাত্রদলের ২০-২৫ জন নেতাকর্মী উপস্থিত ছিলেন।\nবিএনপি দলীয় সাবেক সাংসদ সহিদুল আলম তালুকদারের বাসভবনে আয়োজিত সংবাদ সম্মেলনে উপজেলা ছাত্রদলের নবগঠিত আহ্বায়ক কমিটির যুগ্ম আহবায়ক তৌসিফুর রহমান রাফা বলেন, ‘দীর্ঘ সতের বছর পর গত ২৭ ডিসেম্বর বাউফল উপজেলা ও পৌর ছাত্রদলের আলাদা দুটি ২১ সদস্য বিশিষ্ট আহ্বায়ক কমিটি ঘোষণা করা হয়। উপজেলা ছাত্রদলের আহ্বায়ক কমিটির আহ্বায়ক মুজাহিদুল ইসলাম ২০০৯ সালে পটুয়াখালী পলিটেকনিক কলেজের ছাত্রলীগের ধর্ম বিষয়ক সম্পাদক ছিলেন। সদস্য সচিব মিজানুর রহমান মিজান বিবাহিত। উপজেলা আহ্বায়ক কমিটির ৬ নম্বর যুগ্ম আহবায়ক মো. সুজন মল্লিক বিবাহিত ও এক সন্তানের জনক। এ ছাড়া ১৩ নম্বর যুগ্ম আহ্বায়ক ফয়সাল হোসেন তার ভাই।’\nএ সময় তিনি দাবি করেন, এ বিষয়ে জেলা ছাত্রদল ও বরিশাল বিভাগীয় দায়িত্বপ্রাপ্ত নেতাদের কাছে প্রমাণসহ অভিযোগ করা হলেও বিষয়টি তারা আমলে নেননি।\nসংবাদ সম্মেলনে পৌর ছাত্রদলের আহ্বায়ক আবদুল্লাহ আল ফাহাদ তার বক্তব্যে উল্লেখ করেন, তার কমিটির অধিকাংশ সদস্য তার পরিচিত নয়। কখনো ছাত্রদলের রাজনীতির সঙ্গে জড়িত ছিলেন না। তাদেরকে অনৈতিক সুবিধা নিয়ে কমিটিতে স্থান দেওয়া হয়েছে।\nএ বিষয়ে পটুয়াখালী জেলা ছাত্রদলের সাধারণ সম্পাদক আল হেলাল নয়ন বলেন, ‘বিষয়টি আমার জানা নেই। তদন্ত করে প্রয়োজনীয় ব্যবস্থা নেওয়া হবে।’


মহাবিশ্বের উৎপত্তি ও পরিণতি : সপ্তম কিস্তি | ভবঘুরেকথা.কম\nযে ইউক্লিডীয় স্থান-কাল ব্যবহার করা হচ্ছে সে স্থান কালে সময়ের অভিমুখ এবং কালের অভিমুখ একই, সুতরাং স্থান-কালের বিস্তার সীমিত হলেও একটি অনন্যতা দিয়ে তার সীমানা কিম্বা কিনারা না হতে পারে। স্থান-কাল হতে ধরাপৃষ্ঠের মত, শুধুমাত্র দুটি মাত্রা (dimension) বেশি থাকবে।\nধরাপৃষ্ঠ বিস্তারের দিক দিয়ে সীমিত কিন্তু তার কোন সীমানা কিম্বা কিনারা নেই। আপনি যদি জাহাজে করে সূর্যাস্তের ভিতরে ঢুকে পড়েন তাহলে আপনি পৃথিবীর কিনারা দিয়ে পড়ে যাবেন না কিম্বা একটি অনন্যতায় ঢুকে পড়বেন না। (আমি সারা পৃথিবী ঘুরেছি,–সেজন্য আমি জানি।\nইউক্লিডীয় স্থান-কাল যদি কাল্পনিক সীমাহীন অতীত বিস্তৃত হয় কিম্বা যদি কাল্পনিক কালের একটি অনন্যতায় শুরু হয়, তাহলেও আমাদের চিরায়ত তত্ত্বের মত একই সমস্যা থেকে যায় অর্থাৎ মহাবিশ্বের প্রাথমিক অবস্থা নির্দিষ্টরূপে নির্দেশ (specifying) করা :\nঈশ্বর হয়ত জানেন মহাবিশ্ব কিভাবে শুরু হয়েছিল কিন্তু মহাবিশ্ব একভাবে শুরু না হয়ে কেন অন্যভাবে শুরু হয়েছিল সেটা বিচার করার বিশেষ কোন কারণ আমরা দেখাতে পারব না। অন্যদিকে মহাকর্ষের কোয়ান্টাম তত্ত্ব একটি নতুন সম্ভাবনা খুলে দিয়েছে।\nএ সম্ভাবনায় স্থান-কালের কোন সীমানা থাকবে না, সুতরাং সীমানার আচরণ নির্দিষ্ট করারও কোন প্রয়োজন থাকবে না।\nসেক্ষেত্রে এমন কোন অনন্যতা থাকবে না যেখানে বিজ্ঞানের বিধি ভেঙে পড়েছিল এবং স্থান-কালের এমন কোন কিনারা (edge) থাকবে না যেখানে স্থান-কালের সীমানা স্থির করার জন্য ঈশ্বর কিম্বা অন্য কোন বিধির দ্বারস্থ হতে হবে। বলা যেতে পারে “মহাবিশ্বের সীমান্তের অবস্থা হল কোন সীমান্তের অনস্তিত্ব।”\nমহাবিশ্ব হবে সম্পূর্ণ আত্ম-অন্তর্ভুক্ত (self-contained) এবং বাইরের কিছু দিয়ে প্রভাবিত নয়। এটা সৃষ্টিও হবে না ধ্বংসও হবে না। এটা শুধুমাত্র থাকবে।\nভ্যাটিক্যানের যে কনফারেন্সের কথা এর আগে উল্লেখ করেছি সেই কনফারেন্সে আমি প্রস্তাব উত্থাপন করি যে, হয়ত স্থান আর কাল মিলিয়ে এমন একটি তল (sur face) গঠন করেছে যেটা আয়তনে সীমিত কিন্তু তার কোন সীমানা কিম্বা কিনারা নাই।\nআমার গবেষণাপত্রটি ছিল একটু গাণিতিক, সেজন্য মহাবিশ্ব সৃষ্টির ব্যাপারে ঈশ্বরের ভূমিকা সম্পর্কে তার ফলশ্রুতি সে সময় সাধারণভাবে বোধগম্য হয় নি। (আমার পক্ষে ভালই হয়েছিল)।\nভ্যাটিক্যান কনফারেন্সের সময় মহাবিশ্ব সম্পর্কে ভবিষৎদ্বাণী করার জন্য “সীমানাহীনতার চিন্তাধারা কি করে ব্যবহার করা যায় সেটা আমার জানা ছিল না। যাই হোক, পরবর্তী গ্রীষ্মকালটা আমি কাটাই ক্যালিফোর্নিয়া বিশ্ববিদ্যালয়ের সান্টা বারবারায় (Santa Barbara)।\nইতিহাসগুলোর যোগফলের প্রতিটি ইতিহাস শুধু স্থান-কালের বিবরণই দেবে না বিবরণ দেবে তার অন্তর্ভুক্ত প্রতিটি জিনিসেরই। তার ভিতরে মানুষের মত জটিল জীবও থাকবে অর্থাৎ এমন জীব যারা মহাবিশ্বের ইতিহাস পর্যবেক্ষণ করতে পারে। এটা নরত্বীয় নীতির সপক্ষে আর একটি যুক্তি হতে পারে।\nসেখানে আমি এবং জিম হার্টল Jim Hartle) নামে আমার একজন বন্ধু এবং সহকর্মী একসঙ্গে গবেষণা করি। গবেষণার বিষয় ছিল : যদি স্থান-কালের সীমানা না থাকে তাহলে মহাবিশ্বের কি কি শর্ত পালন করতে হবে?\nকেম্ব্রিজে ফেরার পর জুলিয়ান লুট্টেল Julian Luttrel) এবং জোনাথান হ্যাঁলিওয়েল (Jonathan Halliwell) নামে আমার দুজন গবেষণাকারী ছাত্রের সঙ্গে আমি এই গবেষণা চালিয়ে যাই।\nআমি জোরের সঙ্গে বলতে চাই স্থান এবং কাল সীমিত কিন্তু তার কোন সীমানা নেই এই ধারণা একটি প্রস্তাব মাত্রা : অন্য কোন নীতি থেকে অবরোহী পদ্ধতিতে এ সিদ্ধান্ত গ্রহণ করা যায় না।\nযে কোন বৈজ্ঞানিক তত্ত্বের মতই প্রথমে এ প্রস্তাব হয়ত করা হয়েছিল সৌন্দর্য কিম্বা অধিবিদ্যামূলক কারণে কিন্তু পর্যবেক্ষণের সঙ্গে সঙ্গতিপূর্ণ ভবিষ্যদ্বাণী করতে পারে কি না সেটাই তত্ত্বের আসল পরীক্ষা। তবে কোয়ান্টাম মহাকর্ষের ক্ষেত্রে দুটি কারণে এটা নির্ণয় করা কঠিন।\nপ্রথমত, (এটা ব্যাখ্যা করা হবে পরের অধ্যায়ে) কোন তত্ত্ব কণাবাদী বলবিদ্যা এবং ব্যাপক অপেক্ষবাদ সাফল্যের সঙ্গে সমন্বয় করে, সে বিষয়ে আমরা এখনও নিশ্চিত নই। কিন্তু সেরকম একটি তত্ত্বের অবয়ব কি রকম হতেই হবে সে সম্পর্কে আমরা অনেকটা জানি।\nদ্বিতীয়ত সমগ্র মহাবিশ্বের বিবরণ পুঙ্খানুপুঙ্খরূপে দিতে পারে এরকম প্রতিরূপ আমাদের পক্ষে গাণিতিকভাবে এমন জটিল হবে যে আমরা নির্ভুল ভবিষ্যদ্বাণী গণনা করতে পারব না। সুতরাং আমাদের করতে হবে সরলীকরণ করতে পারে এরকম অনুমান এবং আন্নতা (approximation)।\nকিন্তু তবুও ভবিষ্যদ্বাণী বার করা হবে অতীব দুরূহ।\nকিন্তু বাস্তব কালে মহাবিশ্বের ইতিহাস বেশ অন্যরকম দেখাবে। এক হাজার কিম্বা দু’হাজার কোটি বছর আগে এর আয়তন হত সর্বনিম্ন। সেটি হত কাল্পনিক কালের ইতিহাসের সর্বোচ্চ ব্যাসার্ধের সমান।\nকারণ যদি সবকটি ইতিহাসই সম্ভব হয় তাহলে যতক্ষণ পর্যন্ত ইতিহাসগুলোর একটিতে আমাদের অস্তিত্ব রয়েছে, ততক্ষণ পর্যন্ত মহাবিশ্ব যে অবস্থায় রয়েছে সে অবস্থা ব্যাখ্যা করার জন্য আমরা নরত্নীয় নীতি ব্যবহার করতে পারি।\nযে ইতিহাসগুলোতে আমাদের অস্তিত্ব নেই সেগুলোতে ঠিক কি অর্থ আরোপ করা যেতে পারে সেটা স্পষ্ট নয়। যদি ইতিহাসগুলোর যোগফলের সাহায্যে দেখানো যেত যে আমাদের মহাবিশ্ব শুধুমাত্র সম্ভাব্য ইতিহাসগুলোর একটি নয়, এটা সবচাইতে সম্ভাব্যগুলোর একটি, তাহলে মহাকর্ষের কণাবাদী তত্ত্ব সম্পর্কে এই দৃষ্টিভঙ্গি আরও অনেক বেশি সন্তোষজনক হত। এই কাজ করার জন্য সম্ভাব্য সমস্ত সীমানাবিহীন ইউক্লিডীয় স্থান-কালের ইতিহাসের যোগফল বার করতে হবে।\nসীমানাহীনতার প্রস্তাব থেকে জানা যায় মহাবিশ্বের সম্ভাব্য প্রতিটি ইতিহাস অনুসরণ করার সম্ভাবনা অতি সামান্য, তবে ইতিহাসগুলোর একটি বিশেষ গোষ্ঠী আছে যার সম্ভাবনা অন্যগুলোর তুলনায় অনেক বেশি।\nএই ইতিহাসগুলোকে অনেকটা কল্পনা করা যায় ভূপৃষ্ঠের মত উত্তর মেরু থেকে দূরত্ব কাল্পনিক কালের প্রতিরূপ এবং উত্তর মেরু থেকে স্থির দূরত্ব বিশিষ্ট একটি বৃত্তের আয়তন মহাবিশ্বের স্থানিক আয়তনের প্রতিরূপ। উত্তর মেরুতে একক একটি বিন্দুরূপে মহাবিশ্বের আরম্ভ।\nসেখান থেকে যত দক্ষিণে যাওয়া যাবে উত্তর মেরু থেকে স্থির দূরত্বে অক্ষাংশের (latitude) বৃত্তগুলো ততই বৃহত্তর হবে। এটা হবে কাল্পনিক সময়ের সঙ্গে মহাবিশ্বের সম্প্রসারণের অনুরূপ (চিত্র : ৮.১)।\nবিষুবরেখায় মহাবিশ্বের আয়তন হবে বৃহত্তম এবং কাল্পনিক সময় বৃদ্ধির সঙ্গে সঙ্কুচিত হতে হতে দক্ষিণ মেরুতে এসে একটি মাত্র বিন্দুতে পরিণত হবে। উত্তর এবং দক্ষিণ মেরুতে মহাবিশ্বের আয়তন শূন্য হলেও এই বিন্দুগুলো অনন্য (singularities) হত না।\nপৃথিবীর উত্তর এবং দক্ষিণ মেরু যতটা অনন্য তার চাইতে বেশি কিছু নয়। উত্তর এবং দক্ষিণ মেরু সাপেক্ষ বৈজ্ঞানিক বিধিগুলো যেমন সত্য, ওগুলো বৈজ্ঞানিক বিধিগুলো তেমনি সত্য হবে।\nপরবর্তী বাস্তব কালে মহাবিশ্ব লিন্ডে (Linde) প্রস্তাবিত শৃঙ্খলাহীন অতি স্ফীতিমান প্রতিরূপের অনুরূপ সম্প্রসারিত হবে (কিন্তু মহাবিশ্ব কোনক্রমে সঠিক অবস্থায় সৃষ্ট হয়েছিল এরকম অনুমান করার প্রয়োজন এক্ষেত্রে হবে না)।\nকিন্তু কাল্পনিক কালে কোন অনন্যতা কিম্বা সীমানা নেই। সেজন্য আমরা যাকে কাল্পনিক কাল বলি হয়ত সেটাই আরো বেশি মূলগত (more basic), হয়ত যাকে আমরা বাস্তব বলি সেটা একটি চিন্তন মাত্র। সে চিন্তনকে আমরা আবিষ্কার করি মহাবিশ্ব সম্পর্কে আমাদের চিন্তনের বিবরণ দেয়ার জন্য।\nমহাবিশ্ব সম্প্রসারিত হতে হতে বিরাট আয়তন প্রাপ্ত হবে এবং তারপর আবার চুপসে যাবে। সেটি দেখাবে অনেকটা বাস্তব কালের অনন্যতার মত। সুতরাং এক অর্থে, কৃষ্ণগহ্বর থেকে দূরে থাকলেও আমাদের সবারই মৃত্যু অবধারিত।\nমহাবিশ্ব শুধুমাত্র যদি কাল্পনিক কালের বাগ্বিধিতে কল্পিত হয় তাহলেই কোন অনন্যতা থাকবে না।\nমহাবিশ্ব যদি বাস্তবিকই এরকম একটি কণাবাদী অবস্থায় থাকে তাহলে কাল্পনিক কালে মহাবিশ্বের ইতিহাসে কোন অনন্যতা থাকবে না। সুতরাং মনে হতে পারে আমার আধুনিকতর গবেষণা আমার অনন্যতা বিষয়ে পূর্বতন গবেষণাগুলোকে সম্পূর্ণ বাতিল করে দিয়েছে।\nকিন্তু অনন্যতা উপপাদ্যগুলোর বাস্তব গুরুত্ব ছিল : তারা দেখিয়েছে মহাকর্ষীয় ক্ষেত্রগুলো অবশ্যই এত শক্তিশালী হত যে কণাবাদী মহাকর্ষীয় অভিক্রিয়াকে quantum gravitational effect) অগ্রাহ্য করা যেত না। এরকম ইঙ্গিত আগে দেয়া হয়েছে।\nকাল্পনিক কালে মহাবিশ্ব সীমানাহীন কিম্বা অনন্যতাহীন হলেও সীমিত হতে পারে এই ধারণার পথিকৃৎ পূর্বোক্ত চিন্তাধারা। যে বাস্তব কালে আমরা বাস করি সেই বাস্তব কালে ফিরে এলে কিন্তু তখনও অনন্যতার অস্তিত্ব থাকবে বলে মনে হয়।\nযে মহাকাশচারী বেচারা কৃষ্ণগহ্বরে পড়বে তখনও তার চটচটে (sticky) মৃত্যুই হবে। শুধুমাত্র কাল্পনিক কালে বাস করলেই তার কোন অনন্যতার সঙ্গে দেখা হবে না।\nএ থেকে মনে হতে পারে তথাকথিত কাল্পনিক কালই আসলে বাস্তব কাল আর যাকে আমরা বাস্তব কাল বলি সেটা আমাদের কল্পনার উদ্ভাবন। বাস্তব কালে অনন্যতাগুলোর ভিতরে মহাবিশ্বের শুরু আর শেষ রয়েছে। এ অনন্যতাগুলোই স্থান কালের সীমানা এবং এখানে বিজ্ঞানের বিধিগুলো ভেঙ্গে পড়ে।\nসীমানাহীন অবস্থা সাপেক্ষ অন্যান্য ভবিষ্যদ্বাণী নিয়ে বর্তমানে কাজ চলছে। আদিম মহাবিশ্বের একরূপ ঘনত্ব থেকে যে সমস্ত সামান্য বিচ্যুতির ফলে প্রথমে নীহারিকা, তার পর তারকা এবং শেষ পর্যন্ত আমাদের উদ্ভব হয়েছে সেগুলোর পরিমাণ এক বিশেষ আকর্ষণীয় সমস্যা।\nকিন্তু প্রথম অধ্যায়ে বিবৃত প্রথম মত অনুসারে বৈজ্ঞানিক তত্ত্ব একটি গাণিতিক প্রতিরূপ মাত্র। এগুলো আমরা তৈরি করি আমাদের পর্যবেক্ষণের বিবরণ দেয়ার জন্য। তত্ত্বের অস্তিত্ব শুধুমাত্র আমাদের মনে। সুতরাং কোনটা বাস্তব কোনটা বাস্তব কাল কিম্বা কোনটা কাল্পনিক কাল–এসমস্ত প্রশ্ন অর্থহীন।\nকোন বিবরণটি বেশি কার্যকর সেটাই একমাত্র বিচার্য বিষয়।\nমহাবিশ্বের কোন কোন ধর্ম একসঙ্গে বর্তমান থাকতে পারে সেটা নির্ধারণ করার জন্য সীমানাহীনতার প্রস্তাবের সঙ্গে ইতিহাসগুলোর যোগফল একসঙ্গে ব্যবহার করা যেতে পারে।\nউদাহরণ : যখন মহাবিশ্বের ঘনত্বের বর্তমান মূল্যাঙ্ক রয়েছে তখন মহাবিশ্বের প্রায় এক হারে প্রত্যেক বিভিন্ন দিকে যুগপৎ সম্প্রসারণের সম্ভাবনা গণনা করা যেতে পারে। এ পর্যন্ত যে কটা সরলীকৃত প্রতিরূপ নিয়ে গবেষণা হয়েছে সে সব ক্ষেত্রে দেখা যাচ্ছে এ সম্ভাবনা বেশি।\nঅর্থাৎ মহাবিশ্বের বর্তমান সম্প্রসারণের হার সর্বদিকেই প্রায় সমান হওয়ার সম্ভাবনা অত্যধিক। এই ভবিষ্যদ্বাণীর পথিকৃৎ হল প্রস্তাবিত সীমানাহীনতার অবস্থা। এ সম্ভাবনার সঙ্গে মাইক্রোওয়েভ বিকিরণের পশ্চাৎপটের সঙ্গতি রয়েছে।\nএ থেকে দেখা যায় : যে কোন অভিমুখেই এই বিকিরণের তীব্রতা প্রায় নির্ভুলভাবে সমান। যদি মহাবিশ্বের সম্প্রসারণ কতকগুলো অভিমুখের তুলনায় অন্য কোন কোন অভিমুখে দ্রুততর হত তাহলে ঐ সমস্ত অভিমুখে বিকিরণের তীব্রতা কম হত।\nহ্রাসের পরিমাণ হত একটি বাড়তি লোহিত বিচ্যুতি (by an additional red shift)।\nঘটনাবলি ব্যাখ্যায় বৈজ্ঞানিক তত্ত্বগুলোর সাফল্যের ফলে অধিকাংশ লোকই এখন বিশ্বাস করেন ঈশ্বর একগুচ্ছ বিধি অনুসারে মহাবিশ্বের বিবর্তন অনুমোদন করেন এবং এই বিধি ভঙ্গ করে তিনি মহাবিশ্বে হস্তক্ষেপ করেন না। কিন্তু শুরুতে মহাবিশ্বের চেহারা কি রকম ছিল সে বিষয়ে বিধিগুলো কিছুই বলে না।\nআদিম মহাবিশ্ব সম্পূর্ণ একরূপ হতে পারত না, তার কারণ কণিকাগুলোর অবস্থান এবং গতিবেগে (velocity) কিছু অনিশ্চয়তা এবং হ্রাস-বৃদ্ধি থাকতেই হত : অনিশ্চয়তার নীতির ভিতরেই এ তথ্য নিহিত আছে। সীমানাহীন অবস্থা বিচার করে আমরা জানতে পারি আসলে মহাবিশ্ব নিশ্চয়ই শুরু হয়েছিল অনিশ্চয়তার নীতি অনুমোদিত সম্ভাব্য সর্বনিম্ন বিচ্যুতি দিয়ে।\nতারপর মহাবিশ্ব কিছুকাল অতিস্ফীতিমান প্রতিরূপে যে রকম অনুমান করা হয়েছে সে রকম দ্রুত সম্প্রসারিত হয়েছিল।\nএ যুগে মহাবিশ্বের প্রাথমিক একরূপত্বের অভাব ক্রমশ বৃদ্ধি পেয়েছে এবং বৃদ্ধি পেতে পেতে এমন অবস্থায় পৌঁছেছে, যা আমাদের সর্বদিকে পর্যবেক্ষণ করা গঠনগুলোর উদ্ভব (origin of the structures) ব্যাখ্যা করতে সক্ষম।\nযে সম্প্রসারণমান মহাবিশ্বে স্থান থেকে স্থানান্তরে পদার্থের ঘনত্বের সামান্য হ্রাস-বৃদ্ধি হয়, সেখানে মহাকর্ষের ক্রিয়ায় ঘনতর অঞ্চলের সম্প্রসারণ শ্লথতর হবে এবং সে অঞ্চলগুলোর সঙ্কোচন শুরু হবে। এর ফলে গঠিত হবে নীহারিকা, তারকা এবং শেষ পর্যন্ত সৃষ্টি হবে আমাদের মত নগণ্য জীব?\nসেজন্য আমরা যে সমস্ত জটিল গঠন দেখতে পাই সেগুলো মহাবিশ্বের সীমানাহীন অবস্থা এবং কণাবদী বলবিদ্যার অনিশ্চয়তার নীতির সাহায্যে ব্যাখ্যা করা সম্ভব।\nস্থান এবং কাল একটি সীমানাহীন বদ্ধ পৃষ্ঠ (closed surface) গঠন করতে পারে: মহাবিশ্বের ব্যাপারে ঈশ্বরের ভূমিকা বিষয়ে এই চিন্তনের ফলশ্রুতি হতে পারে গভীর।\nএই ঘড়ির মত গতি বন্ধ করা ঈশ্বরেরই দায়িত্ব এবং কি করে এটি আবার শুরু করবেন সে পদ্ধতি নির্বাচনের দায়িত্বও ঈশ্বরেরই। যতক্ষণ পর্যন্ত মহাবিশ্বের শুরু ছিল ততক্ষণ পর্যন্ত আমরা অনুমান করতে পারতাম মহাবিশ্বের একজন স্রষ্টাও ছিল।\nকিন্তু মহাবিশ্ব যদি সত্যিই পূর্ণরূপে স্বয়ংসম্পূর্ণ হয় এবং যদি এর কোন সীমানা কিম্বা কিনারা না থাকে, তাহলে এর আদিও থাকবে না, অন্তও থাকবে না– থাকবে শুধু অস্তিত্ব। তাহলে স্রষ্টার স্থান কোথায়?\n<<মহাবিশ্বের উৎপত্তি ও পরিণতি : ষষ্ঠ কিস্তি ।। মহাবিশ্বের উৎপত্তি : প্রথম কিস্তি>>


রসূলুল্লাহ (সাল্লাল্লাহু ‘আলাইহি ওয়া সাল্লাম) বলেছেন, সেই সত্ত্বার শপথ, যাঁর হাতে আমার প্রাণ! তোমরা ঈমানদার না হওয়া পর্যন্ত জান্নাতে প্রবেশ করতে পারবে না এবং তোমরা পরস্পরকে মহব্বত না করা পর্যন্ত ঈমানদার হতে পারবে না। আমি কি তোমাদের এমন একটি বিষয় নির্দেশ করবো না, যা করলে তোমরা পরস্পরকে মহব্বত করবে? তোমাদের মধ্যে সালামের প্রসার ঘটাও। \n মুসলিম ৫৪, তিরমিযী ২৬৮৮, আহমাদ ৮৮৪১, ৯৪১৬, ২৭৩১৪, ১০২৭২। তাহক্বীক্ব আলবানী: সহীহ। তাখরীজ আলবানী: ইরওয়াহ ৭৭৭।


adventures: Latest adventures News & Updates,adventures Photos & Images, adventures Videos | Eisamay - Page 3\nসিনেমায় যেমন হয়\nNov 04, 2018, 10.01 AM\nহলিউডের একটা ছবি সে বার বার দেখেছে। প্রায়শই সেটার গল্প সে বলত বন্ধুদের কাছে। ছবির নাম 'ইনটু দ্য ওয়াইল্ড'। শন পেনের ওই ছবির নায়ক ক্রিস্টোফার ম্যাকক্যান্ডলেস আলাস্কার গহিন অরণ্যানীর আদিমতায় নতুন জগৎ খুঁজে পেয়েছিল, প্রাণভরে উপভোগ করেছিল প্রকৃতির রূপ-রস-গন্ধ। ওই ছবির পোকা, গড়িয়ার কামডহরীর প্রীতম বেরাও চাইত প্রথাগত জীবন থেকে বিচ্ছিন্ন হয়ে অনেক, অনেক দূরে চলে যেতে।\nউঠল নিষেধাজ্ঞা, উত্তরাখণ্ডে ফের শুরু ওয়াটার স্পোর্টস\nSep 13, 2018, 11.33 AM\nঅক্টোবর মাস থেকেই পুরো দমে শুরু হয়ে যাবে পর্যটনের মরশুম। তার ঠিক আগেই স্বস্তির নিঃশ্বাস ফেলল উত্তরাখণ্ডের অ্যাডভেঞ্চার ট্যুরিজম শিল্প।\nসঞ্জয়ের ছবি নাকচ করলেন হৃত্বিক!\nJul 09, 2018, 08.33 PM\nগুজারিশ-এ একসঙ্গে কাজ করেছিলেন সঞ্জয় লীলা বনশালী এবং হৃত্বিক রোশন। তবে এর পর আর তাঁদের একত্রে কাজ করতে দেখা যায়নি।\nমেক্সিকো উপকূলে গভীর সমুদ্রের নীচে পিরামিড!!! মিলল সোনার শহর আটলান্টিসের খোঁজ?\nJul 05, 2018, 06.28 AM\nপ্রাচীন গ্রিক দার্শনিক প্লাতো প্রথম তাঁর লেখায় উল্লেখ করেছিলেন আটলান্টিস শহরের কথা।\nনেই নিরাপত্তা, উত্তরাখণ্ডে কোর্টের নির্দেশে বন্ধ হল ওয়াটার স্পোর্টস\nJun 22, 2018, 01.37 PM\nনিরাপত্তার কারণ দেখিয়ে উত্তরাখণ্ডের সমস্তরকম ওয়াটার স্পোর্টস নিষিদ্ধ ঘোষণা করল হাইকোর্ট। ওয়াটার স্পোর্টস-এর জন্য সরকারি উদ্যোগে নির্দিষ্ট নিয়মকানুন তৈরি না হওয়া পর্যন্ত প্যারাগ্লাইডিং, রিভার র‌্যাফটিং-এর মতো অ্যাডভেঞ্চার স্পোর্টস বন্ধ থাকবে বলে জানিয়েছে উচ্চ আদালত।\nহিমাচলের ট্রেক রুটে বাড়ছে আগ্রহী পর্যটকের সংখ্যা\nমানিকের ‘এলিয়ন’-এর ছটা এবার দু’মলাটে\nApr 25, 2018, 11.46 AM\n‘বঙ্কুবাবুর বন্ধু’ না ‘দ্য এলিয়েন’? দুইয়ের মধ্যে মিল কোথায়? সে সবই প্রকাশিত হতে চলল৷\nকলকাতায় যদি আসে টিনটিন\nমায়াপুরের কাছে থাকতাম৷ ছোটবেলায় আমাদের গ্রামে ইলেকট্রিসিটি ছিল না৷ তা, বাবা পত্রিকা এনে দেওয়ার পর সেখানে টিনটিনের কমিকস পড়েছি গোগ্রাসে , এমনকী হ্যারিকেনের আলোতেও৷\nহাড়হিম করা স্টান্ট-VDO: রেললাইনে শোয়া ব্যক্তির উপর দিয়ে যাচ্ছে ট্রেন\nJan 24, 2018, 01.00 PM\nএক ব্যক্তি টানটান হয়ে শুয়ে রয়েছেন রেলওয়ে ট্র্যাকের উপর। আর দূর থেকে তির বেগে ছুটে আসছে বিশাল ট্রেন।\nবেনিয়ম হলে কড়া মাশুল, কর্পোরেটদের হুমকি কেন্দ্রের\nDec 26, 2017, 08.30 PM\nনিয়ম মোতাবেক না চললে, ভবিষ্যতে কড়া মাশুল গুনতে হতে পারে কর্পোরেট সংস্থাগুলোকে।\nনতুন উপদ্রব স্কুলের গ্যাংস্টার\nDec 11, 2017, 08.23 AM\nনয়ডার এক স্কুল ছাত্রের ব্যাট ও পিত্জা কাটার দিয়ে মা এবং বোনকে খুনের ঘটনার পর এই গেমের হদিস পেয়েছে পুলিশ৷ তার পরই চিন্তা বেড়েছে এ রাজ্যের পুলিশের৷\nপৃথিবীর দীর্ঘতম zip line দুবাইয়ে, রোমাঞ্চের দাম ₹১১,০০০\nDec 07, 2017, 06.58 PM\nঅরণ্যদেবের মতো পিরানহা মাছ ভর্তি নদী দড়িতে ঝুলে পেরোতে চান? তবে আপনার ক্ষেত্রে পিরানহা মাছে ভরা নদী না থাকলেও থাকবে ১৭০ মিটার নিচের আঙুল প্রমাণ শহর।\nঅনবদ্য 'শাহো'র ফার্স্ট লুক, জন্মদিনে প্রভাসের প্রত্যাবর্তন\nOct 23, 2017, 11.58 AM\nজন্মদিনে দুরন্ত প্রত্যাবর্তন বাহুবলী স্টার প্রভাসের। প্রকাশিত হল তাঁর মাচ অ্যাওয়েটেড ফিল্ম শাহোতে তাঁর ফার্স্ট লুক।\nঅমিতাভের সঙ্গে রণবীর-আলিয়া, ‘ব্রহ্মাস্ত্র’ আনছেন করণ জোহর\nOct 11, 2017, 08.27 PM\nএকইসঙ্গে অভিনেতা অক্ষয় কুমারের সঙ্গেও একটি ছবি প্রযোজনা করার কথা জানিয়েছন করণ\nপুজো ব্লকবাস্টার ‘ইয়েতি অভিযান’\nSep 27, 2017, 12.06 PM\nসৃজিত মুখোপাধ্যায়ের পরিচালনায় প্রসেনজিত্ চট্টোপাধ্যায় পুজোর মরশুমে বক্সঅফিসে আসা মানেই, জুটিতে মিলে ছয় হাঁকাবেন৷\nSep 26, 2017, 03.49 PM\nসৃজিত মুখোপাধ্যায়ের নবতম ছবি 'ইয়েতি অভিযান' একখানি সরল, সৃজিতোচিত, চেয়ারে আটকে রাখা ছবি৷ কেবল তাই নয়, বাঙালির বেশ গর্ব হওয়ার মতোও৷ কেন?\nপুজোতেও টুসির অভিযানের শেষ নেই\nহিমালয় কন্যা উমার টানে মর্ত্যবাসীরা যখন ঘরমুখো , অন্য এক পাহাড় -কন্যা তখন হিমালয়ের উদ্দেশে৷ ট্রেকিংয়ের জন্য৷\nঅবশেষে প্রকাশ্যে 'অ্যামাজন অভিযান', দেব এটা কী করেছেন!\nSep 22, 2017, 05.37 AM\n২০১৩ সালে বিভূতিভূষণ বন্দ্যোপাধ্যায়ের উপন্যাস অবলম্বনে তৈরি চাঁদের পাহাড় সিনেমা রিলিজ হয়েছিল। তারই রেশ ধরে চাঁদের পাহাড়ের সিক্যুয়েল বানালেন পরিচালক।


– ফেরেশতারা কোন ভাষায় আমলনামা লিখেন\nফেরেশতারা কোন ভাষায় আমলনামা লিখেন\nJun 23, 2020 সম্পাদনা- সোহেল রেজা ইসলামি জগৎ, শীর্ষ সংবাদ এক\nঅসংখ্য-অগণিত মাখলুক সৃষ্টি করেছেন মহান আল্লাহপাক। ফেরেশতা তাঁর তেমনি এক বিশেষ সৃষ্টি। ‘ফেরেশতা’ ফারসি শব্দ। আরবিতে বলা হয় ‘মালাকুন’ বা ‘মালাইকা’। এর অর্থ বার্তাবাহক। ইসলামী পরিভাষা মতে, এমন এক নূরানী সৃষ্টিকে ফেরেশতা বলা হয়, যারা বিভিন্ন সময় বিভিন্ন আকৃতি ধারণ করতে সক্ষম। সর্বদা তারা আল্লাহর নির্দেশ পালনে রত থাকেন, কখনো বিরুদ্ধাচরণ করেন না (কাওয়াইদুল ফিকহ)। মহান আল্লাহ আমাদের সবাইকে কিছু দায়িত্ব দিয়ে দুনিয়াতে প্রেরণ করেছেন। দুনিয়ার জীবনে আমাদের গতিবিধি পর্যবেক্ষণ করার জন্য প্রত্যেকের সঙ্গে দুজন ফেরেশতা নিয়োজিত করেছেন। তাঁরা আমাদের নেক আমল, বদ আমল সবই লিখে রাখেন। পবিত্র কোরআনে ইরশাদ হয়েছে, ‘স্মরণ রেখো! দুই গ্রহণকারী ফেরেশতা তার ডানে ও বামে বসে তার কর্ম লিপিবদ্ধ করে।’ (সুরা : কাফ, আয়াত : ১৭)\nতাফসিরবিদদের মতে, মানুষের দুই দিকে দুজন ফেরেশতা নিয়োজিত থাকেন, ডান দিকের ফেরেশতা তার ভালো কাজগুলো লিখে রাখেন আর বাম দিকের ফেরেশতা তার মন্দ কাজগুলো লিখে রাখেন। (কুরতুবি)\nঅনেকের প্রশ্ন জাগতে পারে, এই ফেরেশতারা আমাদের আমলনামা কোন ভাষায় লেখেন? এর সহজ উত্তর হলো মহান আল্লাহ যে ফেরেশতাকে যে কাজে নিয়োজিত করেছেন, তাঁকে সে কাজের আনুষঙ্গিক সব যোগ্যতা দিয়ে বানিয়েছেন। অতএব ফেরেশতারা হয়তো সব ভাষাই জানেন, আমাদের সব গতিবিধি হুবহু আমাদের ভাষা লিখে রাখেন। পবিত্র কোরআনে মহান আল্লাহ বলেন, ‘মানুষ যে কথাই উচ্চারণ করে তার জন্য তৎপর প্রহরী তার কাছেই আছে।’ (সুরা : কাফ, আয়াত : ১৮)\nঅর্থাৎ আমরা যা বলি বা করি সবই সংরক্ষিত থাকে। ছোট-বড় কোনো কাজই এর বাইরে থাকবে না। অনেকের ধারণা ফেরেশতাদের ভাষা আরবি। যেহেতু রাসুল (সা.) বলেন, ‘তিন কারণে আমি আরবি পছন্দ করি। ১. আমি একজন আরবিভাষী। ২. কোরআন আরবি ভাষায়। ৩. জান্নাতবাসীদের ভাষা হবে আরবি। (শুআবুল ঈমান : ২/৬৯৯, তাবরানি, হাদিস : ১১৪৪১)\nএই হাদিস থেকে অনেকে ধারণা করেন, জান্নাতের ভাষা যেহেতু আরবি হবে, সেহেতু পরকালীন ভাষা হয়তো আরবি। সে হিসেবে আসমানের অধিবাসী ফেরেশতাদের ভাষাও আরবি হতে পারে। ফলে তাঁরা হয়তো আমাদের আমলনামা আরবিতেই লেখেন। যদিও এ ব্যাপারে কোনো স্পষ্ট প্রমাণ কোরআন-হাদিসে পাওয়া যায় না যে ফেরেশতাদের ভাষা আরবিই হবে।\nযদি সত্যিই তাঁরা আমাদের আমলনামা আরবিতে লেখেন, তবে কেউ এই দাবি করতে পারবে না যে তাঁরা বাংলা বোঝেন না। ফলে তাঁরা আমাদের আমলনামা লিখতে পারবেন না। বরং তাঁদের আল্লাহ যার কাছে পাঠান তার ভাষা শিখিয়েই তার কাছে পাঠান। যেমন—জিবরাঈল (আ.)-কে মহান আল্লাহ সব নবীর কাছে প্রেরণ করেছেন, একেকজন নবীর ভাষা একেক ছিল। তিনি সবার ভাষাই বুঝতেন।\nআমাদের মোবাইল অ্যাপ, সফটওয়্যারগুলো যেমন বাংলায় কোডিং করা নয়, কিন্তু দিব্বি আমাদের সব গতিবিধি এগুলোর মাধ্যমে পর্যবেক্ষণ করা সম্ভব। আমাদের কথাবার্তা আড়ি পেতে শোনা, দূর থেকে রেকর্ড করা, আমাদের লোকেশন ট্রেস করা, ফোনের ক্যামেরা হ্যাক করে আশপাশের পরিস্থিতি পর্যবেক্ষণ করা সম্ভব। এর জন্য মোবাইলের অপারেটিং সিস্টেম, কোডিং কিছুই বাংলা হওয়া শর্ত নয়। তেমনি ফেরেশতাদের ভাষা আরবি হলেও আমাদের আমলনামা লেখা ও তাঁদের মতো করে সংরক্ষণ করা কোনো অসম্ভব বিষয় নয়।\nএখনকার দুনিয়ায় তো ভিন্ন দেশের মানুষের সঙ্গে যোগাযোগ করার জন্য সে দেশের ভাষা জানাও জরুরি নয়। এমন অনেক ভয়েস ট্রান্সলেটর অ্যাপ আছে যেগুলো আমাদের বাংলা কথা চায়নিজ কিংবা জাপানি ভাষায় ট্রান্সলেট করে তাকে শোনাবে। স্যাটেলাইটের এই যুগে প্রযুক্তির উৎকর্ষ আমাদের বুঝিয়ে দেয়, মহান আল্লাহ কত শক্তিশালী, কত মহান। পবিত্র কোরআনে ইরশাদ হয়েছে, ‘আকাশমণ্ডলী ও পৃথিবীতে কত নিদর্শন রয়েছে, যা তারা প্রত্যক্ষ করে কিন্তু তারা সেগুলো থেকে উদাসীন।’ (সুরা : ইউসুফ, আয়াত : ১০৫) মহান আল্লাহ আমাদের সবাইকে তাঁর নির্দেশিত পথে জীবন পরিচালিত করার তাওফিক দান করুন।\nপাবনায় নতুন করোনা রোগী শনাক্ত ৪৩ নতুন করে যা জানাল আবহাওয়া অধিদফতর


- চ্যানেল আই অনলাইন ২১ মে, ২০১৯ ১৩:২৯\nবিশ্বব্যাপী ওয়েব কন্টেন্টের জোয়ার বইছে, বাংলাদেশেও লেগেছে সেই ছোঁয়া! নির্মাতা, নির্মাণ সংস্থা, শিল্পী প্রত্যেকেই স্বাচ্ছন্দ্যে এ মাধ্যমে কাজ করছেন। এরইমধ্যে বেশকিছু ওয়েব কন্টেন্ট আলোচনাও তৈরী করেছে। দর্শকদের ভিন্নস্বাদ দিতে আসছে নতুন ওয়েব সিরিজ ‘ট্র্যাপড’!\nইনোভেট সলিউশনের প্রযোজনায় পবিত্র ঈদুল ফিতর উপলক্ষ্যে থ্রিলার রোম্যান্টিক ঘরানার এ ওয়েব সিরিজটি মুক্তি পেতে যাচ্ছে ‘সিনেস্পট’ অ্যাপে। মঙ্গলবার প্রকাশ পেয়েছে ‘ট্র্যাপড’-এর টিজার। এটির কাহিনি, চিত্রনাট্য করেছেন আসাদ জামান।\nএটি পরিচালনা করেছেন ‘দেশা দ্য লিডার’ খ্যাত নির্মাতা সৈকত নাসির। প্রধান চরিত্রগুলোতে অভিনয় করেছেন এ কে আজাদ, চিত্রনায়িকা আইরিন, আমান রেজা, ও রিও। সৈকত নাসির বলেন, ১২ পর্বে মুক্তি দেয়া হবে ট্র্যাপড। ঈদের আগের রাত থেকে সিনেস্পটে এটি মুক্তি পাবে। প্রতিপর্বের ব্যাপ্তী ১৫ মিনিট।\n‘দেশা দ্য লিডার’, ‘পাষাণ’-এই দুই ছবি নির্মাণ করে আলোচিত হয়েছেন সৈকত নাসির। তার প্রথম ছবি ‘দেশা দ্য লিডার’-এর মাধ্যমে পেয়েছেন জাতীয় চলচ্চিত্র পুরস্কার। এই নির্মাতা প্রথমবার ওয়েব সিরিজ বানালেন। বললেন, সিনেমার স্বাদ পাওয়া যাবে ট্র‌্যাপড-এ। সিনেস্পট কর্তৃপক্ষ এটি নির্মাণে খুব সাহায্য করেছেন। বাজেট ভালো ছিল। সেই অনুযায়ী সিনেমার স্বাদ দিয়েছি।\nসোশ্যাল নেটওয়ার্কিংয়ের মাধ্যমে দুজন ছেলেমেয়ের পরিচয় ও বিয়ে হয়। বিয়ের পরদিন তারা ইন্দোনেশিয়ার বালিতে বেড়াতে যান। সেখানে গিয়ে মেয়েটার নানা নাটকীয়তার মাধ্যমে একের পর এক ট্র‌্যাপে পড়তে থাকে। যাকে বিয়ে করেন সেই ছেলেটিই সব কলকাঠি নাড়তে থাকেন। তার মধ্যেই এগিয়ে আসেন এ কে আজাদ ও আমান রেজা।\nফাঁদে পড়া মেয়েটির চরিত্রে অভিনয় করেছেন চিত্রনায়িকা আইরিন। এছাড়াও তিনি পার্টনার ও ধোঁকা নামে দুটি ওয়েব সিরিজ করেছেন। প্রথমে আসছে ট্র‌্যাপড। আইরিন বলেন, গেল ফেব্রুয়ারিতে বালিতে শুটিং করেছি। পুরো গল্পটাই টানটান থ্রিলারে ভরা। পুরোপুরি ফিল্মি ওয়েব সিরিজ। তিনি বলেন, দেশ এবং নারী কখনও পণ্য হতে পারে না সেটা ফুটিয়ে তোলা হয়েছে ওয়েব সিরিজটিতে।\nআইরিনআজাদআমান রেজাওয়েব সিরিজচিত্রনায়িকাট্র‌্যাপডবাংলাদেশলিড বিনোদন


সিরিয়ায় শিয়া মাজারে লাগাতার বিস্ফোরণ, নিহত ৪৫ – My Site\nসিরিয়ায় শিয়া মাজারে লাগাতার বিস্ফোরণ, নিহত ৪৫\nপ্রকাশিত: 3:36 AM, February 1, 2016\nসিরিয়ার রাজধানী দামেস্কের দক্ষিণাঞ্চলে অবস্থিত সৈয়্দ জয়নবের মাজারে এসব বিস্ফোরণের ঘটনা ঘটে।\nহামলার ঘটনাটি এমন সময় ঘটলো যখন বাশার আল আসাদের কর্মকর্তা ও সিরিয়ার সরকারবিরোধী কয়েকটি পক্ষ জেনেভায় জাতিসংঘ সমর্থিত এক সম্ভাব্য শান্তি আলোচনায় যোগ দিয়েছে।\nসিরিয়ার গণমাধ্যমের বরাত দিয়ে বিবিসি জানিয়েছে, তিনটি বিস্ফোরণের একটি গাড়িবোমা হামলা এবং বাকী দুটি আত্মঘাতী হামলা।\nআল-জাজিরার খবরে ৪০ জন আহত এবং জঙ্গি গোষ্ঠী ইসলামিক স্টেট (আইএস) কর্তৃক হামলার দায় স্বীকারের কথা বলা হয়েছে। তবে বার্তা সংস্থা এএফপি ১১০ জন আহতের খবর জানিয়েছে।\nব্রিটেনভিত্তিক সংগঠন সিরিয়ান অবজারভেটরি ফর হিউম্যান রাইটস জানিয়েছে, এসব হামলায় অন্তত ৪৭ জন নিহত হয়েছেন যাদের মধ্যে শিয়া নন এমন লোকও রয়েছেন।\nসৈয়দ জয়নব মহানবী হযরত মুহাম্মদ (সা.) এর নাতনী, তিনি ইসলামের চতুর্থ খলিফা হযরত আলী (রা.) ও মহানবীর মেয়ে ফাতেমা (রা.) এর তৃতীয় সন্তান। শিয়া মুসলিমরা সৈয়দ জয়নবের মাজারকে অত্যন্ত শ্রদ্ধার চোখে দেখে থাকেন।\nসিরিয়ার প্রতিবেশী দেশ লেবাননের সশস্ত্র সংগঠন হিজবুল্লাহসহ শিয়া মুসলিমদের অনেক সংগঠন মাজারটি রক্ষার জন্য সিরিয়ার গৃহযুদ্ধে যোগ দিয়েছে। এদের বেশিরভাগই সিরিয়ার প্রেসিডেন্ট বাশার আল আসাদের পক্ষে লড়াই করছে।\nগত বছরের ফেব্রুয়ারিতে আরেকবার মাজারটির কাছে একটি পুলিশ চেকপোস্টে হামলার ঘটনায় চারজন নিহত ও ১৩ জন আহত হয়েছিলেন। একইমাসে লেবাননের মিয়া মুসলিমদের বহনকারী একটি বাসে আল নুসরা ফ্রন্টের হামলায় অন্তত ৯ জন নিহত হন। সিরিয়ার গৃহযুদ্ধ সত্ত্বেও প্রতিবছর প্রচুর শিয়া মুসলিম মাজারটিতে গিয়ে থাকেন। সূত্র : বিবিসি, এএফপি ও আল-জাজিরা


আরও অবনতি ছাত্রলীগ নেতা রাব্বানীর অবস্থার, আবেগঘন স্ট্যাটাস\nএপ্রিল / ১৮ / ২০২১ ০৩:০৩ পূর্বাহ্ন\nছাত্রলীগের সাবেক সাধারণ সম্পাদক গোলাম রাব্বানী করোনাভাইরাসে আক্রান্তর অবস্থার আরও অবনতি হয়েছে। অক্সিজেন সিলিন্ডারও ব্যবহার করতে হয়েছে তাকে কিছু সময়ের জন্য ।\nরাব্বানী তার ভেরিফায়েড ফেসবুক আইডিতে শনিবার (৩ এপ্রিল) তার বর্তমান অবস্থার কথা তুলে ধরেছেন। বলেছেন পাওয়া না-পাওয়ার আক্ষেপের কথা। আবেগঘন স্ট্যাটাসে গোলাম রাব্বানী লিখেন, ‘জ্বর, সর্দি-কাশি আর শারীরিক দুর্বলতার সাথে গত দুদিন যাবৎ শ্বাসকষ্ট আর বুকে চাপ অনুভব করছি। গতরাতে কিছু সময়ের জন্য অক্সিজেন সিলিন্ডারও ব্যবহার করতে হয়েছে।\nবেঁচে থাকলে নিজেই প্রমাণ করব ইনশাআল্লাহ আর যদি মারা যাই, তাহলে শেষ ইচ্ছে ও চাওয়া থাকবে, দেশ ও জনগণের টাকা পুকুরচুরি করে আমাদের ওপর মিথ্যা অপবাদ দেয়া জাবি ভিসি যেন কোনোভাবেই পার না পায়, জাতির সামনে যেন সত্যটা উন্মোচিত হয়, জোরপূর্বক থামিয়ে দেয়া দুর্নীতিবিরোধী আন্দোলন যেন ফের শুরু হয়! ইউজিসি আর দুদকের যেন বিবেকবোধ জাগ্রত হয়! প্রাণের প্রতিষ্ঠান ছাত্রলীগ যেন কলঙ্কমুক্ত হয়। এর আগে গত ৩১ মার্চ ফেসবুকে স্ট্যাটাস দিয়ে নিজেই করোনা আক্রান্ত হওয়ার কথা জানিয়েছিলেন গোলাম রাব্বানী। রাজধানীর রাজারবাগ পুলিশ হাসপাতালে নমুনা পরীক্ষার পর ফলাফল পজিটিভ আসে তার।


নকল ছবি ''পাসওয়ার্ড'' ! - binodon24.com\nনকল ছবি ”পাসওয়ার্ড” !\nজুন ১১, ২০১৯\t0\tBy প্রতিবেদক, বিনোদন২৪.কম\nএবার নকলের অভিযোগ উঠেছে জনপ্রিয় চিত্রনায়ক শাকিব খান অভিনীত ও প্রযোজিত ঈদে মুক্তি পাওয়া ”পাসওয়ার্ড” ছবিটির বিরুদ্ধে। অভিযোগ উঠেছে দক্ষিণ কোরিয়ান ছবি ”দি টার্গেট” ছবি থেকে নকল করে নির্মাণ করা হয়েছে এটি। এ নিয়ে সমালোচনা, বিতর্কের ঝড় উঠেছে সামাজিক যোগাযোগমাধ্যম থেকে গণমাধ্যমেও। কিন্তু এ বিষয়ে মুখ খুলছেন না ছবিটির সাথে সংশ্লিষ্ট কেউই।\nছবিটির পরিচালক মালেক আফসারি ছবিটি মুক্তির আগে ভারতীয় কিংবা তামিল ছবির নকল প্রমাণ করতে পারলে ১০ লাখ টাকা পুরস্কার দেবেন বলে ঘোষণা দিয়েছিলেন। সে কথা অনুযায়ী ছবিটি তামিল ছবির নকল না হলেও দক্ষিণ কোরিয়ান ছবির নকল বলে অনেক দর্শকই দাবী করছেন।\nএদিকে গত ৫ জুন মালেক আফসারি তার ফেসবুকে এক স্ট্যাটাসে দিয়েছিলেন। সেই স্ট্যাটাসে প্রকারন্তরে ছবিটি তামিল ছবির নকল না হলেও মৌলিক যে নয় তা তিনি নিজেই স্বীকার করেছেন। মালেক আফসারি তার ফেসবুক স্ট্যাটাসে লিখেছেন ,”যারা এতদিন প্রচার করেছে ”পাসওয়ার্ড” তামিল ছবি ”ডায়নামিক” এর নকল, তাদের জন্য আমার পুরস্কার ঘোষণা করা আছে। প্রমাণ দিয়ে ১০ লাখ টাকা নিয়ে যান। আমি সব সময় বলে এসেছি, মৌলিক ছবি বানাবার মতো পণ্ডিত আমি নই। তার মানে এই নয়, একজন সুপারস্টারকে অপব্যবহার করব তামিল-তেলেগু ছবি নকল করে। এইসব ছবি দিয়ে এখন আর দর্শককে খুশি করা যাবে না। আমার নজর আরো ওপরে। ”পাসওয়ার্ড” ভাই-বোন, বাবা-মাকে নিয়ে, একসঙ্গে বসে দেখার মতো একটি ছবি। সবার জন্য দোয়া রইল। আমাদের জন্য দোয়া করবেন। ঈদ মোবারক।”\n”পাসওয়ার্ড” ছবিটি শাকিব খানের সাথে যৌথভাবে প্রযোজনা করেছেন মোহাম্মদ ইকবাল। আবদুল্লাহ জহির বাবুর চিত্রনাট্যে নির্মিত ”পাসওয়ার্ড” ছবিটিতে অভিনয় করেছেন শাকিব খান, বুবলী, মিশা সওদাগর, অমিত হাসান প্রমুখ।\nTagsBubly Password shakib khan\nভেঙে গেছে পরীমনির বাগদান !


'এগিয়ে বাংলায়' পিছিয়ে মহিলারা, হাতরসের ঘটনা চাপা দিতে কামদুনি-পার্কস্ট্রিটের উদাহরণ টানলেন লকেট! | Mahanagar24x7\n‘এগিয়ে বাংলায়’ পিছিয়ে মহিলারা, হাতরসের ঘটনা চাপা দিতে কামদুনি-পার্কস্ট্রিটের উদাহরণ টানলেন লকেট!\nমহানগর ডেস্ক: আন্তর্জাতিক নারী দিবসে বাংলার মেয়েদের ‘নিরাপত্তা’ ও ‘সুরক্ষার’ কথা তুলে ধরে বর্তমান তৃণমূল সরকারের জোর সমালোচনা করলেন বিজেপি সাংসদ লকেট চট্টোপাধ্যায়। পাশাপাশি যারা হাতরাসে গণধর্ষণ কাণ্ডের নিন্দা করেন, তাঁদের আরও একবার মনে করিয়ে দিলেন এই রাজ্যের পার্কস্ট্রিট, কামদুনির ঘটনা।\nএদিন সাংবাদিক সম্মেলনে তিনি বলেন, “৩৪বছরের বাম অপশাসন এবং গত দশ বছরে তৃণমূল জামানায় বাংলার নারীরা অত্যাচারিত হচ্ছে ক্রমশ। তৃণমূলের ‘এগিয়ে বাংলায়’ পিছিয়ে গেছেন নারীরা। বরং নারী নির্যাতন, ধর্ষণ, এসিড এট্যাক, নারী পাচারে ‘এগিয়ে বাংলা’।” ‘বাংলার গর্ব মমতা’ কে কটাক্ষ করে তিনি বলেন, “বাংলার নারীরা যেভাবে অত্যাচারের শিকার হচ্ছে ক্রমশ, তা মোটেই তাদের জন্য ‘গর্ব’ নয়।\nহাতরাস গণধর্ষণ কাণ্ডের রেশ টেনে লকেট বলেন, “হাতরাস নিয়ে যারা এত কথা বলে, তারা হয়তো ২০১২র পার্কস্ট্রিট, ২০১৩র কামদুনির ঘটনার কথা ভুলে গেছে! উল্টে কামদুনি কাণ্ডে যারা বিচার চাইতে গিয়েছিলেন, মুখ্যমন্ত্রীর কাছ থেকে ‘মাওবাদী’ তকমা শুনতে হয়েছিল তাঁদের।” সাংসদ হওয়ার পর গত সাত বছরের অভিজ্ঞতার কথা তুলে ধরে লকেট বলেন, “জলপাইগুড়ি, দিনাজপুর, বীরভূম থেকে শুরু করে একাধিক ‘ভয়াবহ’ ধর্ষণের ঘটনায় আমার গা শিউরে ওঠে আজও। মালদার আদিবাসী মহিলাকে ধর্ষণ করে পুড়িয়ে দেওয়ার ঘটনার সাক্ষী থেকেছে গোটা বাংলা।”\n‘বাংলার মেয়েকেই চাই’ স্লোগানকে কটাক্ষ করে লকেট বলেন, “বাংলার মেয়েরা সম্মান ফিরে পেতে চায়, আমরা অপমানের বদলা চাই।” এরপরেই নরেন্দ্র মোদির ভূয়সী প্রসংসা করে লকেট বলেন, “দেশের মহিলাদের সব সময় পাশে থেকেছেন প্রধানমন্ত্রী। প্রধানমন্ত্রীর একাধিক প্রকল্পের মাধ্যমে আজ উপকৃত দেশের মহিলারা।”\nতবে পরিসংখ্যান বলছে যে নারী নিরাপত্তা ও নারী সুরক্ষার বিচারে সবথেকে পিছিয়ে বিজেপি শাসিত রাজ্যগুলি। তথ্যের বিচারে মহিলাদের জন্য সবথেকে বিপজ্জনক রাজ্য রাজস্থান। পাশাপাশি হরিয়ানা, উত্তরপ্রদেশ, মধ্যপ্রদেশ, অসমের মতো রাজ্য গুলিতেও মহিলারা যথেষ্ট নিরাপদ নয়। অন্যদিকে মহিলাদের জন্য সবথেকে নিরাপদ শহর হিসাবে কলকাতাকে চিহ্নিত করেছে কেন্দ্রীয় সংস্থা ন্যাশনাল ক্রাইম রেকর্ড ব‍্যুরো।\nPrevious articleম্যাসকট ‘বাঘু’কে নিয়ে সুন্দরবনের দ্বীপে দ্বীপে আদিবাসী নৃত্য সহযোগে ভোট-প্রচার কমিশনের\nNext article‘যতই করো হামলা, জবাব দেবে বাংলা’, বিজেপি-কে হুঙ্কার মমতার


ধর্ষক জঙ্গির মুখোমুখি ইয়াজিদি তরুণী, এরপর... - বিএসএল বার্তা\nইরাকের একটি টেলিভিশন চ্যানেল এক আইএস জঙ্গি ও তার হাতে ধর্ষণের শিকার এক ইয়াজিদি নারীকে তাদের একটি শোতে মুখোমুখি দাঁড় করিয়ে দিয়েছিলো। এরপর ওই নারী সেই ধর্ষক জঙ্গির ওপর নিজের ক্ষোভ ঝাড়েন। সে তার জীবনের যে সর্বনাশ করেছে এবং তাকে যে বেদনার সাগরে ভাসিয়ে দিয়েছে সে কথা শোনায়। কিন্তু ওই নারী নিজের বেদনার কথা বলতে গিয়ে এক পর্যায়ে জ্ঞান হারিয়ে মাটিতে লুটিয়ে পড়ে যান।\nএ ঘটনায় আল-ইরাকিয়া নামের ওই টেলিভিশন চ্যানেলের বিরুদ্ধে সমালোচনার ঝড় উঠেছে।\nআসওয়াক হাজি হামিদ নামের ওই নারীর বয়স যখন মাত্র ১৪ বছর তখন তাকে ইরাকের সিঞ্জার পাহাড় এলাকার বাড়ি থেকে ধরে নিয়ে যায় আইএস জঙ্গিরা। ২০১৪ সালের ওই সময়ে আরো হাজার-হাজার ইয়াজিদি নারীকে অপহরণ করা হয়েছিলো।\nআসওয়াক হাজি হামিদকে তুলে দেওয়া হয় মোহাম্মদ রাশিদ নামের এক জিহাদির হাতে। যে তাকে হাতকড়া পরিয়ে বারবার ধর্ষণ করে।\nতবে এক পর্যায়ে আসওয়াক এবং আরো কয়েকজন ইয়াজিদি নারী জঙ্গিদের আস্তানা থেকে পালিয়ে যেতে সক্ষম হন। এরপর আসওয়াক ইরাক ছেড়ে জার্মানিতে গিয়ে আশ্রয় নেন। ওদিকে তাকে ধর্ষণকারী ওই জঙ্গিও ঘটনাক্রমে জার্মানিতে গিয়ে হাজির হয়। ২০১৮ সালে একদিন রাস্তায় তাকে ধর্ষণকারী ওই জঙ্গিকে দেখতে পেয়ে ক্ষোভে তেড়ে গিয়েছিলেন আসওয়াক।\nগত মাসে আসওয়াক ফের ওই জঙ্গির মুখোমুখি হন আল-ইরাকিয়া টিভি চ্যানেলের একটি স্পেশাল নিউজ রিপোর্ট শো-তে। ধর্ষক রাশিদ ইরাকের কারাগারে বন্দি ছিলেন। সেখান থেকেই তাকে কয়েদির পোশাকে টিভি শোতে আসওয়াক হাজি হামিদের সামনে হাজির করা হয়। এবং তাকে তার হাতে ধর্ষণের শিকার ওই নারীর বেদনার কথা শুনতে বাধ্য করা হয়।\nধর্ষকের মুখোমুখি হয়ে নিজের ক্ষোভ ঝাড়ছিলেন আসওয়াক। বর্তমানে ১৯ বছর বয়সী ওই তরুণী ধর্ষককে উদ্দেশ্য করে বলেন, ‘তুমি আমার জীবনটাই ধ্বংস করে দিয়েছো। তুমি আমার সব স্বপ্ন ধ্বংস করে দিয়েছো।’ ধর্ষককে তার চোখের দিকে তাকিয়ে কথা বলতে আদেশ করে ওই তরুণী বলেন, ‘আমার দিকে তাকাও। তোমার কি কোনো অনুভুতি নেই? তোমার কি কোনো সম্মান নেই? আমার বয়স ছিলো মাত্র ১৪ বছর। হয়তো তোমার মেয়ে, ছেলে বা বোনের বয়সী ছিলাম আমি।’\nএভাবে ধর্ষকের প্রতি ক্ষোভ ঝাড়ার এক পর্যায়ে অজ্ঞান হয়ে মাটিতে লুটিয়ে পড়েন ওই তরুণী।\nএই ঘটনায় মানসিক ট্রমা বিশেষজ্ঞরা টিভি চ্যানেলটির সমালোচনায় মেতে উঠেছেন। কারণ তারা আগেই সাবধান করেছিলেন, এতে করে ওই নির্যাতিতা নারীর মনে যে গভীর ক্ষত সৃষ্টি হয়েছিলো তা আবারো উম্মুক্ত হয়ে পড়তে পারে এবং ভয়ানক কিছু ঘটতে পারে।\nইয়াজিদি নারীদের মানসিক চিকিৎসা দিতেন কুর্দি-জার্মান বংশোদ্ভুত ডা. জান ইলহান কিজিলহান। তিনি বলেন, ‘কোনো ধর্ষিতা নারীকে এভাবে ধর্ষকের মুখোমুখি করাটা পুরোপুরি চিকিৎসা বিজ্ঞানবিরোধী আচরণ।’\nযুক্তরাষ্ট্রে বসবাসরত এবং মানবাধিকার কর্মী ইয়াজিদী নারী নিবরাস খুদাইদা বলেন, ‘এটা খুবই বাজে একটা কাজ হয়েছে। আর ওই নারী এখনো মানসিকভাবে পুরোপুরি সুস্থ হয়ে উঠেননি। তার মধ্যেই তাকে ধর্ষকের মুখোমুখি করাটা ঠিক হয়নি। পুরুষরা কবে বুঝবে কীভাবে এমন একজন নির্যাতিতা নারীকে নিয়ে নাড়া-চাড়া করতে হয়?’\nএদিকে ওই টেলিভিশন শো’র ভিডিওটি সামাজিক যোগাযোগ মাধ্যমে ভাইরাল হয়ে গেছে। এরপর এক কুর্দি টিভি চ্যানেল ধর্ষিতা তরুণী আসওয়াক হামিদকে এই বিষয়ে প্রশ্ন করলে তিনি বলেন, ‘ওই ধর্ষকের মুখোমুখি হয়ে নিজের ক্ষোভ ঝাড়তে পেরে আমি খুশি হয়েছি। তাকে সামনে পেয়ে গত পাঁচ বছর ধরে আমার মনে যে তীব্র অসন্তোষ জমা হয়ে ছিলো তা ঝেড়ে দিয়েছি।’ তবে ধর্ষককে দেখে তরুণীর মনে পুরোনো ভয়ও ফিরে আসে। আসওয়াক বলেন, ‘তাকে দেখার পর আমার মনে এই ভয় কাজ করছিলো সে হয়তো আবারো আমাকে জোরপূর্বক যৌনদাসী বানাবে।’\nসম্প্রতি ইরাকে ধর্ষক-ধর্ষিতার এই ধরনের মুখোমুখি টিভি শো বেশ জনপ্রিয় হয়ে উঠেছে। এই ধরনের মুখোমুখি সাক্ষাতের বিষয়টিকে নির্যাতিতা নারীদের জন্য মানসিক স্বান্তনার সুযোগ সৃষ্টিকারী হিসেবে বিবেচনা করছেন অনেকে। কেননা তারা এর মধ্য দিয়ে নিজের চোখে ন্যায়বিচার দেখার করার সুযোগ পাবে।\nতবে সমালোচকরা বলছেন, এর মধ্য দিয়ে বরং নির্যাতিতা নারীদেরকে আরো অসম্মান করা হচ্ছে। এবং এর মধ্য দিয়ে তাদের মনের পুরোনো ক্ষতই বরং আবারো মাথাচাড়া দিয়ে উঠবে।\nবিবিসির সাংবাদিক স্ট্যাসি ডুলেও একবার এমন এক আইএস জঙ্গি ও ধর্ষিতা ইয়াজিদি নারীকে মুখোমুখি করে সমালোচানার মুখে পড়েছিলেন। টিভি শোতে ওই আইএস কমান্ডার ২০০-রও বেশি নারীকে ধর্ষণের কথা স্বীকার করেন।


বিএসএফ-এর গাড়ি ধাক্কা মারল এক ব্যক্তিকে, এলাকায় উত্তেজনা | Uncategorized - News18 Bangla, Today's Latest Bengali News\nবিএসএফ-এর গাড়ি ধাক্কা মারল এক ব্যক্তিকে, এলাকায় উত্তেজনা\nবিএসএফ-র এর গাড়িতে দুর্ঘটনা ! গাড়ি আটকে তারপর বিক্ষোভ দেখালেন গ্রামবাসীরা ৷\nUpdated:Feb 23, 2017 05:15 PM IST\n#বসিরহাট: বিএসএফ-র এর গাড়িতে দুর্ঘটনা ! দুর্ঘটনার পর গাড়ি আটকে তারপর বিক্ষোভ দেখালেন গ্রামবাসীরা ৷ বসিরহাটের টাকি রোডের রাহারআটি এলাকায় এক বিএসএফ-এর গাড়ি প্রথমে এক ব্যক্তিকে ধাক্কা মারে ৷ তারপর একটি দোকানের ভিতরে ঢুকে যায় ৷\nরফিকুল ইসলাম নামে ওই ব্যক্তি ও বিএসএফ চালককে গুরুতর আহত অবস্থায় বসিরহাট হাসপাতালে নিয়ে যাওয়া হয় ৷ বিএসএফ-এর গাড়ি আটকে রেখে গ্রামবাসীরা বিক্ষোভ দেখায় ৷ তাদের অভিযোগ, বিএসএফ জওয়ান মদ্যপ অবস্থায় গাড়ি চালাচ্ছিল ৷ তাই এই দুর্ঘটনা ঘটে ৷ ঘটনাস্থলে বসিরহাট থানার পুলিশ ৷ প্রায় দু’ঘন্টা আটকে রাখার পর পুলিশের প্রতিশ্রুতিতে গাড়ি ছাড়ে গ্রামবাসীরা ৷ গাড়িটি আটক করেছে পুলিশ ৷ অন্যদিকে হাড়োয়ার চারা বটতলায় একটি অটো দুর্ঘটনায় এদিন এক শিশুর মৃত্যু ও তিন জন আহত হয়েছেন ৷ আহতদের হাড়োয়া হাসপাতালে ভর্তি করা হয়েছে ৷\nFirst published: 05:15:06 PM Feb 23, 2017


Homeদেশসংসদের বাইরে সাংবাদিকদের উপর বিরক্তি দেখালেন মিমি-নুসরাত, কিন্তু কেন?\nএসবিবি : পার্লামেন্ট থেকে বেরতেই তৃণমূলের সাংসদ মিমি চক্রবর্তী ও নুসরত জাহানকে ঘিরে ধরেন এক ঝাঁক সাংবাদিক, ফোটোগ্রাফার। একটা বাইট পেতে যার যতটা সম্ভব হাত দীর্ঘ করে বুম বাড়িয়ে দিচ্ছেন। ফোটোগ্রাফার বিভিন্ন অ্যাঙ্গেলে ক্যামেরা বাগিয়ে। মিমি-নুসরত জুটির যদি কভার পেজ ছবি পাওয়া যায়। “প্লিজ ম্যাম, একটা বাইট”, “ম্যাম এ দিকে ছবি প্লিজ” এ সব আবদার উড়ে আসছে দুই নবাগত সাংসদের দিকে। মিমি চক্রবর্তী জোর গলায় বলতে বাধ্যই হলেন, “আপনরা একটু সরুন।”\nআরও পড়ুন-“কালা ভূতের আতঙ্কে ভুগছে দেশ”, সংসদে মোদি সরকারকে আক্রমণ মহুয়ার\nসামনে পিছনে যে দিকেই তাকাচ্ছেন বুম ও ক্যামেরা হাতে সাংবাদিকরা। ভিড়ের চাপে ধাক্কাও খেতে হয় তাঁদের। নুসরত বিরক্ত সুরে বলেন, “আপনারা এ ভাবে ধাক্কা মারতে পারেন না।” সে জায়গা থেকে বেরতে পারলেও জোঁকের মতো সাংবাদিকরা পিছু নেন।\nআরও পড়ুন-সপ্তাহে একদিন আধ ঘণ্টা বিদ্যুৎ ব্যবহার বন্ধ রাখার আবেদনের সিদ্ধান্ত রাজ্যের! কিন্তু কেন ?\nমিমি চক্রবর্তীও এ দিন শপথ নেন। তুরস্ক থেকে বিয়ে সেরে নুসরত সদ্য ফিরেছেন নিজের কেন্দ্র বসিরহাটে। আজ লোকসভার সাংসদ হিসাবে শপথ নেন তিনি। সিঁথিতে সিঁদুর, পরনে চওড়া পাড়ে শাড়িতে নুসরতকে এ দিন বাংলায় শপথপাঠ করতে দেখা যায়।\nআরও পড়ুন-‘বাংলাদেশের সাহায্য নিয়ে প্রধানমন্ত্রী হতে চান মমতা বন্দ্যোপাধ্যায়’, কটাক্ষ দিলীপের\nMimi-Nusrat showed dissatisfaction with journalists outside Parliament\n“কালা ভূতের আতঙ্কে ভুগছে দেশ”, সংসদে মোদি সরকারকে আক্রমণ মহুয়ার\nকাটমানি ইস্যুতে কড়া পদক্ষেপ রাজ্যের, ইকনমিক অফেন্স উইংয়ে নতুন পদ\nমোদিকে আইনি নোটিশ পাঠালেন অভিষেক, কিন্তু কেন ?\nএসবিবি: প্রধানমন্ত্রী নরেন্দ্র মোদিকে আইনি নোটিশ পাঠালেন অভিষেক বন্দ্যোপাধ্যায়। ডায়মন্ড হারবারের সুলতানপুরের সভায় অভিষেক বন্দ্যোপাধ্যায়ের বিরুদ্ধে গুরুতর অভিযোগ করেছিলেন নরেন্দ্র […]\nবিতর্কে জড়ালেন অর্জুন সিং, কিন্তু কেন?\nএসবিবি: কুকথার পঞ্চবাণ অব্যাহত। তৃণমূল কংগ্রেস থেকে টিকিট না পেয়ে ব্যারাকপুর লোকসভা কেন্দ্র থেকে পদ্ম শিবির প্রার্থী এবার অর্জুন সিং। […]\nফুটবল খেলাকে কেন্দ্র করে গোলমালের অভিযোগে গ্রেফতার মৌলবি, কিন্তু কেন?\nএসবিবি: সামান্য ফুটবল খেলাকে কেন্দ্র করে বচসা এবং তা থেকে উত্তেজনা। মুর্শিদাবাদ জেলার শক্তিপুর থানার জিনারপাড়ায় ফুটবল খেলাকে কেন্দ্র করে […]\nবিধাননগরের মেয়র হওয়ার দৌড়ে অনেকটাই এগিয়ে মন্ত্রী সুজিত বসু


যুক্তরাষ্ট্র যাওয়ার সুযোগ পেলে দিল্লি বিমানবন্দরে লাখো ভারতীয় জড়ো হবে: তালেবান\nযুক্তরাষ্ট্র যাওয়ার সুযোগ পেলে দিল্লি বিমানবন্দরে লাখো ভারতীয় জড়ো হবে বলে মন্তব্য করেছেন তালেবানের সিনিয়র মুখপাত্র সুহাইল শাহীন। ভারতীয় সম্প্রচারমাধ্যম টিভি৯-কে দেওয়া এক সাক্ষাৎকারে, আফগানিস্তান দখল নেওয়ার কারণেই লাখো আফগান নাগরিক দেশ ছাড়ছেন বলে মিডিয়ায় প্রকাশিত খবরকে ‘প্রোপাগান্ডা’ উল্লেখ করে মন্তব্য করেন তিনি। খবর- এক্সপ্রেস ট্রিবিউন।\nভারতীয় সম্প্রচারমাধ্যম দেওয়া সেই সাক্ষাৎকারে সুহাইল শাহীনের কাছে জানতে চাওয়া হয়েছিল, আপনারা বারবার মানুষকে তাদের নিরাপত্তার বিষয়ে আশ্বস্থ করছেন। আপনার সাধারণ ক্ষমারও ঘোষণা দিয়েছেন। এরপরও দলে দলে আফগান দেশ ছাড়ছে।\nএমনকি কেন হচ্ছে? জবাবে তালেবান মুখপাত্র বলেন, যুক্তরাষ্ট্র এখন যদি ভারতে ঘোষণা দেয়, আমেরিকায় যেতে যারা আগ্রহী তাদের তিন ঘণ্টার মধ্যে দিল্লি বিমানবন্দরে পৌঁছাতে হবে। তাহলে আপনি দেখতে পাবেন লাখ লাখ ভারতীয় সেখানে হাজির হয়েছে।\nউপস্থাপককে পাল্টা প্রশ্ন করে সুহাইল শাহীন জানতে চান, এর অর্থ কী এসব মানুষ ভারত সরকারের ভয়ে ভীত? মুখপাত্রের প্রশ্নের জবাব না দিয়ে উপস্থাপক জানতে চান, একদিন আগে ভয়াবহ বিস্ফোরণের পর একই স্থানে অনেক মানুষ জড়ো হয়েছে আফগানিস্তান ছাড়তে বেপরোয়া চেষ্টার অংশ হিসেবে। এটিকে কীভাবে ব্যাখ্যা করবেন?\nএরপর সুহাইল শাহীন বলেন, আপনি বলছেন বিমানবন্দরে অনেক মানুষ জড়ো হয়েছে। এটি সত্য নয়। এখানে জড়ো হওয়া বেশিরভাগ মানুষ কখনও যুক্তরাষ্ট্র বা পশ্চিমাদের সঙ্গে কাজ করেনি। তারা আফগানিস্তান ছাড়ার এবং পশ্চিমা দেশে বসবাসের একটি সুযোগ পেয়েছে।


জান্নাতের সুসংবাদ প্রাপ্ত ১০ জন সাহাবীর জীবনী। জান্নাতের সুসংবাদপ্রাপ্ত সাহাবীদের জীবনী\nজান্নাতের সুসংবাদপ্রাপ্ত সাহাবীদের জীবনী আজ পড়বেন হযরত আবদুর রহমান ইবন আওফ (রা.) এর জীবনী\nনাম আবদু আমর বা আবদু কা’বা। ইসলাম গ্রহণের পর রাসূল (সা.) তাঁর নতুন নামকরণ করেন আবদুর রহমান। ডাক নাম আবূ মুহাম্মাদ। আব্বার নাম আওফ এবং মার নাম শেফা। আব্বা মা উভয়েই যোহরী গোত্রের লোক ছিলেন। তাঁর দাদা ও নানা উভয়েরই নাম ছিল আওফ। তাঁর বংশ তালিকা নিম্নরূপ আবদুর রহমান ইবন আওফ, ইবন আবদু আওফ, ইবন আবদ, ইবনুল হারেস, ইবন যোহারা, ইবন কেলাব, ইবন মুরারা আল কারশী আযযোহরী।\nজানা যায় তিনি আমূল ফীল বা হস্তী বছরের দশ বছর পর জন্মগ্রহণ করেন। এ হিসাবে আবদুর রহমান রাসূল (সা.)-এর দশ বছরের ছোট ছিলেন। কারণ রাসূল (সা.) আমূল ফীলের ঘটনার পঞ্চাশ দিন পর জন্মগ্রহণ করেন। আর রাসূল (সা.) যখন ইসলাম প্রচার শুরু করেন তখন তাঁর বয়স ত্রিশ বছরের কিছু বেশী ছিলো।\nমক্কার বিশিষ্ট কিছু লোক নিয়মিত হযরত আবূ বকর (রা.)-এর বাড়িতে মিলিত হয়ে আলাপ আলোচনা করতেন। হযরত আবদুর রহমান ছিলেন তাদেরই একজন। এখান থেকেই হযরত আবূ বকরের দাওয়াতে তিনি রাসূল (সা.)-এর খেদমতে হাজির হন এবং ইসলাম কবূল করেন। এ সময় রাসূল (সা.) আরকাম ইবন আবূ আরকামের ঘরে অবস্থান করছিলেন। আবদুর রহমান সেই সৌভাগ্যবানদেরই একজন যাঁরা প্রথম পর্যায়ে ইসলাম গ্রহণ করেছিলেন। হযরত আবূ বকরের বাড়িতে যাঁরা নিয়মিত মিলিত হতেন ইতিহাসে তাদের পাঁচ জনের নাম পাওয়া যায়। তাঁরা হলেন, হযরত ওসমান (রা.), হযরত সা’দ (রা.), হযরত তালহা (রা.), হযরত যুবাইর (রা.) ও হযরত আবদুর রহমান (রা.)। আনন্দের খবর হলো এ পাঁচ জনই আবূ বকর (রা.)-এর প্রথম দাওয়াতে প্রথম পর্যায়ে ইসলাম কবূল করেন এবং দুনিয়াতেই জান্নাতের সুসংবাদ প্রাপ্ত হন।\nনবুওয়াতের প্রথম পর্বে যাঁরা ইসলাম কবূল করেছিলেন তাঁদের ওপর অত্যাচার নির্যাতন নেমে আসলে নবুওয়াতের পঞ্চম বছরে এগারোজন পুরুষ ও চারজন মহিলা মক্কা থেকে হাবশায় হিজরত করেন। ইসলামের ইতিহাসে হিজরতকারী এ প্রথম কাফিলাটিতে হযরত আবদুর রহমান (রা.) ছিলেন। পরে রাসূল (সা.) যখন মদীনায় হিজরত করেন তখন আবদুর রহমানও মদীনায় হিজরত করেন। এজন্য তাঁকে সাহিবুল হিজরাতাইন’ বা দু’হিজরতের অধিকারী বলা হয়। মদীনায় হিজরতের পর রাসূল (সা.) হযরত আবদুর রহমানের সাথে হযরত সা’দ ইবনুর রাবী (রা.)-এর ভাই সম্পর্ক পাতিয়ে দেন। এরপর একটি শিক্ষণীয় ঘটনা ঘটে- সা’দ (রা.) আবদুর রহমান (রা.) কে বললেন, আনসারদের সকলে জানে আমি একজন ধণ্যাঢ্য ব্যক্তি। আমি আমার সকল সম্পদ সমান দু’ভাগে ভাগ করে দিতে চাই। আমার দু’জন স্ত্রীও আছেন। আমি চাই আপনি তাদের দু’জনকে দেখে একজনকে পছন্দ করুন। আমি তাকে তালাক দেবো। তারপর আপনি তাকে বিয়ে করে নেবেন। উত্তরে আবদুর রহমান বললেন, ‘আল্লাহ আপনার পরিজনের মধ্যে বরকত ও কল্যাণ দান করুন। ভাই, এসব কোনো কিছুর প্রয়োজন আমার নেই। আমাকে শুধু বাজারের পথটি দেখিয়ে দিন’। হযরত আবদুর রহমানকে নিকটস্থ কাইনুকা বাজারে পৌছে দিলে ঐ দিনই তিনি ঘি ও পণীরের ব্যবসা শুরু করেন এবং কিছুটা লাভবান হন। পরদিন থেকে তিনি রীতিমত ব্যবসা শুরু করেন।\nতোমরা নিশ্চয়ই হযরত সাদ (রা.) ইসলামী ভ্রাতৃত্বের যে মর্যাদা দিয়েছে তাতে মুগ্ধ হয়েছো। অপরদিকে হযরত আবদুর রহমানও নিজের পায়ে দাঁড়ানোর যে উদাহরণ সৃষ্টি করেছেন তা অনুসরণ যোগ্য। আসলে ইসলামের শিক্ষাই এমন।\nব্যবসা শুরু করার কিছুদিনের মধ্যেই হযরত আবদুর রহমানের হাতে বেশ পয়সা জমা হয়। তখন তিনি এক আনসারী মহিলাকে বিয়ে করেন। বিয়ের পরপরই তিনি একদিন রাসূল (সা.)-এর দরবারে হাজির হন তখন তাঁর কাপড়ে হলুদের দাগ ছিলো। তা দেখে রাসূল (সা.) বললেন, ‘মোহর কত নির্ধারণ করেছো?’ তিনি বললেন, ‘খেজুরের একটি দানা পরিমাণ সোনা’। এরপর রাসূল (সা.) বললেন, ‘তা হলে ওলীমার ব্যবস্থা করো। বেশী না হয় অন্তত একটা ছাগল দিয়ে হোক’।\nপরবর্তীতে তাঁর হাতে যখন ব্যবসা থেকে আরো কিছু নগদ টাকা আসে তখন তিনি ওলীমার ব্যবস্থা করেন। তিনি ব্যবসায়িক ক্ষেত্রে দ্রুত সাফল্য লাভ করতে থাকেন। এসময়ে উমাইয়া ইবন খালফ নামক মক্কার এক ব্যক্তির সাথে তিনি একটি ব্যবসায়িক চুক্তি সম্পাদন করেন।\nহিজরী দ্বিতীয় সনে বদর যুদ্ধ সংঘটিত হয়। হযরত আবদুর রহমান বদরসহ প্রায় সকল যুদ্ধেই অংশ গ্রহণ করেন এবং সকল যুদ্ধেই তিনি একজন দুঃসাহসিক যোদ্ধা হিসাবে নিজেকে তুলে ধরতে সক্ষম হন। বদরের যুদ্ধ চলাকালে হযরত আবদুর রহমান হঠাৎ করে নিজেকে দু’জন কিশোরের ভেতরে দেখতে পান। তিনি এসময় নিজেকে কিছুটা অসহায় মনে করছিলেন, এমন সময় তাদের একজন এসে তাকে আবূ জেহেল কোন দিকে? জিজ্ঞেস করলাম, ‘ভাতিজা, তাকে খুঁজছো কেনো?’ ছেলেটি বললো, ‘আমি আল্লাহর সাথে ওয়াদা করেছি, হয় তাকে কতল করবো, না হয় এজন্য জীবন দেবো’। অন্যজনও একই কথা জানালো। এরপর আবদুর রহমান (রা.) বলেন, ‘তাদের কথা শোনার পর আমি খুশি হলাম। ভাবলাম কতো মহৎ দু’জন কিশোরের মাঝখানেই না দাঁড়িয়ে আছি। ইশারা করে আমি আবূ জেহেলকে দেখানো মাত্র দু’জন কিশোর তরবারি উন্মুক্ত করে বাজপাখির মতো আবূ জেহেলের ওপর ঝাঁপিয়ে পড়লেন এবং তাঁকে ধরাশায়ী করে হত্যা করেন’। এ দু’জন কিশোর কারা ছিলেন? এরা ছিলেন আফরার দু’পুত্র হযরত মুয়ায (রা.) ও হযরত মায়ায (রা.)। ইসলাম ও মুসলমানদের সব থেকে বড় শত্রু আবূ জেহেলকে হত্যা করে এঁরা ইসলামের ইতিহাসে অমর হয়ে আছেন। ওহুদের যুদ্ধে হযরত আবদুর রহমান ইবন আওফের ভূমিকা ছিলো চোখে পড়ার মতো। উবাই ইবন খালফ নামক এক নরাধম রাসূল (সা.) কে হত্যা করার জন্য এগিয়ে এলে আবদুর রহমান তাকে কতল করার জন্য এগিয়ে যান কিন্তু রাসূল (সা.) আবদুর রহমানকে থামিয়ে দেন। পরে রাসূল (সা.) নিজেই হারিসের বর্শাটি নিয়ে উবাই ইবন খালফকে লক্ষ্য করে সেটি ছুড়ে দেন। এতে উবাই আহত হয়ে চেচাতে চেচাতে পালিয়ে যায় এবং সারফ নামক স্থানে মারা যায়। এ যুদ্ধে আবদুর রহমান মারাত্মকভাবে আহত হন। তাঁর সারা দেহে একত্রিশটি আঘাত পান। সবচেয়ে পায়ের আঘাত ছিল মারাত্মক। যার জন্য সুস্থ হওয়ার পর তিনি খোঁড়া হয়ে যান। মানে পরবর্তী জীবন থেকে তিনি খোঁড়ায়ে হেটেছেন।\nমদীনা থেকে প্রায় তিনশো মাইল দূরে দুমাতুল জান্দালে ‘পাঁচ হিজরী সনে রাসূল (সা.) হযরত আবদুর রহমানের নেতৃত্বে এক বাহিনী প্রেরণ করেন। অভিযানে রওয়ানা হওয়ার আগে আবদুর রহমান রাসূল (সা.)-এর নিকট এলে তিনি আবদুর রহমানের মাথায় পাগড়িটি নিজ হাতে খুলে রেখে দিলেন। এরপর ইসলামী পতাকা তার হাতে দিয়ে বললেন, ‘বিসমিল্লাহ! আল্লাহর রাস্তায় রওয়ানা হও। যারা আল্লাহর নাফরমানী করে তাদের বিরুদ্ধে জেহাদ করো। কিন্তু কাউকে ধোকা দিও না, ছোট ছোট ছেলে মেয়েকে মেরো না। এমন কি দুমাতুল জান্দাল পৌঁছে কলব গোত্রের লোকজনকেই প্রথমে ইসলাম গ্রহণ করে, তা’হলে তাদের রাজ কন্যাকে বিয়ে করবে। অন্যথায় যুদ্ধ করবে’।\nজানা যায় হযরত আবদুর রহমান সেখানে পৌঁছানোর পর একাধারে তিন দিন তাবলীগের কাজ করারপর কলবগোত্রের সরদার আসবাগ ইবন আমর আল কলবী তার বিপুল সংখ্যক সংগী সাথীসহ ইসলাম কবূল করেন। পরে তিনি ঐ সর্দারের কন্যা তামজুরকে বিয়ে করেন। এই তামজুরের গর্ভেই জন্মগ্রহণ করেন হযরত আবূ সালমা ইবন আবদুর রহমান (রা.)।\nমক্কা অভিযান কালে রাসূল (সা.) যে ছোট্ট কাফেলাটির সাথে ছিলেন, হযরত আবদুর রহমানও (রা.) সে দলে ছিলেন। মক্কা বিজয়ের পর বানূ খুজাইম গোত্রের লোকজনের কাছে দাওয়াতী কাজের জন্য হযরত খালিদ বিন ওয়ালিদকে পাঠালে বানূ খুজাইমা ও খালিদের সাথে ভুলবুঝাবুঝি হয় এবং এক পর্যায়ে যুদ্ধ সংঘটিত হয়। এতে বানূ খুজাইমার বেশ কিছু লোক নিহত হয়।\nবানূ খুজাইমার এ দুঃখজনক ঘটনাকে কেন্দ্র করে খালিদ ও আবদুরর রহমানের মধ্যে বচসা হয়। এ সংবাদে রাসূল (সা.) খালিদ ইবন ওয়ালিদকে ডেকে বলেন, ‘তুমি সাবোনে আওয়ারীন (প্রথম পর্বে ইসলাম গ্রহণকারী) একজন সাহাবীর সাথে ঝগড়া ও তর্ক করেছো। এমনটি করা তোমার শোভন হয়নি। আল্লাহর কসম, যদি ওহুদ পাহাড় পরিমাণ সোনার মালিকও তুমি হও এবং তার সবই আল্লাহর রাস্তায় বিলিয়ে দাও তবুও তুমি আমার সে সব প্রবীণ সাহাবীর একজনেরও সমকক্ষ হতে পারবে না’। এতে স্পষ্ট হলো যে, হযরত আবদুর রহমান কোন পর্যায়ে মানুষ ছিলেন।\nতাবূক অভিযানকালে মুসলমানরা ঈমানী পরীক্ষার সম্মুখীন হন। আবদুর রহমান এ পরীক্ষায় অত্যন্ত যোগ্যতার সাথে উত্তীর্ণ হন। এ যুদ্ধের খরচ বহনের জন্য রাসূল (সা.) সাহায্য চাইলে আবূ বকর, ওসমান ও আবদুর রহমান প্রচুর অর্থ সাহায্য করেন। হযরত আবদুর রহমান তো আটহাজার দিনার নবী (সা.)-এর হাতে তুলে দেন। এ দৃশ্য দেখে মুনাফিকরা রীতিমতো কানাকানি করতে থাকে যে, ‘সে মানুষ দেখানোর জন্য এ অর্থ দান করেছে। তাদের এহেন মিথ্যা অভিযোগের জবাব স্বয়ং আল্লাহ রাব্বুল আলামীন সূরা তওবার ৭১ নং আয়াতে এভাবে দিয়েছেন- ‘এ তো সেই ব্যক্তি যার ওপর আল্লাহর রহমত নাযিল হতে থাকবে’।\nহযরত আবূ বকর (রা.) মৃত্যু শয্যায় থাকা কালে পরবর্তী খলীফা নির্বাচনের ব্যাপারে অনেকের সাথে পরামর্শ করেন। এক পর্যায় হযরত আবদুর রহমানের সাথে পরামর্শ করেন এবং হযরত ওমরের (রা.) নাম পেশ করেন। আবদুর রহমান (রা.) সব কথা শোনার পর বলেন, ‘আপনি ঠিকই বলেছেন। তাঁর যোগ্যতা সম্পর্কে কোনই সন্দেহ নেই। তবে স্বভাবগত ভাবেই তিনি একটু কঠোর’। যে আট জন সাহাবী হযরত আবূ বকরের খেলাফত কালে ফতোয়া ও বিচারের দায়িত্ব পালন করতেন তাঁর মধ্যে আবদুর রহমানও ছিলেন শীর্ষে। তিনি ফীকাহ বিষয়ক একজন মহান পণ্ডিত ছিলেন। এ সম্বন্ধে হযরত ওমর (রা.) বলেছেন, ‘যারা কুরআন বুঝতে চায়, তারা উবাই বিন কাব, যারা ফারায়েজ সম্পর্কে জানতে চায়, তারা যায়িদ বিন সাবিত এবং যারা ফিকাহ সংক্রান্ত বিষয় জানতে চায়, তারা মুয়ায বিন জাবাল ও আবদুর রহমান বিন আওফের সাথে যেনো সম্পর্ক গড়ে তোলে’। বলা যায় আবদুর রহমান (রা.) হযরত ওমর (রা.)-এর সার্বক্ষণিক উপদেষ্টা ছিলেন। প্রায়ই ওমর (রা.) যখন জনগণের খোঁজ খবর নেবার জন্য বের হতেন আবদুর রহমান থাকতেন তাঁর সঙ্গী।\nহযরত ওমর (রা.) নামাযে ইমামতি করা অবস্থায় যেদিন ফিরোজ নামক জনৈক অগ্নিপূজাকে কর্তৃক আহত হন, সেদিন তিনি বাকী নামায পড়ানোর জন্য হযরত আবদুর রহমানকে দায়িত্ব দেন। অবশ্য রাসূল (সা.) জীবিত থাকা অবস্থায় একদিন তিনি প্রাকৃতিক কাজে বাইরে গেলে হযরত আবদুর রহমানের ইমামতিতে নামায শুরু হয়। রাসূল (সা.) ফিরে এসে আবদুর রহমানের পেছনে এক্তেদা করেন।\nআবদুর রহমানের বিচক্ষণতার জন্য তার সিদ্ধান্তের কারণে অনেক বড় বড় দুর্ঘটনা থেকেও মুসলিম সমাজ রক্ষা পেয়েছে, যুদ্ধে বিজয়ী হয়েছে। এমন কি হযরত ওমর (রা.)-এর ইন্তেকালের পর খলীফা নির্বাচন নিয়ে জটিলতা দেখা দিলে হযরত আবদুর রহমান এ মামলার মীমাংসা করেন। জীবিতাবস্থায় ওমর (রা.) পরবর্তী খলীফা নির্বাচনের জন্য ছয়জনের একটি প্যানেল ঘোষণা করেন। এর মধ্যে জনগণ তিনজনের ব্যাপারে কোন সমর্থন না দিলে হযরত আবদুর রহমান বলেন, প্রশ্নটা ছয়জনের মধ্যেই সীমিত। যেই তিনজন সম্পর্কে এখনো পর্যন্ত কারও সমর্থন পাওয়া যায় নি, তাদেরকে আমরা বাদ দিয়ে অপর তিনজন সম্পর্কে আলোচনা করি এতে বিতর্ক অনেক কমে যাবে। এরপর যুবাইর (রা.), হযরত আলী (রা.), তালহা (রা.), ওসমান (রা.), সা’দ (রা.) এবং আবদুর রহমান (রা.)-এর নাম প্রস্তাব করেন।\nএ প্রস্তাব শোনারপর হযরত আবদুর রহমান বললেন, ‘এখন দেখছি যে, আমাদের এ তিন জনের মধ্যেই যে কোন একজন খলীফা নির্বাচিত হবে। আমি এ কাজটি আরো সহজ করে দিচ্ছি। আমি নিজে প্রার্থিতা প্রত্যাহার করছি। এবার শুধু আপনাদের দু’জনের মধ্যে বিষয়টি সীমাবদ্ধ থাকলো’। এরপর তিনি উভয়ের সাথে আলাপ আলোচনা করে হযরত ওসমান (রা.)-এর হাতে নিজেই সর্ব প্রথম বাইয়াত হন।\nহযরত ওমর (রা.) এর খিলাফতের প্রথম বছরে আবদুর রহমানকে আমীরুল হজ্ব নিযুক্ত করেন। হযরত ওসমান (রা.)-এর খেলাফতকালে হযরত আবদুর রহমান নিজেকে গুটিয়ে নেন। তিনি রাষ্ট্র পরিচালনার কোন কাজে আর উৎসাহবোধ করেননি, একান্ত নীরব জীবন যাপন করেন। এ অবস্থায় হিজরী ৩২ সনে ৭৫ বছর বয়সে তিনি ইন্তেকাল করেন। তাঁর লাশ মদীনায় বাকী নামক কবরস্থানে দাফন করা হয়। তার জানাযার সময় প্রখ্যাত সাহাবীরা উপস্থিত ছিলেন। এ সময়ে হযরত আলী বলেন, ‘হে আবদুর রহমান ইবন আওফ। তুমি আল্লাহর কাছে যাচ্ছো। তুমি দুনিয়ার পরিস্কার পানি পেয়েছো এবং ঘোলা আর দূষিত পানি ছেড়ে গেছো’। হযরত সা’দ (রা.) বলেন, ‘ওয়া জাবালাহ!’ অর্থাৎ এই পর্বতটিও আজ আমাদেরকে ছেড়ে চললো। তাঁর জানাযার নামায পড়ান আমীরুল মোমেনীন হযরত ওসমান (রা.)। হযরত আবদুর রহমানের দিলে ছিলো প্রচণ্ড আল্লাহভীতি। তিনি সব সময়েই আল্লাহর ভয়ে ভীত থাকতেন। এবং কান্নাকাটি করতেন। আর রাসূল (সা.)-এর প্রতি ছিলো তার অগাধ প্রেম ও ভালবাসা। এ প্রেম এতটা ছিলো যে একবার তিনি নওফেল ইবনে আয়াস (রা.) কে নিয়ে খেতে বসে খাবারের মধ্যে আটার রুটি ও গোশত দেখে কাঁদতে শুরু করলেন। কান্নার কারণ জানতে চাইলে তিনি বললেন, ‘রাসূল (সা.) আমাদেরকে ছেড়ে চলে গেছেন। কিন্তু সারাটা জীবন তিনি ও তাঁর পরিবার পেট ভরে যবের রুটিও খেতে পারেনি। এখন দেখছি যে, আমার বহু কিছু খাচ্ছি। তাই আমার মনে হচ্ছে, রাসূল (সা.)-এরপর এতদিন জীবিত থাকা আমাদের জন্য ঠিক হয়নি’।\nহযরত আবদুর রহমান (রা.) সততার ক্ষেত্রে ছিলেন এক মাইল ফলক। এ সম্পর্কে হযরত ওসমান গণী (রা.) বলেন, ‘আবদুর রহমান নিজের স্বপক্ষে অথবা বিপক্ষে সাক্ষী দেওয়ার অধিকারী। অর্থাৎ তিনি যা বলেন তা তাঁর নিজের স্বার্থের পক্ষেই হোক আর বিপক্ষেই হোক, তার জন্য কোন সাক্ষীর প্রয়োজন নেই। বরং তিনি যাই বলেন তাই ঠিক’।\nআবদুর রহমান উম্মাহাতুল মোমেনীনের খেদমত করার গৌরব অর্জন করেন। তিনি সব সময় তাঁদের সফর সঙ্গী হতেন। তিনি তাদের পর্দা, যান বাহন এবং অন্যান্য প্রয়োজন পূরণের ব্যবস্থাও করতেন। এ ব্যাপারে রাসূল (সা.) এরশাদ করেছিলেন, ‘আমার পর যে ব্যক্তি আমার পরিবারের রক্ষণাবেক্ষণ করবে সে ব্যক্তি অত্যন্ত সত্যবাদী এবং নেককার হবে’।\nদান দক্ষিণার ক্ষেত্রে হযরত আবদুর রহমানের ভূমিকা কিংবদন্তী হয়ে আছে। যে আবদুর রহমান শূন্য হাতে মদীনায় ব্যবসা শুরু করেছিলেন তিনি পরবর্তীকালে নিজগুণে ও আল্লাহর মেহেরবানীতে প্রভূত অর্থের মালিক হন। তিনি সর্বদা এই ভয়ে ভীত থাকতেন যে তার মাল সম্পদ অর্থ কড়িই বুঝি তাকে বিপদে ফেলবে। এ জন্য তিনি সব সময় দুহাতে দান খয়রাত করতেন। একবার তো মদীনায় ঢি ঢি পড়ে গেলো, সিরিয়া থেকে একটি কাফেলা প্রচুর খাদ্য সামগ্রীসহ উপস্থিত হয়েছে। শুধু উট আর উট। এ কাফেলাটি ছিলো আবদুর রহমানের। এ কাফেলায় ছিলো পাঁচশো মতান্তরে সাতশো উট। জানা যায় উটসহ হযরত আবদুর রহমান পুরা বাণিজ্য কাফেলাই আল্লাহর সন্তুষ্টির জন্য দান করে দেন।\nএতকিছু দান করার পরও তিনি ছিলেন অঢেল অর্থের মালিক। তিনি নিজেই বলেছেন, ‘আল্লাহ পাক আমার ব্যবসায় এতই রহমত দান করেছেন যে, আমি যদি কোন স্থান থেকে একটি পাথর উঠিয়ে নেই, তবুও তার নিচে স্বর্ণ পাওয়া যায়’।\nহযরত আবদুর রহমান (রা.) সবার কাছে এত গ্রহণীয় ব্যক্তি ছিলেন যে, হযরত আলী (রা.) হযরত মুহাম্মদ (সা.) থেকে বর্ণনা করেন, ‘আবদুর রহমান আসমান ও যমীনের বিশ্বাস ভাজন ব্যক্তি’। সবথেকে বড় কথা হলো হযরত আবদুর রহমান (রা.) ছিলেন সেই দশজন সাহাবীর একজন, যাঁরা কিনা দুনিয়াতেই বেহেশতের সুসংবাদ পেয়েছিলেন।\n← হযরত উম্মে মা’বাদ বিনতে খালিদ (রা.) সাহাবীদের জীবনী\nনব্য যুগের সভ্য ফকীর – বাংলা ইসলামিক কবিতা – bd islamic site →


বিপুল জনসংখ্যার মধ্যে সঠিক পরিমাণে আয়কর জমা দেন মাত্র ২কোটি ভারতীয়৷ | খবরের ঝুলি\nবিপুল জনসংখ্যার মধ্যে সঠিক পরিমাণে আয়কর জমা দেন মাত্র ২কোটি ভারতীয়৷\nDecember 26, 2017 Kolkata Desk Comments Off on বিপুল জনসংখ্যার মধ্যে সঠিক পরিমাণে আয়কর জমা দেন মাত্র ২কোটি ভারতীয়৷\n২০১৬সালের জনগণনা তথ্য অনুযায়ী, ভারতে জনসংখ্যার পরিমাণ কয়েক মিলিয়ন৷ কিন্তু সেই বিপুল জনসংখ্যার মধ্যে সঠিক পরিমাণে আয়কর জমা দেন মাত্র ২কোটি ভারতীয়৷ অর্থাৎ যা মোট জনসংখ্যার মাত্র ১.৭শতাংশ৷ ভারতের আয়কর দফতরের তরফে ২০১৫-১৬ আর্থিকবছরের একটি রিপোর্ট পেশ করা হয়েছে৷ সেই রিপোর্টেই উঠে এসেছে এই তথ্য৷\nআয়কর দফতরের দেওয়া তথ্যে আরও একটি বিষয় উঠে এসেছে৷ জানা গিয়েছে, ২০১৫-১৬ আর্থিকবছরে প্রায় ৪কোটি ৭লক্ষ ব্যক্তি আয়কর রিটার্ন ফাইল করেছেন৷ যা ২০১৪-১৫ আর্থিক বছরের তুলনায় বেশ কিছুটা বেশি হলেও, তাদের মধ্যে মাত্র দু কোটি ব্যক্তিই আয়কর জমা দিয়েছেন৷\n২০১৪-১৫ আর্থিক বছরে ৩কোটি ৬৫লক্ষ ব্যক্তি আয়কর রিটার্ন ফাইল করেছিলেন৷ যাদের মধ্যে সঠিক ট্যাক্স জমা দিয়েছিলেন মাত্র ১কোটি ৯১লক্ষ জন৷ করযোগ্য সীমার নীচে আয় দেখিয়ে বাকি ব্যক্তিরা আয়কর দেন না বলে জানিয়েছে আয়কর দফতর৷\nপ্রসঙ্গত, ২০১৪-১৫ আর্থিক বছরের তুলনায় ২০১৫-১৬ আর্থিকবছরে আয়কর আদায়ের পরিমাণ বেশ কিছুটা কম৷ ২০১৫-১৬ আর্থিকবছরে আয়কর আদায়ের পরিমাণ মাত্র ১কোটি ৮৮লক্ষ৷ অপরদিকে, ২০১৪-১৫ আর্থিক বছরে আয়কর আদায়ের পরিমাণ ছিল ১কোটি ৯১লক্ষ৷\nনতুন বছরে পুরনো সিস্টেমে আর চালানো যাবে না হোয়াটসঅ্যাপ\nআয়ুর্বেদ অনুযায়ী কীভাবে জল খেলে শরীরকে সুস্থ রাখা যায়?\nপ্রথম স্যানিটারি ন্যাপকিন কেনার লজ্জা কীভাবে কাটিয়েছিলেন রাধিকা আপ্তে?\nঅনস্ক্রিন চুমুতে দেখা যায় না কেন? নিজেই উত্তর দিলেন সলমন\nTagged Income Tax, indian\nপ্লাবিত আসাম পরিদর্শনে রাহুল গান্ধী, উঠছে রাজনীতির অভিযোগ\nLoading… দুর্গতদের সাহায্য নয়, নেতাদের প্রকৃত উদ্দেশ্য এই পরিস্থিতিতেও ভোট কুড়ানো। এমন অভিযোগই তুলছেন অসমের বানভাসি মানুষরা। অসমে একে একে নৌকো ভাসিয়েছে ‘হাত’ থেকে ‘পদ্ম’। বিস্তর সমালোচনার পর মুখ বাঁচাতে সদ্য অসমে সফরে গিয়েছিলেন প্রধানমন্ত্রী নরেন্দ্র মোদি। ‘প্যাকেজ’ ঘোষণা করে ‘দুর্গতদের পাশে আছি’ আশ্বাসও দিয়েছেন তিনি। মোদি গেলেন আর রাহুল যাবেন না এমনটা হতে পারে? ভয়, […]\nআপনার অসুস্থ হবার কারণ এই ৫টি নয়তো ?\nOctober 12, 2017 October 12, 2017 Digital Desk\nLoading… কর্মব্যস্ত জীবন। বিশ্রাম নেওয়ার ফুরসত নেই। অথচ মাঝে মধ্যেই অসুস্থ হয়ে পড়ছেন। আর অসুস্থতার সব দায় চাপাচ্ছেন ঠান্ডা-গরম আবহাওয়া অথবা লাগামছাড়া খাওয়া-দাওয়ার উপর। কিন্তু জানেন কি, দৈনন্দিন জীবনে কিছু অভ্যাসের জন্য একটু একটু করে অসুস্থ হয়ে পড়ছেন আপনি? আদতে সে অভ্যাস যে শরীরে রোগ ডেকে আনে, তা হয়তো জানাও নেই আপনার। তাই দেরি না […]\nমোদি’কে ‘খোলা পা’ কেন দেখিয়েছিলেন, অবশেষে কারণ ফাঁস করলেন প্রিয়ঙ্কা\nLoading… প্রধানমন্ত্রীর সঙ্গে নিজের সাক্ষাতের ছবি ফেসবুক পেজে পোস্ট করেছিলেন প্রিয়ঙ্কা। তার পরেই শুরু হয়েছিল বিতর্ক। হাঁটু পর্যন্ত পোশাক পরে প্রধানমন্ত্রী সঙ্গে বৈঠক করা নিয়ে কিছুদিন আগেই বিতর্কে জড়িয়েছিলেন অভিনেত্রী প্রিয়ঙ্কা চোপড়া। এবার সে বিষয়ে মুখ খুললেন তাঁর মা মধু চোপড়া। ঘটনার সূত্রপাত ছিল অনেকটা এইরকম— প্রধানমন্ত্রীর বার্লিন সফরের মধ্যেই তাঁর সঙ্গে দেখা করেছিলেন বলিউড […]\nসারম্বরে খ্রিস্ট উৎসব পালিত হল রবি ঠাকুরের বিশ্ব ভারতী প্রাঙ্গণে


আমেরিকায় মানব জাতির বসবাস নিয়ে গবেষণায় মিললো বিস্ময়কর তথ্য! – ক্রাইম টিভি বাংলা\nআমেরিকায় মানব জাতির বসবাস নিয়ে গবেষণায় মিললো বিস্ময়কর তথ্য!\nউত্তর আমেরিকায় সর্বশেষ গ্লাসিয়াল যুগের আগেও মানুষের উপস্থিতির প্রমাণ মিলেছে সম্প্রতি। সেটা প্রায় ১৯ হাজার থেকে ২৬ হাজার বছর পূর্বের সময়ের কথা।\nবর্তমান বিশ্বের অন্যতম উন্নত ও সমৃদ্ধ দেশ আমেরিকা। ১৪৯১ সালে ইতালীয় নাবিক ও ঔপনিবেশিক ক্রিস্টোফার কলম্বাস এই দেশটি আবিস্কার করেন। এরপর থেকেই দেশটিতে মানুষের বসবাস শুরু হয়।\nতবে বিজ্ঞানীরা প্রতিনিয়তই অতীত সম্পর্কিত আরো নতুন সব তথ্য নিয়ে হাজির হচ্ছেন। সম্প্রতি তাদের গবেষণায় উঠে এসেছে আমেরিকা জন্মেরও পেছনের গল্প। নতুন দুই গবেষণা অনুযায়ী, আমেরিকায় ১৩ থেকে ৩০ হাজার বছর আগেও ছিল মানুষে বাস। সম্প্রতি নেচার জার্নালে প্রকাশিত হয়েছে এমনই খবর।\nউত্তর এবং দক্ষিণ আমেরিকার জনসংখ্যা সম্পর্কে বিজ্ঞানীদের নানা মত অনেক আগে থেকেই। বিজ্ঞানীদের ধারণা, ১৩ হাজার কিংবা তারও আগে এসব অঞ্চলে মানুষের বসবাস ছিল। আবার অনেক ক্ষেত্রে প্রমাণ মিলছে এর সময় আনুমানিক ১৮ হাজার বছরও হতে পারে।\nআমেরিকায় বিভিন্ন জাতি, উপজাতিদের স্থায়ী এবং অস্থায়ী বাস। তবে আজো অবদি আমেরিকার স্থানীয় আদি বাসিন্দাদের সঠিক সংখ্যা জানা যায়নি। ইতিহাসেও নেই কোনো নথিপত্র। তাদের সংখ্যা বা তথ্য নেই তাদের মানচিত্রেও। তবে এটুকু জানা যায় যে, যুগে যুগে আমেরিকায় ঘাঁটি গেড়েছে অনেক জাতি।\nবর্তমানে গবেষকরা অবশ্য বিভিন্ন প্রত্নতাত্ত্বিক স্থানসমূহ থেকে নানা তথ্য খুঁজে বের করছেন। বর্তমানে বিজ্ঞানীরা উত্তর এবং দক্ষিণ আমেরিকার প্রাচীন সাইটগুলোতে প্রাপ্ত তথ্য বিশ্লেষণ করছেন। নেচারে প্রকাশিত দুইটি গবেষণার একটিতে প্রাচীন আদিবাসীদের সুনির্দিষ্ট অবস্থান পাওয়া গেছে।\nমধ্য মেক্সিকোর জ্যাকাটেকাসের আর উত্তর আমেরিকার চিকিউইউইট গুহাটির অবস্থান একেবারেই পাশাপাশি। এই এলাকাজুড়ে ৪২টি প্রত্নতাত্ত্বিক সাইট খুঁজে পেয়েছেন গবেষক দল। গুহায় ঘেরা এই অঞ্চলটি রাশিয়ার সঙ্গে উত্তর আমেরিকাকে সংযুক্ত করেছে। গবেষকরা ধারণা করছে, রাশিয়া এবং কানাডার হিমবাহগুলো গলার কারণেই অতীতে পানির নিচে নিমজ্জিত ছিল আমেরিকা।\nউত্তর আমেরিকায় সর্বশেষ গ্লাসিয়াল যুগের আগেও মানুষের উপস্থিতির প্রমাণ মিলেছে সম্প্রতি। সেটা প্রায় ১৯ হাজার থেকে ২৬ হাজার বছর পূর্বের সময়ের কথা। ধারণা করা হয়, এই এলাকা খুব বেশি জনবহুল না হলেও বসতি স্থাপন করেছিল কিছু মানুষ। ২৯ থেকে ৫৭ হাজার বছর আগে হিমবাহ গলে আমেরিকা ডুবেছিল বলে ধারণা বিশেষজ্ঞদের। তবে সঠিক সময়টা এখনো জানা না গেলেও স্পষ্ট যে, কলোম্বাসের আবিষ্কারের বহু বছর আগেও এখানে মানুষের অস্তিত্ব ছিল।\nঅক্সফোর্ড বিশ্ববিদ্যালয় এবং নিউ সাউথ ওয়েলস বিশ্ববিদ্যালয়ের গবেষক এবং প্রত্নতাত্ত্বিক বিজ্ঞানী লোরেনা এ.বেসেরা-ভালদিভিয়াই এই গবেষণা দলের প্রধান। তিনি বলেছেন, এগুলো দৃষ্টান্ত পরিবর্তনকারী ফলাফল। যা আধুনিক মানুষকে আমেরিকার ইতিহাস জানতে সহায়তা করবে।\nতিনি এবং তার সহকর্মীরা এখানকার ৪২টি প্রত্নতাত্ত্বিক সাইট খনন করছেন। সঙ্গে গবেষণা চালিয়ে যাচ্ছেন। এখানে তারা মানব সমাধি পেয়েছেন। চিকুইহাইট গুহায় পাথরের তৈরি সরঞ্জাম পেয়েছেন। যেগুলো হাতে তৈরি বলেই মনে হচ্ছে। এর থেকে বোঝা যায়, প্রস্তর যুগের বাসিন্দা ছিল তারা। প্রাচীনকাল থেকেই মধ্য মেক্সিকোর এই অঞ্চলটি শীতল এবং শুষ্ক। ওই সময় শুধু মানুষ নয় বরং বিভিন্ন প্রাণীরও বসবাস ছিল বলে প্রমাণ পাওয়া গেছে। প্রাচীন জাতের উট, ঘোড়া, মাস্টোডনস, ম্যামথ এবং হাতির অস্তিত্ব পাওয়া গেছে। এগুলো হয়তো মানুষের খাদ্যের যোগান দিত সে সময়।\nগুহার রহস্য :\nসিপ্রিয়ান আর্দলিয়ান ২০১০ সালে মে মাসে প্রথম চিকিউইউইট গুহায় প্রবেশ করেন। তিনি কিছু জিনিস দেখে বেশ কৌতূহলী হন। এরপর খননকার্য শুরু করেন সেখানে। পিএইচডিকালীন সময় তিনি এই গুহা নিয়ে গবেষণা করেন। বর্তমানে তিনি মেক্সিকোর ইউনিভার্সিডেড অটোনোমা ডি জ্যাক্যাটেকাসের অধ্যাপক ও প্রত্নতাত্ত্বিক।\nসেখানকার স্থানীয় গ্রামবাসীর কাছ থেকে পাওয়া তথ্য অনুযায়ী প্রথমে গুহার কাছে পৌঁছায় আর্দলিয়ান। তিনি সেখানে একটি চুনাপাথরের টুকরো পান। যেটি পরীক্ষা করে বোঝা যায় এটি প্রায় ৩০ হাজার বছর আগের। এটি অনেকটা পাথর কেটে তৈরি করা সরঞ্জামের মতোই দেখতে ছিল।\nএরপর আবার ২০১২ সালে গুহায় খননকার্য চালানো হয়। তবে কিছুদিন পরই তা বন্ধ হয়ে যায়। এরপর আবার শুরু হয় খনন কাজ। সেটা ২০১৬ সালের প্রায় শেষের কথা। সাত সপ্তাহ খননের পর ২০১৭ সালে গুহার প্রবেশদ্বার থেকে ১৬৪ ফুট দূরে আর্দেলিয়ান এবং তার সহকর্মীরা পাথরের বিভিন্ন সরঞ্জাম পায়। যা একসময় মানুষ দীর্ঘকাল ধরে ব্যবহার করেছিল।\nএই গুহায় যে এককালে মানুষের বাস ছিল তারও প্রমাণ মেলে এই গবেষণায়। সরঞ্জামগুলো চুনাপাথর থেকে তৈরি করা হয়েছিল। যা প্রাকৃতিকভাবে গুহায় পাওয়া যায় না। এর অর্থ এগুলো হাতে তৈরি। গুহাটি সমতল থেকে খাড়া হয়ে প্রায় তিন হাজার ২৮০ ফুট উপরে উঠে গিয়েছে। স্থানীয় গ্রামবাসীর সহায়তায় গবেষকরা তাদের সরঞ্জাম সেখানে নিয়েছিলেন।\nআর্দলিয়ানসহ তার আট সহকর্মী পুরোটা সময় গুহায় কাটিয়েছেন। এসময় তারা তাদের প্রয়োজনীয় খাবার, পানি, জেনারেটর নিজেরাই নিয়ে গিয়েছিলেন। গুহায় সূর্যের আলো খুব কম সময়ের জন্যই প্রবেশ করে। ফলে দিনের বেশিরভাগ সময়ই তারা অন্ধকারে জেনারেটর জ্বালিয়ে কাজ করতেন।\nএখন সবার মনেই একটি প্রশ্ন, কারা এই অঞ্চলের বাসিন্দা ছিলেন? কোথায়ই বা চলে গেছেন তারা? প্রত্নতত্ত্ববিদ ও গবেষক আর্দলিয়ানের মতে, হিমবাহের আগেই এখান থেকে মানুষেরা চলে গেছেন। সেই জাতি হয়তো যুদ্ধ বা মহামারিতে বিলুপ্ত হয়ে গেছে কিংবা হিমবাহের পানির স্রোতে সলীল সমাধি হয়েছে তাদের। তবে এখনো বিস্তর গবেষণা বাকি।\nগবেষক দল এখনো গুহায় তাদের গবেষণা অব্যাহত রেখেছেন। হয়তো এই গুহায় আরো অনেক ঐতিহাসিক নিদর্শন মিলবে অজানা সেই জাতি সম্পর্কে। তাদের জীবনযাত্রা সম্পর্কে জানতে গুহার দেয়াল পর্যবেক্ষণ করছেন গবেষকরা। এই গুহায় বসবাসকারীদের সম্পর্কে জানা গেলে ঠিক কত বছর পূর্বে মানুষের বাস পৃথিবীতে, তার সঠিক তথ্য জানা যাবে।\nতথ্যসূত্র : সিএনএন।\nআমেরিকাদক্ষিণ আমেরিকার জনসংখ্যাবিস্ময়কর তথ্যমানব জাতির বসবাস\nইউরোপের দেশগুলোতে বাড়ছে বাংলাদেশীদের রাজনৈতিক আশ্রয় আবেদন।\nআমেরিকায় রেড ইন্ডিয়ান গণহত্যার মহানায়ক-ক্রিস্টোফার কলম্বাস।\nপৃথিবীর সপ্তাশ্চর্যে-ব্রাজিলের ক্রাইস্ট দ্য রিডিমার একটি।\n‘পৃথিবীর সবচেয়ে সৎ শহর হেলসিঙ্কি’-সৎ শহরের তালিকায় ব্রাজিল ১১তম।\nকিভাবে এলো ৩৩ নম্বরে পাস


শর্টকোড কি, কিভাবে নেবেন শর্টকোড? আম্বার আইটি কেন সেরা? - TechJano\nপ্রচলিত টেলিফোন নম্বর থেকে উল্লেখযোগ্যভাবে ছোট ৩ থেকেজ ৫ বা ৬ ডিজিটের ফোন নম্বরগুলোই বর্তমানের আলোচিত শর্টকোড। তবে দেশ অনুযায়ী এটি ভিন্নও হতে পারে। মূলত কম ডিজিটের বলেই এগুলোকে শর্টকোড বলা হয়। আর কম ডিজিট বলেই মনে রাখা এবং এর ব্যবহার সহজ। বর্তমানে ছোট বড় যে কোনো প্রতিষ্ঠান নিজস্ব সেবাদানে (মার্কেটিং এবং প্রমোশনস, অ্যালার্ট অ্যান্ড নোটিফিকেশন, টু ফ্যাক্টর অথনটিকেশন ইত্যাদি) শর্টকোড ব্যবহার করে কল সেন্টার বা কনটাক্ট সেন্টার স্থাপন করছে। যেখানে এই কোডগুলোতে কল করে বা এসএমএস পাঠিয়ে গ্রাহক তার প্রয়োজনীয় সেবা গ্রহণ করছেন।\nঅনেক সময় তার বিপরীতটাও ঘটছে। বিশ্বব্যাপী তিন ধরনের শর্টকোডের প্রচলন রয়েছে- গোল্ডেন শর্টকোড, ডেডিকেটেড শর্টকোড ও শেয়ারড শর্টকোড। নিয়ম মাফিক আইএসপি-টিএসপি (ইন্টারনেট সেবাদানকারী প্রতিষ্ঠান) এবং পিএসটিএন (ফিক্সড ফোন) অপারেটররাই দেশে একমাত্র শর্টকোড পার্ক করে থাকে।\nদেশে প্রচলিত শর্টকোড গুলো হলো: বিটিআরসি শর্টকোড\nবাংলাদেশ টেলিকম রেগুলারেটি কমিশন (বিটিআরসি) দুই ধরনের সেবার জন্য শর্টকোড দিয়ে থাকে। একটি হলো ব্যবসায়িক আর দ্বিতীয়টি হলো অব্যবসায়িক। বিটিআরসির নির্দিষ্ট ফি ও নির্ধারিত ফরমে আবেদন করে শর্টকোড বরাদ্দ নেওয়া যায়। ক্যাটাগরি এ-ব্যবসায়িক শর্টকোডের বরাদ্দ ফি ১ লাখ এবং বার্ষিক নবায়ন ফি ৫০ হাজার টাকা। ব্যাংকিং সেক্টরগুলো সাধারণত এই সেবা নিয়ে থাকে।\nক্যাটাগরি বি হলো অব্যবসায়িক শর্টকোড। এর বরাদ্দ ফি ৫০ হাজার এবং নবায়ন ফি ২৫ হাজার টাকা। ই-হেলথ, ই-এডুকেশন, ই-গভর্নেন্স এ জাতীয় সেবাগুলো এই ক্যটাগরির আওতায় দিয়ে থাক। বিটিআরসি আগে ৩ বা ৪ ডিজিটের শর্টকোড বরাদ্দ দিলেও বর্তমানে ৫ ডিজিটের নম্বর বরাদ্দ দিয়ে থাকে।\nকনটেন্ট প্রোভাইডার্স শটকোড (সিপি শর্টকোড): মোবাইল অপারেটররা নানা ধরনের ভ্যালু অ্যাডেড (ওয়েলকাম টিউন, কলার টিউন ইত্যাদি) সেবা প্রদান করতে নিজস্ব শর্টকোড ব্যবহার করে থাকে। এই শটকোডের মাধ্যমে তারা নানারকম রেজিস্ট্রেশন, ভোটিং, পোলিং, কুইজ এবং বিভিন্ন ধরনের প্রতিযোগিতার আয়োজন করে থাকে। এগুলোর মাধ্যমে পরীক্ষার আসন বিন্যাস, ফলাফল প্রকাশসহ অনেক কিছুই জানানো যায়।\nআম্বার আইটির প্রধান নির্বাহী আমিনুল হাকিম বলেন, আম্বার আইটির বিশেষত্ব হলো এর রয়েছে ডেডিকেটেড সাপোর্ট টিম, ২৪ ঘণ্টা কাস্টমার কেয়ার, দক্ষ টিম। শর্টকোড ব্যবহারকারী গ্রাহক বা প্রতিষ্ঠান তাদের সব তথ্য পোর্টালে দেখতে পাবেন বলে তিনি জানান।\nআমিনুল হাকিমআম্বার আইটিশর্টকোড


জুতা জন্য একটি ব্যাগ নির্বাচন কিভাবে, টিপস স্টাইলিস্ট\nশীতকালীন জুতা এবং ব্যাগগুলির একটি উপযুক্ত সংমিশ্রণ একটি আদর্শ বর্ণের প্রধান উপাদানগুলির একটি। পোশাক এই দুই আইটেম ইউনিয়ন একটি সম্পূর্ণ ফ্যাশনেবল বিজ্ঞান, যা সফলভাবে কিছু দ্বারা বোঝা যায়, এবং অন্যদের দ্বারা আয়ত্ত করা যাবে না। স্টাইলিস্টরা সাহায্য করতে আসে, যারা এই ঠান্ডা ঋতুর প্রবণতা সমন্বয় সম্পর্কে সব জানেন।\nকালো এবং মহান\nকালো চামড়া হাতব্যাগে এবং জুতা সমন্বয় একটি একেবারে অসম্ভব ফ্যাশনেবল কৌতুক হয়। এবং জুতা সম্পূর্ণ ভিন্ন হতে পারে: উচ্চ বুট যাও sculpted হিল নেভিগেশন আরামদায়ক snickers এবং প্রচলিতো বুট থেকে, fashionista এর সরু এবং দীর্ঘ পা জোর। কিন্তু হ্যান্ডব্যাগ একটি অবস্থা ব্যাগ নির্বাচন ভাল। ফ্যাশন ডিজাইনার ফেন্দির কাছ থেকে আমরা ইসাবেল মার্ট এবং কিংবদন্তি পিকাবু থেকে গোড়ালির বুশের মিশ্রণ পছন্দ করি।\nবোহিমিয়ান চিক - এই মৌসুমের প্রধান প্রবণতাগুলির একটি, তার ফ্যাশন নিয়ম এবং সম্মিলিত জুতা + ব্যাগ নির্দেশ করে একটি উপাদান হিসাবে - নিখুঁত suede, এবং এটি "ফুলের শিশুদের" শৈলী একটি শ্রদ্ধা হিসাবে এবং সবকিছু পুরোনো সম্পর্কে পাগল যারা হিসাবে একটি সামান্য ফাঁক যোগ করা সুন্দর হবে। গিয়ানিভিটো রসি'র লাল বুট এবং বারবেরি থেকে একটি ব্যাগ-টুথ বোহো-চিক্চ এর ভক্তদের জন্য একটি আদর্শ দম্পতি।\nআধুনিক শিল্প স্কুল\nফ্যাশনেবল গ্রাফিক প্রিন্ট, টপিক্যাল ভাস্কর্যের হিল এবং উইজেজ - এই সবই আশ্চর্যজনকভাবে এই শরৎ-শীতকালীন মৌসুমে সবচেয়ে ফ্যাশনেবল এবং আড়ম্বরপূর্ণ সংমিশ্রণগুলির মধ্যে বিজড়িত। Moschino থেকে ব্যাগ অ্যানিয়া হিন্দমার্ক এবং অলিম্পিয়া ল-টান সুমো-গ্রাফিক শিল্পের সবচেয়ে প্রাণবন্ত উদাহরণ, যা কেবল উপযুক্ত জুতাগুলি বেছে নিতেই থাকে। যেমন একটি উজ্জ্বল এবং অসাধারণ ইউটিউব মান একটি ফিন্ডি এর Hindmarch এবং suede বুট থেকে হ্যান্ডব্যাগ হয়।\nনিরপেক্ষ স্বন শরৎ এবং শীতকালীন পোশাক জন্য নিখুঁত। জুতা এবং প্রাকৃতিক রং একটি কেতাদুরস্ত হাতব্যাগে - কোন একটি, এমনকি সবচেয়ে চিত্কার, উজ্জ্বল ensemble, একটি স্টাইলিশ look'u kitsch এবং খারাপ স্বাদ প্রান্ত অতিক্রম না প্রদান করা হবে। যাইহোক, পোশাক মধ্যে শান্ত শেডস ভক্ত সম্ভবত Forever 21 এবং Marni থেকে একটি প্রিন্ট "সরীসৃপ" সঙ্গে হাতব্যাগে থেকে জুতা একটি মিষ্টি জুতা আস্বাদন করতে হবে।\nবন্য পশ্চিম মেয়ে গার্ল\nআড়ম্বরপূর্ণ বুট এবং ফাঁপা সঙ্গে cowhide একটি ব্যাগ ওয়াইল্ড পশ্চিম থেকে একটি উজ্জ্বল এবং নিখুঁত প্রকৃতির ইমেজ মধ্যে পুরোপুরি মাপসই। এবং কাউবয়েজ, এবং ভারতীয় যেমন একটি ফ্যাশনেবল মহিলার ফুট অধীন হবে - এই কেউ সন্দেহ করতে পারে না! প্রথাগত কাউবয় টুপি, চেক্ডেড শার্ট এবং টাইট জিন্সের একটি আড়ম্বরপূর্ণ যোগ হিসাবে, আপনি ক্লো জুস এবং Altuzarra হ্যান্ডব্যাগের উপর চেষ্টা করতে পারেন।\n"গ্ল্যাম-রক" এর শৈলীতে\n"গ্ল্যাম শিলা" এর নিরীহ এবং সেক্সি, বিদ্রোহী এবং আক্রমণাত্মক শৈলী কালো চামড়া, আক্রমণাত্মক মেকআপ এবং অস্বাভাবিক জিনিসপত্রের সমন্বয়। "খারাপ মেয়ে" এর ছবিটি ক্যামব্রিজ শাখার থেকে কালো চামড়ার ছাত্র হ্যান্ডব্যাগ এবং স্যাম এডেলম্যানের আরামদায়ক আসল জুতাগুলির সমন্বয়ে কিছুটা নরম হয়ে যাবে।\nএই উজ্জ্বল পপ শিল্প\nঅদ্ভুত এবং গে পপ শৈলী সফলভাবে পুনর্বার প্রক্রিয়াটি পাস করে এবং 80-এর দশকে এতদূর না থেকে সরাসরি নেতৃস্থানীয় ফ্যাশন রাজধানীর কটওয়াক এবং রাস্তায় ফিরে আসে। "পপ" এর শৈলীতে মেয়েটি সবকিছুই বলবে ... না, চিত্কার! তার আনন্দদায়ক স্বভাব এবং সেই একই সন্ধ্যায় আলোকিত করার ইচ্ছা সম্পর্কে। আমরা উজ্জ্বল জিনিসপত্র এবং জুতা নির্বাচন করি, পুরো ছবির জন্য টোন সেট করা একটি উদাহরণ হিসাবে - Zara এবং গোড়ালি Topshop থেকে একটি লাল পার্স।\nচিক্চিক এবং sequins, চকচকে উপকরণ - এই ঠান্ডা ঋতু সব বিরক্তিকর হয় না! সমান উজ্জ্বল এবং স্মরণীয় হাতব্যাগে এবং চাঁদের সাথে চকচকে জুতা একত্রিত করার জন্য অনুভব করুন। আমাদের প্রিয় Miista থেকে একটি রূপালী চকচকে কোট সঙ্গে বুট একটি আড়ম্বরপূর্ণ যুগল এবং অলিম্পিয়া Le- টান থেকে flirty স্পঞ্জ সঙ্গে একটি ছোঁ।\nকিভাবে গুণমান suede বুট চয়ন\nআপনি কিভাবে লোক পছন্দ করেন? উত্তরগুলি ২0 থেকে 55 বছর বয়সী পুরুষদের দ্বারা দেওয়া হয়\nকিভাবে ট্রানজিশনাল বয়স বেঁচে থাকতে হবে\nমাসিকের সময় গর্ভবতী হওয়া কি সম্ভব?\nলেসার চুল অপসারণ এবং photoepilation\nআম এবং লেবু ককটেল\nস্কুল অভিযোজন এবং তাদের সমাধান করার উপায়3সমস্যা\nশসা সঙ্গে স্যান্ডউইচ\nআমরা জন্ম থেকে ভাল দৃষ্টিশক্তি লালনপালন\nকিভাবে একটি ডায়রি রাখা একটি নোটবুক?\nবাড়ির মধ্যে বিড়াল ছিঁড়ে কিভাবে\nমুরগির ফল সঙ্গে কুটির পনির casserole